
Umjesto predgovora 


Nakon što je Uzvišeni Allah odabrao Muhammeda sina 
Abdullahovog iz plemena Kurejš za Svoga poslanika cijelom 
ljudskom rodu, dogodio se jedan od Njegovih sunneta a to je da su 
Poslanika, sallallahu ‘alejhi ve sellem, - kao i sve ranije i ostale od 
124.000 poslanika i vjerovjesnika - vrijeđali, proganjali, fizički 
zlostavljali, u laž ugonili, potvarali i sl. 

Međutim, Uzvišeni Allah ga je iznad svega toga uzvisio, 
spasivši ga od svega toga i podarivši mu jedinstvenu pobjedu u 
ljudskoj historiji: čovjek koji je protjeran sa najviše ugnjetavanim i 
socijalno isključenim ljudima svoga vremena, nakon nekoliko godina, 
vraća se kao potpuni pobjednik. I to onaj koji je oprostio svima onima 
koji su mu ta zlodjela radili. Štaviše, Muhammed, sallallahu “alejhi ve 
sellem, je doživio da cijeli arabijski poluotok primi islam, kao i brojni 
drugi krajevi tadašnjeg svijeta. Dakle, on je u potpunosti dostavio 
poslanicu i ispunio misiju s kojom je bio zadužen. To su posvjedočile 
desetine hiljada muslimana prisutnih na Oprosnom hadžu, nakon što 
ih je Poslanik, sallallahu “alejhi ve sellem, sve upitao: ,,Da li sam vam 
dostavio poslanicu?!“ I današnji muslimani svjedoče ovoj velikoj 
istini: Muhammed je Allahov Poslanik! 

Od jednog ugnjetavanog, vrijeđanog, protjerivanog i na svaki 
mogući način maltretiranog čovjeka, koji nije znao ni čitati ni pisati, 
danas je nastao ummet koji broji 1,8 milijardi pripadnika i 

sljedbenika!! Kada bi shvatili važnost samo ove činjenice, bilo bi nam 
dovoljno da se osvjedočimo da je on uistinu Allahov poslanik. 

Ipak, napadi na njega i nakon njegove smrti, kao i na Kur'an, 
njegov sunnet, islam i muslimane općenito nisu prestali. Naprotiv, 
nekada su bili i intenzivirani i sprovođeni u najnehumanijim, 
najmonstruoznijim formama koje ljudski um može zamisliti. 

Tako su i Bošnjaci muslimani bili ubijani, kasapljeni, 
protjerivani, i na sve moguće načine maltretirani samo zbog toga što 
su bili i ostali — muslimani tj. sljedbenici Poslanika, sallallahu “alejhi 
ve sellem! 

Nažalost, danas se Muhammed, alejhisselam, vrijeđa na razne 
načine, a to ustvari nema za cilj da se on lično uvrijedi već upravo da 
se uvrijede svi njegovi sljedbenici, kojih je, hvala Allahu, svaki dan 
sve više! 

Poslanika, alejhisselam, su u našem dobu vrijeđali i napadali 
raznim karikaturama, optužbama, pamfletima, i čime sve ne. 
Međutim, očito je da se o njemu ni danas dovoljno ne zna, iako je 
jedini poslanik koji je „rođen pod punom svjetlošću historije“. Ljudi 
se općenito boje onoga što ne poznaju. 

S tim u vezi, djelo koje je pred nama je jedno od iznimno 
važnih za sve nas danas. Pisano je veoma lahkim stilom za sve one 
koji uistinu žele da upoznaju Muhammeda, sallallahu “alejhi ve sellem 
— Allahovog Poslanika. Bez obzira da li bili muslimani ili 


nemuslimani. 

I zaista, nakon prvog čitanja ovog djela, ostao sam fasciniran 
sa lahkoćom stila kojom je autor pisao, sa prijemčljivošću koja 
naprosto navodi da se djelo čita u jednom dahu. U djelu su ukratko 
navedene suštinske odrednice Poslanikove, sallallahu “alejhi ve 
sellem, misije, kroz koju se, bez ikakve sumnje, vidi njegovo 
poslaničko ruho. 

Prevodilac ovog djela, prof. Senad Muhić, koji je zaista 
odlično uradio svoj posao, počastio me zahtjevom da djelo pregledam 
i budem urednik istog za štampanje na bosanskom jeziku, nakon što je 


isto bilo i ostalo dostupno na web stranici www.islamhouse.com. 


Vjerujem da nam ovo djelo dolazi u najbolje vrijeme i 
vjerujem da nam treba što više ovakvih djela, jer su upravo ona 
najbolji odgovor svim mrziteljima, rušiteljima, karikaturistima, 
zavjerenicima i drugima, ali je također i najbolji putokaz 
muslimanima kako da slijede svog voljenog Poslanika, sallallahu 


“alejhi ve sellem. 
4. 4. 2015. god. Sultan Ahmedova (Plava) džamija, Istanbul 


doc. dr. Esmir M. Halilović 


Uvod 

Zahvala pripada Allahu Uzvišenom i neka su salavat i selam 
na poslanika Muhammeda, njegovu porodicu, ashabe i njegove 
sljedbenike, a zatim: 

Savremeni čovjek je u velikoj potrebi za spoznajom 
historijskih velikana koji su svijetu učinili velike usluge, uradili 
najbolja djela i bili najboljeg morala. 

Nema sumnje da su najbolji među spomenutim Allahovi 
poslanici i vjerovjesnici, koje je On izabrao i poslanice im dodijelio, a 
na samom pročelju se nalaze oni poslanici koji su poznati kao Ulu-I- 
'azm!, a to su: Nuh (Noje), Ibrahim (Avram, Abraham), Musa 
(Mojsije), Isa (Isus) i Muhammed, neka je na njih blagoslov i mir 
Allahov.? 

Muslimani su dužni da svim narodima svijeta predstave 
poslanika Muhammeda, sallallahu “alejhi ve sellem,’ i one vrijednosti 
koje je on za čovječanstvo učinio, a što je dalo ogroman doprinos u 
popravljanju trase kojom se svijet kretao i njegovom usmjeravanju ka 
ispravnom putu i prirodi čovjeka, te donošenju potpunih promjena na 
! „Ulu-l-'azm“ — posebno odabrani, najodobraniji poslanici među svim ostalim 
poslanicima i vjerovjesnicima. (primjedba urednika.) 

? Jedna od lijepih stvari koju islam propisuje jeste da se nakon spominjanja bilo 
kojeg Allahovog poslanika ili vjerovjesnika prouči kratka dova: 'alejhis-selam' 
(skraćeno: alejhisselam) što znači „neka je na njega Allahov blagoslov i mir“. Kada 
se spomene ime Allahovog poslanika Muhammeda, s.a.v.s., poslije njegovog 
spominjanja se uči ista dova tj. alejhisselam ili pak ,,salla-Allahu alejhi ve sellem“ 
(skraćeno: s.a.v.s.) — što znači ,,Uzvišeni Allah ga blagoslovio i spasio“. (pr. ur.) 

3 Posebno u ovom vremenu kada neki muslimani iskrivljuju sliku islama, 


nepravedno napadajući živote i imetke ljudi, terorističkim i bombaškim napadima, 
te otmicama, a sve to u ime vjere, a islam nema ništa s time. 


IslamHouse «com 


Muhammed Allahov 
Poslanik [_wo6os_] 


vjerskom, ekonomskom, političkom i društvenom planu, a što su 
potvrdili i mnogi zapadnjački historičari visokog ranga. 

Uistinu, najbolje sredstvo za upoznavanje našeg poslanika 
Muhammeda, sallallahu “alejhi ve sellem, jeste upoznavanje putem 
njegovih riječi, postupaka i situacija kroz koje je prolazio, a što je 
ostavilo velike tragove u cijelome svijetu; sve je to njegova biografija, 
ličnost i misija. „Vi ćete ih prepoznati po njihovim rezultatima.” 

Ovo želim pojasniti u ovoj knjizi,“ tako što sam se oslonio na 
neke izreke Poslanika, sallallahu “alejhi ve sellem, u mnogim temama, 
a koje su potrebne savremenom svijetu. Također, od ciljeva mi je bilo 
i to da čitaocu postane jasno kolika je potreba cijelog čovječanstva za 
primjenom tih izreka u stvarnom životu, jer korist od toga imaju i 
pojedinci i društvo, i država i cijelo čovječanstvo, a to je ono čemu su 
pozivali svi vjerovjesnici i poslanici. 

Ova knjiga koju sam pisao tri godine je plod naučnih skupova 
na kojima sam učestovao u Britaniji, Njemačkoj, Austriji, Danskoj i 
Švedskoj, a cilj tih skupova bio je upoznavanje poslanika 
Muhammeda, sallallahu “alejhi ve sellem, i jačanje pozicije svih 
ostalih poslanika. 

Težio sam da ova knjiga bude početak enciklopedije ljepota 
islama, kroz koju želim pojasniti veličanstvenost, posebnosti, odlike i 
intencije vjere islama i njegovog poslanika Muhammeda, sallallahu 
4 Trenutno se privodi kraju prevođenje ove knjige na neke svjetske jezike od kojih 
su: engleski, francuski, njemački i španski. 

“alejhi ve sellem. Čovječanstvo je danas u najvećoj potrebi za 
spoznajom ljepota islama i vrijednosti njegovog poslanika, i 
postupanja u skladu sa tim. U islamu se nalazi istinska sreća za 
čovječanstvo, na ovom i na onom svijetu, zatim lijep život i lijek za 
sve probleme. Po mom viđenju, širenje ovih ljepota svim 
raspoloživim sredstvima: video, audio i pisanim, i njihovo 
dostavljanje cijelom čovječanstvu najvažnijim svjetskim jezicima je 
najbolje sredstvo za odgovor na šubhe koje neki šire u vezi islama, 
Allahovog Poslanika i svetih mjesta muslimana. 

Pisanje sam započeo potvrdom da je poštivanje i uvažavanje 
svih vjerovjesnika dio muslimanskog vjerovanja, jer čovjek ne može 
biti musliman ukoliko ne vjeruje u sve Božije poslanike i 
vjerovjesnike. Allahov poslanik Muhammed, sallallahu “alejhi ve 
sellem, je pojasnio da su vjerovjesnici braća, da im je vjerovanje 
jedno, a to je tevhid (monoteizam, pr.ur.), te da su im zakoni različiti. 

Još kao dodatak onome što je rečeno, poštovanje vjerovjesnika 
i poslanika u današnjem vremenu je neizostavna potreba za 
čovječanstvo kako bi promovisali zajedničke vrijednosti među 
narodima svijeta. 

Zato je donošenje zakona koji kažnjavaju svakoga ko vrijeđa 
poslanike obaveza koju moraju donijeti sve svjetske organizacije za 
ljudska prava kako bi se time sačuvala vrijednost poslanika i 


vjerovjesnika, te bi se i na takav način čuvao mir u svijetu. 

Ovu knjigu sam podijelio na predgovor i četiri 


poglavlja: 


Prvo poglavlje: 

U njemu sam govorio o nekim pravima koje spominje Allahov 
poslanik Muhammed, sallallahu “alejhi ve sellem, te sam spomenuo 
nekoliko njegovih hadisa koji govore o pravima žene, djece, roditelja, 
potomstva, osoba sa posebnim potrebama, starih, sluga, robova, 


gostiju, siročadi, komšija 1 dr. 


Drugo poglavlje: 

Spomenuo sam u njemu nekoliko izreka Allahovog poslanika 
Muhammeda, sallallahu “alejhi ve sellem, vezanih za lijepo ponašanje 
i dobre osobine kao što su: pravednost, samilost, blagost, pouzdanost, 
hrabrost, poniznost, izvršavanje obaveza, sigurnost, umjerenost, 
uravnoteženost, odgovornost, samoobračun, poštivanje čovjeka, lijepo 
ponašanje, iskrenost, ljubav, dobrovoljan rad (volontiranje), 


odstranjivanje nepravde i borba protiv nje, humor i dr. 


Treće poglavlje: 

Spomenuo sam neke izreke Allahovog poslanika 
Muhammeda, sallallahu ‘alejhi ve sellem, koje upozoravaju na 
štetnost ružnog ophođenja i postupaka, kao što su: ubijanje, izdaja, 


srdžba, zaplašivanje ljudi, prevara, činjenje nereda među ljudima, 

špijuniranje, loše mišljenje o nekome, korupcija, pretjerivanje u 


vanjštini, lijenost, suicid, nepravda, neprijateljstvo i dr. 


Četvrto poglavlje: 

U njemu sam spomenuo nekoliko Poslanikovih, sallallahu 
“alejhi ve sellem, izreka koje se odnose na liječenje savremenih 
problema kao što su: terorizam, nasilje u porodici, duševna praznina, 
zabrinutost, depresija, opojna sredstva, prostitucija, droga, siromaštvo, 
problem okoline 1 sl. 

Ova knjiga sadrži više od sedamdeset dvije teme 1 četiri stotine 


izreka Allahovog poslanika Muhammeda, sallallahu “alejhi ve sellem 


Način na koji sam pisao ovu knjigu sastoji se u sljedećem: 

1. Izabrao sam najvažnije teme koje su potrebne našem 
savremenom svijetu, te sam ih podijelio na već spomenuta četiri 
poglavlja. 

2. Spomenuo sam vjerodostojne izreke Allahovog poslanika 
Muhammeda, sallallahu “alejhi ve sellem, o svakoj temi, te dao kratki 
komentar na njih. 

Cilj ove knjige se neće ostvariti osim ukoliko svi budemo 
učestvovali u upoznavanju životopisa našeg poslanika Muhammeda, 
sallallahu ‘alejhi ve sellem, i njegovog blagoslovljenog sunneta, i 
našim djelima prije nego riječima budemo pozivali čovječanstvo ka 
tom sunnetu. To je najbolje sredstvo za upoznavanje sa Allahovim 

poslanikom Muhammedom, sallallahu ‘alejhi ve sellem, i za njegovo 
istinsko pomaganje koje je obaveza svakog muslimana i muslimanke. 

Ja se, poštovani čitaoče, nadam da ćeš, čitajući ovu knjigu, 
upoznati životopis poslanika Muhammeda, sallallahu “alejhi ve 
sellem, njegove izreke i stavove, kao što su to učinili neki od zapadnih 
naučnika, nemuslimana, te su zbog toga kazali mnoge izreke koje 
ukazuju na njihovo veličanje Poslanika sallallahu ‘alejhi ve sellem, 
zadivljenost njegovom ličnošću i oduševljenost njegovim osobinama i 
ophođenjem prema ljudima. 

Jedan od takvih je engleski književnik George Bernard Shaw 
koji je kazao: „Obaveza je da se Muhammed nazove spasiteljem 
čovječanstva, a ja sam ubijeđen da, kada bi neko sličan njemu 
preuzeo vođstvo u svijetu, riješili bi se mnogi problemi na način 
koji bi čovječanstvu donio sreću.“ 

Kaže njemački književnik Goethe (Gete): „Tražio sam 
najvećeg uzora za čovjeka, pa sam ga našao u poslaniku 
Muhammedu.“ 

Kaže američki historičar Vill Durant: „Kada bi presuđivali 
ko je velikan koji je ostavio najveći trag na ljude, onda bi kazali 


da je Muhammed u povijesti bio jedan od najvećih velikana.“ 


5 George Bernard Shaw, The Genuine Islam, prvi tom. 
6 Guethe, West-&stlicher Diwan. 
"Vill Durant, The Story of Civilization, 13/59. 

Kaže savremeni američki naučnik Majkl Hart: „Moj izbor 
Muhammeda kao najvažnije historijske ličnosti možda je mnogo 
iznenadio veliki broj čitalaca do te mjere da je to prouzrokovalo 
neka propitkivanja. Međutim, moje ubjeđenje je da je 
Muhammed jedina ličnost koja je imala najveći i najizraženiji 
uspjeh na oba plana, i onome vjerskom, a i svjetovnom.“ 

Na kraju se zahvaljujem mojem Univerzitetu Kralj Saud, kao 
što se zahvaljujem Svjetskom centru za upoznavanje sa Poslanikom i 
njegovo pomaganje. Također se zahvaljujem mnogim studentima i 
studenticama koji su učesnici saudijskog projekta za studiranje u 
inostranstvu za njihov doprinos ovoj knjizi. Ja sam ubijeđen da oni 
učestvuju sa mnom u dostavljanju sadržaja ove knjige svojim 
kolegama na studijama i drugim ljudima raznim sredstvima: kroz 
razgovor sa njima, držanje govora u odjeljenju, kroz predavanje, kroz 
kurs za upoznavanje sa Poslanikom, sallallahu “alejhi ve sellem, mini 
sajmove za koje se odabire materijal iz ove knjige, ili se, pak, vade 
njeni fragmenti i objavljuju se na internetu, ili kroz poklanjanje 
primjeraka ove knjige. 

Molim Allaha da ova knjiga postigne cilj radi kojeg je i 


pisana, i da svima podari sreću i na ovome, a i na budućem svijetu. 


8 Majkl Hart, The 700: A Ranking of the Most Influential Persons in History. 

Napisano u časnoj Revdi u Poslanikovoj džamiji u srijedu, 


15. rebiul-ahira, 1431. h.g. 
Dr. Ahmed ibn Osman el-Mezjed 
Profesor islamskih studija na Pedagoškom fakultetu 
Univerziteta Kralj Saud, i osnivač Svjetskog centra za upoznavanje sa 
Poslanikom, sallallahu ‘alejhi ve sellem, i njegovo pomaganje, pri 


Svjetskoj islamskoj ligi. 


aalmazyad @ksu.edu.sa 


IslamHouse «con 


Muhammed Allahov 
Poslanik ( 13s 1304 


PREDGOVOR 


* Život poslanika Muhammeda, sallallahu “alejhi ve sellem, 
u nekoliko redova 

e  Vjerovjesnici su braća 

e Vladar Bizantije kao primjer za upoznavanje Poslanika, 
sallallahu “alejhi ve sellem 

e Vladar Abesinije kao primjer za upoznavanje Poslanika, 
sallallahu “alejhi ve sellem 

Primjer poznatog jevrejskog rabina za upoznavanje poslanika 


Muhammeda, sallallahu “alejhi ve sellem 

1. Život Allahovog poslanika Muhammeda, sallallahu ‘alejhi ve 


sellem, u nekoliko redova 
Njegovo porijeklo 


Njegovo puno ime je Ebu-l-Kasim, Muhammed b. Abdullah b. 
Abdul-Mutallib b. Hašim b. Abdu-Menaf b. Kusajj b. Kulab b. Murre 
b. Ka'b b. Lu'ejj b. Galib b. Fihr b. Malik b. En-Nadr b. Kinane b. 
Huzejmeh b. Mudrekeh b. Iljas b. Mudar b. Nizar b. Me'add b. Adnan, 
a Adnan je iz loze Ismaila sina Ibrahimovog neka je na njih mir i spas. 

Njegova majka je Amina bint Vehb b. Abdi-Menaf b. Zuhre b. 
Kulab. 


Rođenje Muhammeda, sallallahu “alejhi ve sellem 


Rodio se u Mekki u godini u kojoj je Ebreha el-Ešrem napao 
Ka'bu kako bi je srušio, a ta godina odgovara 570/571-oj godini po 
Isau, alejhi-s-selam. Rodio se u ponedjeljak u mjesecu rebi'u-I-evvelu 


spomenute godine. 

Smrt njegovog oca i djeda 


Njegov otac je umro dok ga je majka još nosila u stomaku, a 
ona je umrla kada je imao šest godima, te je brigu o njemu preuzeo 
djed mu Abdu-I-Mutallib koji umire kada je Poslanik, sallallahu 
“alejhi ve sellem, napunio osam godina. Dojila ga je Suvejba, robinja 


Ebu Leheba, i Halima Es-S'adijja". 
Poslanikov odgoj 


Odgajan je kao siroče u okrilju svoga djeda Abdu-I-Mutalliba, 
a nakon što je on umro, staranje je preuzeo amidža Ebu Talib, brinući 
se o njemu i pridajući mu svu svoju pažnju i brigu. 
Allah Uzvišeni ga je sačuvao od svih paganskih običaja i svih mahana 
podarivši mu je lijepo ponašanje, te ga je njegov narod prozvao 
nadimkom El-Emin (pouzdani, povjerljivi) zbog toga što su kod njega 


uvidjeli povjerljivost, iskren govor i čistoću. 


? Običaj bogatijih Kurejšija tog vremena bio je da se djetetu nađe dojilja koja bi ga 
othranila. Uglavnom su dojilje bile van gradova, u manjim selima ili pak 
nomadskim plemenima. Cilj je bio i da dijete bude što zdravije, prirodnije i 
spremnije za život. Ovim se također uspostavljala i veza po mlijeku između brojnih 
porodica. (pr.ur.) 

Putovao je Poslanik, sallallahu ‘alejhi ve sellem, u Šam sa 
svojim amidžom Ebu Talibom radi trgovine. 

Nakon toga je po drugi put otišao u Šam sa Mejserom, slugom 
Hatidže!’ isto radi trgovine, a to je bilo prije braka s njom. 

Nakon što je Mejsere ispričao Hatidži o iskrenosti, emanetu i 
lijepom ponašanju Poslanika, sallallahu “alejhi ve sellem, ona je 
poželjela da se uda za njega. 

Kada je on napunio 25 godina, oženio se Hatidžom kćerkom 


Huvejlida, kojoj je bilo četrdeset godina. 
Početak objave 


Kada je napunio četrdeset godina, a to je bilo 610. godine po 
Isau, alejhi-s-selam, Allah ga je odabrao za poslanstvo. 

Došao mu je melek Džibril dok je boravio u pećini Hira kod 
Mekke, a Allah mu je učinio dragim boravak i osamljivanje u toj 
pećini kako bi razmišljao. 

Melek Džibril mu je došao u pećinu Hira, i rekao mu: „Čitaj!“ 
A Muhammed, sallallahu “alejhi ve sellem, mu odgovori: „Ja ne 


znam čitati.“ Zatim ga je uzeo, jako ga stegnuo, a onda opet rekao: 


»Čitaj!“, a Poslanik mu odgovori da ne zna čitati. To je uradio tri 


10 Hatidža, r.a., je bila jedna od najbogatijih osoba svoga vremena. Prva je osoba 
koja je prihvatila islam i cijelo svoje bogatstvo potrošila kao sadaku na Allahovom 
putu! (pr. ur.) 

puta, a zatim kazao: „Čitaj u ime Gospodara tvoga koji stvara, stvara 
čovjeka od zakvačka. Čitaj, plemenit je Gospodar tvoj, Koji poučava 
peru, Koji čovjeka poučava onome što ne zna.“ (El-Alek, 1-5.) 

Nakon toga se vratio kod Hatidže prestrašen, te ju je 
obavijestio šta mu se desilo, pa ga je ona umirila rekavši mu: ,,Allah 
te nikada neće osramotiti, jer ti održavaš rodbinske veze, istinu 
govoriš, ugošćuješ goste, udjeljuješ siromasima i uvijek si na 
pomoći onima u nevolji. 

Zatim je prošao određeni period, a Objava mu nije silazila 
zbog mudrosti koju zna samo Allah, a zatim je došla Objava po drugi 
put i sa njom naredba kojom se naređuje pozivanje, dostavljanje i 
nošenje odgovornosti. Allah mu je objavio: ,,0 ti pokriveni, ustani i 
opominji i Gospodara svoga veličaj i odjeću svoju očisti i kumira se 
kloni.“ (El-Muddessir, 1-5.) 

Tako mu je Allah ovim ajetima naredio da opominje svoj 
narod i da ih pozove u Allahovu vjeru. Nakon toga je Poslanik, 
sallallahu “alejhi ve sellem, pozivao i starog i mladića, i roba i 
slobodnog, i žene i muškarce, i bijelce i crnce, pa su mu se neki 


odazvali, ali većina je odbila poziv!!. 


11 Učenjaci Sire kažu da nije bila osoba u tadašnjoj Mekki, muškarac ili žena, mlada 
ili stara a da joj Poslanik, s.a.v.s., nije predstavio islam i pozvao u njega! (pr. ur.) 

Faze Poslanikove, sallallahu “alejhi ve sellem, misije 


Svoju misiju je započeo tajno i to je trajalo tri godine. Pozivao 
je čovjeka po čovjeka, a nakon što mu je objavljeno: „Ti javno 
ispovjedi ono što ti se naređuje...“ (El-Hidžr, 94.), počeo je javno 
pozivati, tako što bi odlazio ljudima na trgove, na mjesta gdje su se 


okupljali i pozivao bi ih Allahu. 


Poslanikova, sallallahu “alejhi ve sellem, strpljivost na 


uvredama 


Doživio je razne vrste nedaća, uvreda i poteškoća od strane 
njegovog naroda, a onje bio strpljiv. Nakon što je njegov narod počeo 
sve više uznemiravati (neke) njegove ashabe, on im je naredio da odu 
u Abesiniju kako bi pobjegli od nepravde i tiranije, pa su oni to i 


učinili. 
Hidžra Poslanika, sallallahu “alejhi ve sellem, u Medinu 


Zatim se Poslanik, sallallahu “alejhi ve sellem, sa svojim 
ashabom Ebu Bekrom zaputio ka Medini, 622. godine po Isau, 
alejhisselam, ostavljajući svoj zavičaj u kojem je rođen i odrastao. 
Nakon trinaest godina trpljenja utjerivanja u laž, represija i 
maltretiranja odlazi drugom domu u kojem su ga stanovnici dočekali 

sa dobrodošlicom i širokogrudnošću, pa su u njega povjerovali, te su 
uložili svoje imetke i živote u njegovo čuvanje i pomaganje njega i 
njegove vjere. 

U Medini je Poslanik, sallallahu “alejhi ve sellem, uspostavio 
islamsku državu i postavio prvi građanski ustav u povijesti i on je 
poznat kao Medinska povelja. Poslanik, sallallahu “alejhi ve sellem, je 
u njemu potvrdio miran suživot između pojedinaca, i različitih 
društvenih grupacija i vjera, i brinuo se o pravima manjina, što nije 


bilo poznato prije tog perioda. 
Neke od tačaka Medinske povelje 


Ovo je spis vjerovjesnika Muhammeda, sallallahu “alejhi ve 
sellem, sastavljen između muslimana iz Kurejša i Jesriba i onih koji 
ih slijede 1 priključe im se i bore s njima. 

1. Oni čine jednu zajednicu (ummet) mimo ostalih ljudi. 
2. Vjernici, zaista, neće ostaviti svog člana pod teretom obaveza 

(duga i porodice), a da ga uz dobročinstvo ne pomognu. 

3. Bogobojazni vjernici trebaju biti protiv nasilnika među njima, 

ili onog ko čini bilo koju vrstu zuluma/nasilja, grijeha, 

neprijateljstva, ili smutnje među vjernicima. Svi moraju biti 

protiv takvog makar on bio dijete nekog od njih. 
4. Vjernik ne smije, zbog nevjernika, ubiti vjernika. On neće 
pomoći nevjerniku protiv vjernika. 

5. 


10. 


11. 


12. 


13. 


Vjernici su, uistinu, jedni drugima pomagači i zaštitnici, mimo 
ostalih ljudi. 

Oni Jevreji koji su članovi naše države, stiču pravo na našu 
pomoć i podršku. Niko im neće nepravdu činiti, niti (nekom) 
pomoći protiv njih. 

Bogobojazni vjernici se nalaze na najljepšoj 1 najispravnijoj 
uputi. 

Jevreji će dijeliti troškove sa vjernicima dokle god budu pod 
ratnim dejstvom. 

Jevreji plemena Benu 'Auf čine zajednicu s vjernicima. Jevreji 
imaju svoju vjeru, a muslimani svoju. Ovo važi za njih same, 
a 1 njihove štićenike. Onaj koji čini nasilje, ili griješi, neće 
upropastiti nikog osim sebe i svoju porodicu. 

Na Jevrejima je da podmiruju svoje troškove, a na 
muslimanima da podmiruju svoje. 

Potpomagat će se (svi) međusobno protiv neprijatelja 
potpisnika ove povelje, te će jedni druge podsticati na činjenje 
dobra, a ne zla. 

Za sve razmirice i nesuglasice između potpisnika ove povelje, 
za koje postoji bojazan da bi mogle prouzrokovati smutnju, 
treba se obratiti Allahu i Muhammedu, Allahovom poslaniku. 
Među njima (potpisnicima povelje) mora biti međusobno 


potpomaganje protiv onog ko napadne Jesrib (Medinu). 

14. Ova povelja neće zaštititi nasilnika i grješnika od 
odgovornosti. Siguran je onaj koji izađe iz Medine i onaj koji 
ostane u njoj, samo ne oni koji nepravdu ili grijeh učine, a 
Allah je sa onim ko dobročinstvo čini i ko je bogobojazan i 


Muhammed je Allahov poslanik. 


Najvažnije stvari kojima je pozivao Muhammed, sallallahu 


‘alejhi ve sellem 


Najvažnija stvar kojom je počeo svoju misiju jeste pozivanje 
da se ibadet upućuje samo Allahu i u ostavljanje obožavanja nekog 
mimo Njega. Pozivao je u univerzalne vrijednosti kao što su: 
iskrenost, pravda, ravnopravnost, milosrđe i umjerenost. 

Također je lijepo ponašanje stavio na visok nivo i učinio ga 
jednim od najvažnih sredstava kojima se čovjek približava Allahu, te 
je potvrdio da je ovaj svijet mjesto rada za Ahiret i da je čovjek samo 
namjesnik kako bi proveo život čineći korisna djela. 

Poslanik, sallallahu “alejhi ve sellem, je naređivao da se 
svakom da njegovo pravo, bio on vjernik ili nevjernik, čovjek ili 
životinja, a ono na šta je stavio najveći akcenat jeste sloboda 
vjerovanja i nemogućnost prisile ulaska u islam, potvrđujući time 


naredbu Allaha Uzvišenog: Nema prisile u vjeru. (el-Bekare, 256.) 

Poslanikovi sinovi i kćerke 


Sva djeca su mu bila od Hatidže bint Huvejlid, osim Ibrahima 
kojeg je rodila Marija, a koju je Poslaniku poklonio Mukavkis, kralj 
Misra (Egipta). 

Sinovi su mu: 

1. El-Kasim, po kojem je Poslanik, sallallahu “alejhi ve sellem, 
dobio nadimak. Živio je svega nekoliko dana. 

2. Drugi sin koji se rodio u Medini zvao se Ibrahim, a živio je 
godinu i deset mjeseci. Umro je prije Poslanika, sallallahu “alejhi ve 
sellem, na tri mjeseca. 

3. Abdullah je još jedan od njegovih sinova, a zvali su ga Et- 
Tahir (čisti) i Et-Tajjib (dobri). Umro je za života Poslanika, 
sallallahu “alejhi ve sellem. 

Kćerke Poslanika, sallallahu “alejhi ve sellem, su: Zejneb, 


Rukajja, Fatima i Ummu Kulsum. 


Poslanikove, sallallahu “alejhi ve sellem, supruge 


Kada je napunio dvadeset pet godina oženio se uglednom 
Hatidžom bint Huvejlid koja je tada imala četrdeset godina. S njomje 


proveo dvadeset i pet godina u braku i nije se ženio do njene smrti u 

šezdeset i petoj godini, a njemu je tada bilo pedeset godina. Nakon 
toga se oženio sa nekoliko žena, a ni jedna nije bila neudavana osim 
Aiše, radijallahu anha. 

Taj brak sa njima u ovim godinama ima svoje mudrosti i 
intencije: 

1. Obrazovni cilj koji se ogledao u poučavanju njegovih žena 
kako bi one šerijatske propise prenosile na druge žene, a 
posebno one propise koji se tiču žena.!? 

2. Šerijatska mudrost koja se ogledala u poništavanju nekih 
običaja iz perioda paganstva, kao što je bio običaj usvajanja. 
Primjer tome je bio brak sa Zejneb bint Džahš. 

3. Socijalna mudrost, a to se jasno vidi iz ženidbe sa Aišom, 
kćerkom prvog njegovog halife Ebu Bekra, radijallahu anhu, a 
zatim ženidba sa Hafsom, kćerkom drugog halife Omera, 


radijallahu anhu.1> 


12 Jedan od primjera jeste situacija koju nam prenosi Aiša, radijallahu anha, da je 
jedna ensarijka došla i upitala Allahovog Poslanika, sallallahu alejhi ve sellem, kako 
da se okupa od menstruacije, pa je ona tražila detaljan opis, čega se Poslanik 
zastidio, pa ju je Aiša povukla k sebi i nasamo joj detaljno pojasnila kako da 
postupi. Vidjeti: Buhari, br. 306., Sunen Ibn Madže, 1/409., Musned Imama Šafije, 
br. 167., i Ahmedov Musned, br. 24907. 

13 U istu vrstu spada i njegov brak sa udovicom Ummu Seleme. Kaže Muhammed 
Ali es-Sabuni: „Njen muž je poginuo u bici na Uhudu, pa je ostala sama sa četvoro 
siročadi bez staratelja. Poslanik, sallallahu alejhi ve sellem, nije vidio bolje utjehe 
niti načina starateljstva prema njoj i njenoj djeci od braka sa njom. Kada ju je 
zaprosio, ona se ispričala rekavši: "Ja imam puno godina, majka sam jetima i mnogo 
sam ljubomorna.?, na šta joj je on odgovorio preko izaslanika: 'Što se tiče jetima, ja 
ću se brinuti o njima, a Allaha molim da ti otkloni ljubomoru.’ Nije mario za njene 
godine, i oženio ju je nakon njenog pristanka. Odgojio je njenu djecu, koja su našla 

4. Politička mudrost koja se ogleda u ženidbi sa Džuvejrijom 
bintu-I-Haris iz plemena Beni Mustalik, a također i ženidba sa 
Safijom bint Hujejj b. Ahtab iz plemena Benu Kurejza.!* 
Kroz ovo se ogleda plemenitost Poslanika, sallallahu “alejhi ve 

sellem, svrha i cilj u svim njegovim brakovima, što ukazuje da strast 


nije vladala njegovim srcem. 
Poslanikova, sallallahu “alejhi ve sellem, smrt 


Ostao je u Medini deset godina, a umro je kada mu je bilo 
šezdeset i tri godine. Okupali su ga Alija b. Ebi Talib, amidža mu 
Abbas b. Abdu-I-Mutallib i drugi, a imao je tri bijela ćefina. Na 
dženazu mu je došao veliki broj muslimana, a niko nije imamio 
(predvodio) dženazu zbog njegove veličine, jer je on bio imam 
(predvodnik) kao živ, a to je ostao i nakon svoje smrti. 

Ukopan je na mjestu gdje mu je Allah uzeo dušu, a nakon što 
je ukopan njegova kćerka Fatima upitala je Enesa, radijallahu anhu: 
„Kako možete da stavljate zemlju na Poslanika, sallallahu alejhi ve 
sellem?“ Enes je kazao: ,,Na dan kada je Poslanik stigao u Medinu sva 


je bila u svjetlu, a na dan kada je preselio sva je bila u tmini.“ 


svoje mjesto u njegovom velikom srcu, tako da nisu uopće osjećali gubitak oca, jer 
ga je zamijenio neko ko je još milostiviji nego njihov otac.“ Vidjeti: Šubuhat ve 
ebatil haule te 'addudi zeudžatir-resul, 51. 

14 Na ovaj način, Allahov Poslanik, s.a.v.s., spasio je živote i slobodu stotina ljudi 
jer ashabi nisu htjeli uzimati za robove Poslanikovu, s.a.v.s., tazbinu. (pr. ur.) 

2. Vjerovjesnici su braća 


Svi vjerovjesnici su braća i njih je Allah poslao kako bi 
ljudima ukazali na pravi put i izveli ih iz tame na svjetlo. Zbog toga je 
Uzvišeni Allah vjerovanje u njih učinio uslovom i temeljem imana. 
Uzvišeni kaže: Recite: Mi vjerujemo u Allaha i u ono što je 
objavljeno nama, i u ono što je objavljeno Ibrahimu i Ismailu i 
Ishaku i Jakubu i unucima i u ono što je dato Musau i Isau i u ono 
što je dato vjerovjesnicima od Gospodara njihova; mi ne pravimo 
nikakve razlike među njima i mi se samo Njemu pokoravamo. (Al- 
Bekara, 136.) 

Zato onaj koji porekne jednog vjerovjesnika postao je 
nevjernik u Allaha i porekao je sve poslanike, te zbog toga musliman 
se ne može zvati muslimanom osim ukoliko ne vjeruje u sve 
poslanike i vjerovjesnike. 

Kaže Poslanik, sallallahu “alejhi ve sellem: „Ja sam najpreči 
čovjek Isau sinu Merjeminom, na ovom i na onom svijetu, a svi 
vjerovjesnici su braća po ocu, majke su im različite, a vjera im je 
jedna.“ 

Islamski učenjaci kažu: ,,(...) značenje hadisa jeste da su im 


temelji vjerovanja isti, a to je vjerovanje u akidu tevhida, a propisi i 


15 Hadis bilježi Buharija, br. 3187., i Muslim, br. 4362. 

zakoni su im različiti, tako da su oni složni na temeljima tevhida, a 
kada su u pitanju ogranci šerijata u tome se razlikuju.“ !6 

Poslanikovo, sallallahu “alejhi ve sellem, poštivanje i veličanje 
ostalih vjerovjesnika se ogledalo u tome da nije smatrao jedne boljim 
od drugih. Tako se od Ebu Hurejre, radijallahu anhu, prenosi da je 
rekao: „Jedne prilike je neki židov izlagao svoju robu pa mu je 
dato za nju nešto što je mrzio, na šta je rekao: 'Ne, tako mi Onoga 
Koji je Musaa odlikovao nad ostalim ljudima!' To je čuo jedan 
ensarija, te je ustao i ošamario ga, a onda rekao: 'Govoriš to, a 
poslanik Muhammed je među nama.' Nakon toga je ovaj židov 
otišao do Poslanika, sallallahu “alejhi ve sellem, i rekao: 'O Ebu-I- 
Kasime, ja imam ugovor i zaštićen sam, pa kakvo je stanje onoga 
koji me je udario?' Poslanik, sallallahu “alejhi ve sellem, je upitao 
ensariju: 'Zašto si ga udario?', pa mu je ovaj spomenuo razlog. 
Poslanik, sallallahu “alejhi ve sellem, se tada naljutio tako da se to 
vidjelo na njegovu licu, a zatim je rekao: 'Nemojte jedne 
vjerovjesnike smatrati boljim od drugih.'“1!7 

A od Enesa b. Malika se prenosi da je rekao: „Došao je jedan 
čovjek Allahovom Poslaniku, sallallahu “alejhi ve sellem, i rekao: 
"O najbolje stvorenje.', a Poslanik, sallallahu “alejhi ve sellem, mu 


je rekao: 'To je Ibrahim, alejhisselam.'“!? 


16 Imam Nevevi, komentar Muslimove zbirke hadisa, br. 119/15. 
17 Hadis bilježi Buharija, br. 3162. 
18 Hadis bilježi Muslim, br. 4367. 


IslamHouse «com 


Muhammed Allahov 
Poslanik ( 27s (e4 


Također je Poslanik, sallallahu “alejhi ve sellem, kazao: ,,Ne 
priliči robu da kaže: 'Ja sam bolji od Junusa b. Meta.'"!? 

Rečeno je Poslaniku, sallallahu “alejhi ve sellem: „O 
Poslaniče, ko je najplemenitiji čovjek?“ Poslanik, sallallahu “alejhi 
ve sellem, reče: ,,Najplemenitiji je onaj koji je najbogobojazniji.“ 


ise 


Prisutni rekoše: ,,Nismo te o tome pitali!“ Poslanik, sallallahu “alejhi 
ve sellem, reče: „Onda Jusuf, sin Allahovog poslanika, koji je isto 
tako sin Allahovog poslanika, koji je sin Allahovog prijatelja 
(halila).“ Prisutni ponovo rekoše: ,,Nismo te o tome pitali!“ On tada 
reče: „Onda me pitate o porijeklu Arapa i njihovim rodovima. Oni 
koji su bili najbolji ljudi u džahilijetu, oni su najbolji i u islamu, samo 


ako se poduče vjerskim propisima.“ 


Vladar Bizantije kao primjer za upoznavanje Poslanika 


Običaj Poslanika, sallallahu “alejhi ve sellem, je bio da šalje 
pisma vladarima pozivajući ih u vjerovanje u jednog Allaha i Sudnji 
dan, te da je on posljednji poslanik kojeg je Allah Uzvišeni poslao. 
Jedan od takvih vladara kojima je Poslanik, sallallahu “alejhi ve 
sellem, poslao pismo jeste i Herakle, vladar Bizantije. Kada mu je 
stiglo pismo, želio je da sazna da li je Poslanik, sallallahu “alejhi ve 
sellem, iskren ili je lažov pa je koristio metod u kojem je postavio 
! Hadis bilježi Buharija, br. 3144., i Muslim, br. 4381. 

2 Hadis bilježi Buharija, br. 3144., i Muslim, br. 4383. 

neka pitanja kojima se otkriva stvarno stanje neke ličnosti, te je tražio 
od onoga ko odgovara na pitanja da bude iskren kako njegov odgovor 
ne bi bio u suprotnosti sa stvarnošću. Izabrao je tako najbližeg 
čovjeka Poslaniku, sallallahu ‘alejhi ve sellem, te postavio nadzornike 
koji će ga slušati, tako da, ukoliko kaže nešto što nije istina ili pokuša 
da je izbjegne, da ga oni upozore na to. 

Imajući u vidu važnost ovog događaja koji govori o istinitosti i 
Poslanika, sallallahu “alejhi ve sellem, i priznanju te činjenice od 
strane jednog od kršćanskih vladara, spomenut ćemo ga u potpunosti 
zbog koristi i pouka koje nosi u sebi. 

Ibn Abbas, radijallahu anhu, priča da mu je Ebu Sufjan b. 
Harb kazao: ,,Otišao sam u Šam u periodu kada je između mene i 
Poslanika bilo primirje,?! pa je stiglo pismo Poslanika, sallallahu 
‘alejhi ve sellem, kojeg je donio Dihje el-Kelbi, a bilo je upućeno 
Heraklu, vladaru Bizantije. Dihje je predao pismo namjesniku 
Busre,?? a on Heraklu. Nakon toga je Herakle upitao: 'Da li ovdje 
ima neko iz naroda čovjeka koji za sebe tvrdi da je vjerovjesnik?" 
Pa su odgovorili da ima. "Tada sam pozvan sa grupom Kurejšija i 
došli smo kod Herakla, pa su nas postavili da sjednemo ispred 
njega, a on je kazao: 'Ko je od vas, po krvnom srodstvu, najbliži 
tom čovjeku koji tvrdi za sebe da je vjerovjesnik?' 

21 Primirje između Poslanika, sallallahu alejhi ve sellem, i plemena Kurejš, 628. 
godine po Isau, alejhisselam. 


?? Busra je mjesto koje se nalazi u Siriji i trenutno je smješteno oko 40 km istočno 
od grada Der'a. 

'Ja sam mu od njih najbliži po srodstvu' - odgovorio sam. 

Pa su me primakli da sjednem ispred njega, a moje 
drugove iza mene. Potom Herakle reče svom prevodiocu: 

'Reci im da ću ja pitati ovoga (ukazujući na Ebu Sufjana) 
o onom čovjeku (Muhammedu) i ako mi štogod slaže, neka ga 
demantiraju!' Boga mi, da se nisam stidio laži koju bi oni mogli 
otkriti, ja bih na njega nešto i slagao. Zatim je (Herakle) rekao 
prevodiocu da ih upita kako cijeni njegovo porijeklo? 

'On je kod nas uglednog porijekla.', rekao sam. 

'Da li je neko od njegovih predaka bio vladar?' 

'Ne', rekao sam. 

'Da li ste ga optuživali za laž prije nego što je počeo da 
govori ono što govori?' 

'Ne. Nismo.', odgovorio sam. 

'Da li ga slijedi ugledni svijet ili puk (slabi i siromašni)?', 
pitao je. 

"Slijedi ga puk (slabi i nejaki).', odgovorio sam. 

'Da li se njihov broj povećava ili smanjuje?', reče. 

'Ne smanjuje, nego povećava.', odgovorio sam. 

'Da li se iko od njih odmetne nezadovoljan njegovom 
vjerom nakon što ju je prihvatio?' 

'Ne', odgovorio sam. 

"Da li ste se protiv njega borili?! 

'Da.', odgovorih. 

'Kako se borba završavala?', upitao je. 

'Borba između nas i njega promjenjive je sreće; nekada 
pobijedi on, a nekada mi.', rekao sam. 

'Da li krši zadanu riječ?', upitao je. 

'Ne, ali sada smo u periodu primirja s njim i ne znamo šta 
će on u njemu uraditi'. Nijedan odgovor nije mi pružio mogućnost 
da kažem bilo šta protiv njega osim ovog. 

'Da li je tako nešto govorio neko prije njega.', upitao je, pa 


sam odgovorio da nije. 


Tada je rekao prevodiocu da mi kaže: 

1. 'Pitao sam te za njegovo porijeklo i ti si spomenuo da je on 
među vama uglednog porijekla. To je slučaj svih 
poslanika, oni se pojavljuju u najuglednijoj porodici svog 
naroda. 

2. Dalje sam te pitao da li je neko od njegovih predaka bio 
vladar, a ti si izjavio da nije, a da je neko od njegovih bio 
vladar, rekao bih da je on čovjek koji traži vlast svojih 
predaka. 

3. Potom sam te pitao da li ga slijedi ugledni svijet ili od 
njega slabiji i siromašniji? Ti si rekao da ga slijede slabiji, 
a oni su sljedbenici poslanika. 

4. Pitao sam te da li ste ga sumnjičili za laž prije nego što je 
počeo govoriti ono što sada govori, odgovorio si da niste pa 

smatram da sigurno kada nije lagao na narod kako bi 
sada lagao na Boga. 

5. Dalje sam te pitao da li se bilo ko od njegovih sljedbenika 
odmetnuo nezadovoljan njegovom vjerom nakon što ju je 
prihvatio. Ti si odgovorio da nije. Takav je iman kada 
njegova ljepota obuzme srca. 

6. Pitao sam te da li se njihov broj povećava ili smanjuje, pa 
si kazao da se njihov broj povećava. Tako je sa imanom 
dok se ne upotpuni. 

7. Pitao sam te da li ratujete sa njim pa si potvrdio da 
ratujete, da je ishod promjenljiv, pa nekad vi pobijedite, a 
nekad on. Takvi su poslanici, budu iskušavani, ali na 
kraju pobijede. 

8. Pitao sam te da li krši riječ i ti si odgovorio da ne krši. 
Takvi su poslanici, oni ne krše riječ. 

9. Pitao sam te da li je to što govori rekao neko prije njega, 
pa si kazao da nije, a ja sam rekao: 'Da je neko prije njega 
u to pozivao rekao bih da je sljedbenik govora koji je 
nekad prije kazan. ' 

Zatim je upitao šta nam naređuje, pa sam mu odgovorio 
da nam naređuje namaz, zekat, održavanje rodbinskih veza i 
čednost. Tada je Herakle kazao: 'Ako je to što kažeš istina, on je 
onda vjerovjesnik. Ja sam znao da će se pojaviti vjerovjesnik, ali 


nisam mislio da će biti od vas. Kada bih znao da ću do njega 

dospjeti, potrudio bih se da se sretnem s njim. A kad bih bio kod 
njega, prao bih mu noge. On će sigurno osvojiti ovo što je pod 
mojim nogama'. 

Kaže Ebu Sufjan: Potom je Herakle zatražio pismo 
Allahova Poslanika, sallallahu “alejhi ve sellem, pa je u njemu 
pročitao: 

'U ime Allaha, Milostivog, Samilosnog. 

Od Muhammeda, Allahovog roba i Njegova poslanika 
Heraklu, velikanu Bizantijaca. 

Neka je spas na onog ko slijedi Pravi put! 

A potom: 

Pozivam te pozivom islama: Primi islam, bit ćeš spašen, i 
Bog će te nagraditi dvostrukom nagradom. Ako odbiješ, snosit ćeš 
grijeh svoj i svojih podanika. O sljedbenici Knjige, dođite riječi 
koja je jednaka i zanasi za vas: da ne obožavamo nikog osim 
Allaha, da Mu širk ne činimo (nikoga i ništa ravnim ne smatramo), 
da ne smatramo jedni druge bogovima osim Allaha pa ako to oni 
odbace, recite: 'Budite svjedoci da smo mi, uistinu, muslimani'. (Alu 
"Imran, 64.)'“23 

Ebu Sufjan kaže: „Kada je Herakle kazao što je imao reći i 
kada je završio sa čitanjem pisma, oko njega je postalo bučno, 


podigli su se glasovi i mi smo izvedeni. Rekao sam svojim 


23 Predaju bilježe Buharija, br. 4188. i Muslim, br. 3322. 

pratiocima da je ugled Ibn Ebu Kebšetaž* stvarno porastao i da 
ga se plaši i vladar Bizanta. Od tada sam bio stalno u uvjerenju 
da će Muhammed zaista pobijediti, sve dok mi Allah nije dao da 


primim islam.“ 


Vladar Abesinije kao primjer za upoznavanje Poslanika 


U hadisu koji govori o iseljenju ashaba Allahovog poslanika 
Muhammeda, sallallahu “alejhi ve sellem, u Abesiniju nakon što su 
bili izloženi raznim iskušenjima i poteškoćama, spominje se ono što 
obuhvata misija Poslanika, sallallahu “alejhi ve sellem, kao što je 
lijepo ponašanje, briga o ljudskim pravima i dobročinstvo prema 
drugima. Ovo je sve ukratko spomenuo ashab Dža'fer b. Ebi Talib 
kada ga je vladar Abesinije (Nedžašija) u to vrijeme upitao o njegovoj 
vjeri i o onome u što on poziva. Rekao je: 

»Kakva je to vjera zbog koje ste napustili vaš narod, a 
niste prihvatili moju, a ni vjeru drugih naroda?“ 

Dža'fer b. Ebi Talib, koji je s njim razgovarao, reče: ,,O 
vladaru, mi smo bili narod koji je bio u neznanju, obožavali smo 
2 Ovo je nadimak Vehba, Poslanikovog djeda po majci. Tako su ga zvali zbog 


neprijateljstva koje su osjećali prema Poslaniku. Spomenuli su ga po ovom 
nadimku, a ne po nadimku po kojem je bio poznat. 

kipove, jeli smo strvinu, činili smo razvrat, kidali smo rodbinske 
veze, činili zlo komšijama, jaki su uzimali od slabih i tako smo 
radili dok nam Allah nije poslao poslanika od nas, čije porijeklo 
znamo, i bili smo uvjereni u njegovu iskrenost, povjerljivost i 
čistoću. On nas je pozvao da obožavamo samo jednog Boga i da 
ostavimo ono što smo mi i naši očevi obožavali kao što je kamenje 
i kumiri. On nam je naredio da istinu govorimo, da obaveze 
ispunjavamo, da rodbinske veze održavamo, da komšijama 
dobročinstvo činimo, da se ustegnemo od zabranjenih stvari i 
prolijevanja krvi, zabranio nam je razvrat, lažno svjedočenje, 
jedenje imetka siročadi, potvaranje čestitih žena, a naredio nam 
je da obožavamo samo Allaha i da Mu ne pripisujemo sudruga, i 
naredio nam je namaz, zekat i post.“ 

Tako mu je naveo neke od stvari vezanih za islam, a zatim je 
rekao: „Pa smo mu povjerovali i slijedili ono u što je pozivao. 
Obožavali smo samo jednog Boga i nismo mu pripisivali sudruga, 
smatrali smo zabranjenim ono što nam je zabranio, a dozvoljenim 
ono što nam je dozvolio, pa nam je naš narod postao neprijatelj i 
tlačio nas je, odvraćao nas je od naše vjere kako bismo se vratili 
obožavanju kipova, a ostavili obožavanje Allaha, nagovarao nas 
je da smatramo dozvoljenim one ružne stvari koje smo i prije 
smatrali dozvoljenim. Pa kada su nas nadvladali, tlačili i otežavali 
nam, te se postavili između nas i naše vjere krenuli smo u tvoju 


zemlju, tebe smo izabrali pored svih ostalih, željeli smo da 

budemo u tvojoj blizini i nadali smo se da nam kod tebe, o 
vladaru, neće biti nepravda učinjena.“ 

Vladar mu je tada kazao: ,,Da li kod sebe posjeduješ nešto od 
onoga sa čime je došao Poslanik?“, a Dža'fer mu je odgovorio da 
posjeduje, nakon čega mu je Nedžašija kazao: ,,Pročitaj mi to.“ 

Dža'fer mu je tada proučio početak sure Merjem, a Nedžašija 
je plakao sve dok mu brada nije postala vlažna od suza. Plakali su i 
njegovi biskupi kada su čuli učenje sve dok im knjige nisu postale 
vlažne. 

Zatim je Nedžašija (obraćajući se muslimanima i mušricima 
koji su došli kod vladara da silom vrati muslimane nazad u Mekku) 
rekao: „Tako mi Allaha, ovo što sam čuo, a i ono što je objavljeno 
Musau, alejhisselam, je sa istog izvora. Idite, ja vam ih nikada 


neću predati. 


Primjer upoznavanja Poslanika od strane velikog jevrejskog 


rabina 


Zejd b. Sa'neh, jedan od jevrejskih rabina koji je želio da se 
uvjeri u iskrenost Poslanika, sallallahu “alejhi ve sellem, izložio je 
Poslanika, sallallahu “alejhi ve sellem, ispitu kroz njegovo ponašanje 


sa ljudima, ali i sa onima koji su mu se suprotstavljali u vjerovanju, pa 


25 Predaju bilježi Ahmed u Musnedu, br. 1649. 

mu nakon toga nije preostalo ništa drugo nego da prizna njegovo 
vjerovjesništvo i da postane jedan od njegovih sljedbenika i da 
povjeruje u njega. 

Abdullah b. Selam je kazao: „Kada je Allah htio da uputi 
Zejda b. Sa'neh na pravi put, on je kazao: 'Sve znakove koji 
ukazuju na vjerovjesništvo Muhammeda, sallallahu ‘alejhi ve 
sellem, sam vidio na njegovom licu kada sam ga pogledao, osim 
dva koja nisam imao priliku da spoznam, a to su da je njegova 
blagost iznad njegove srdžbe i da iskazana srdžba prema njemu 
samo povećava njegovu blagost." 

Zejd je rekao: „Poslanik je izašao iz svojih soba, a sa njim je 
bio Alija b.Ebi Talib, pa mu je došao čovjek na jahalici kao 
pustinjak, i kazao: 'O Allahov Poslaniče, selo u kojem živi to i to 
pleme je ušlo u islam i prihvatilo ga. Ja sam im kazao da, ukoliko 
private islam, biće opskrbljeni sa svih strana, međutim njih je 
snašlo teško stanje i suša. Ja se sada, o Allahov Poslaniče, bojim 
da ne napuste islam iz pohlepe kao što su i ušli u njega iz pohlepe. 
Zato, ako smatraš da treba da im pošalješ nekoga sa pomoći, 
učini to.“ 

Kaže Zejd: ,,Pa je Poslanik pogledao u čovjeka do sebe, 
mislim da je bio Omer.“ 

Pa je Omer rekao: ,,Od imetka nije ostalo ništa, o Allahov 


Poslaniče.“ 

Zejd kaže: „Pa sam mu se približio i rekao: 'O 
Muhammede, da li imaš da mi, do određenog roka, prodaš 
poznatih hurmi iz palmovika tog i tog plemena?" 

Tada mu je Poslanik, sallallahu ‘alejhi ve sellem, kazao: 
„Nemam, o židove, ali imam da ti prodam do određenog roka 
neke druge poznate hurme koje nisu iz palmovika tog i tog 
plemena.“ 

Zejd je rekao: ,,U redu, prodaj mi ih.“ 

„Nakon toga sam“, kaže Zejd, „izvadio vrećicu u kojoj se 
nalazio novac, pa sam mu dao osamdeset miskala zlata (oko 340 
grama) za hurme koje mi je trebao dati određenog roka. On je taj 
novac dao nekom čovjeku i kazao: 'Odi brzo do njih i daj im ovaj 
imetak kao opskrbu.' Kada je bilo dva ili tri dana do isteka roka, 
izašao je Allahov Poslanik, sallallahu “alejhi ve sellem, da obavi 
dženazu namaz jednom čovjeku od ensarija, a sa njim su bili Ebu 
Bekr, Omer, Osman i grupa njegovih ashaba. 

Kada je klanjao dženazu, Poslanik, sallallahu “alejhi ve 
sellem, se približio jednom zidu, te se naslonio na njega, a ja sam 
ga uhvatio za prsa i ljutito pogledao. Nakon toga sam ga upitao: 

'Zar mi nećeš dati moj novac,o Muhammede? Tako mi 
Allaha, živjeći sa vama, nisam sinove Abdu-I-Mutalliba poznavao 
kao one koji ne vraćaju dug.' 

Pogledao sam u Omera b. El-Hattaba kojem su se oči 


kružile na licu, a zatim me je pogodio svojim pogledom, te kazao: 

'O Allahov neprijatelju, zar govoriš Poslaniku to što čujem i sa 
njim radiš to što vidim. Tako mi Onoga Koji ga je poslao sa 
istinom, da nije onoga za šta se bojim da će mi izmaći odsjekao 
bih ti glavu ovom svojom sabljom.' 

Poslanik, sallallahu “alejhi ve sellem, je promatrao Omera 
veoma smireno i staloženo, a zatim je kazao: 'O Omere, mi smo 
uistinu potrebniji tebe u nečemu drugom, a ne u ovom, a to je da 
meni narediš da na najljepši način izvršim svoju obavezu, a da 
njemu narediš da na lijep način traži svoje pravo. Idi Omere i daj 
mu njegovo pravo koje mu pripada i još na to dodaj dvadeset 
pregršti hurmi zbog toga što si ga prestrašio i prijetio mu.' 

Omer je otišao sa mnom, te mi ispunio moja prava i još na 
to dodao dvadeset pregršti hurmi, a ja sam ga upitao: 'Čemu ovaj 
višak?' 

Omer mi odgovori: 'Poslanik, sallallahu “alejhi ve sellem, 
mi je naredio da ti dam ovaj višak zato što sam ti prijetio i 
prestrašio te.' 

Rekao sam: 'Znaš li ko sam ja?' 

Odgovorio je: 'Ne znam, ko si ti?' 

Rekao sam: 'Ja sam Zejd b. Sa'neh.' 

Ponovo je upitao: 'Rabin?' 


Odgovorio sam: 'Da, rabin.' 

Omer me je tada upitao: 'Šta te je navelo da kažeš 
Allahovom Poslaniku, sallallahu ‘alejhi ve sellem, ono što si kazao 
i da uradiš ono što si uradio?' 

Odgovorio sam: 'O Omere, u sve znakove poslanstva 
Muhammeda, sallallahu ‘alejhi ve sellem, sam se uvjerio kada 
sam ga pogledao u lice, osim dva, a to su da njegova blagost 
pretiče njegovu srdžbu i da iskazana srdžba prema njemu 
povećava samo njegovu blagost. Sada sam se i u to uvjerio, pa 
svjedočim, o Omere, da sam ja zadovoljan Allahom kao 
Gospodarom, islamom kao vjerom i Muhammedom, sallallahu 
‘alejhi ve sellem, kao poslanikom. I uzimam te za svjedoka da je 
pola moga imetka - (a ja ga najviše imam) — kao sadaka svim 
sljedbenicima Muhammeda, sallallahu “alejhi ve sellem.' 

Omer je tada kazao: 'Nekim sljedbenicima, jer ti ih ne 
možeš obuhvatiti sve.' 

Rekao sam: 'Nekima od njih.' Pa smo se ja i Omer vratili 
Allahovom Poslaniku, sallallahu “alejhi ve sellem.“ 

Nakon toga je Zejd kazao: ,,Svjedočim da nema drugog 
Boga Koji zaslužuje da se obožava s pravom osim Allaha i da je 
Muhammed Njegov rob i poslanik.' Povjerovao sam u njega i 
učestvovao sa njim u mnogim bitkama.“ Poginuo je u bici na 


Tebuku, boreći se, ne bježeći.” 


2 Predaju bilježi Ibn Hibban, br. 288. 

PRVI DIO 
Poslanik Muhammed, sallallahu “alejhi ve sellem, i ljudska prava 


e Jednakost 

e Prava žena 

e Prava roditelja i bližnjih 
e Prava potomaka 
e Prava djece 

e Prava sluge 

e Prava komšije 

e Prava gosta 

e Prava siročeta 

e Prava slabijeg 

e Prava roba 


e Prava starijeg 

e Prava osoba sa posebnim potrebama 
e Prava puta 


e Prava Životinja 


Allahov poslanik Muhammed, sallallahu ‘alejhi ve sellem, i 


prava 


Arapi su prije poslanstva Muhammeda, sallallahu ‘alejhi ve 
sellem, bili različitih plemena, ubijali su se međusobno i porobljavali 
jedni druge, tiranija je bila zakon koji je vladao ovim plemenima. 
Ljudi nisu bili jednaki u tom periodu, nego su bogatiji iskorištavali 
prava u potpunosti, a robovi nisu imali nikakvih prava, jer su oni bili 
vlasništvo svojih vlasnika. 

Kada je u pitanju žena, njena prava su bila ugrožena u 
potpunosti, ona je bila vlasništvo svoga oca i braće, a zatim bi postala 
vlasništvo svoga muža, te nakon toga vlasništvo njegovih nasljednika. 

Pored ovoga bili su rašireni i paganski običaji kao što su 
pljačka, otimačina i trgovina robljem, prostitucija, ubijanje ženske 
djece, obožavanje kipova 1 dr. 

Poslanik Muhammed, sallallahu “alejhi ve sellem, se 
suprotstavio ovakvom jadnom stanju, te je uspostavio program koji 
obuhvata prava svih, program kojem prije toga u povijesti 


čovječanstva, nijedan drugi nije bio sličan. 

Nakon što je pozvao ljude u obožavanje samo Allaha 
Uzvišenog, počeo je sa uspostavljanjem jednakosti među ljudima, te 
je pojasnio prava čovjeka i ostalih živih bića u svim životnim sferama. 
Prava čovjeka, a i druga prava u islamu se odlikuju po tome što su to 
prava koja su postavljena od strane Allaha Uzvišenog, pa zato niko od 
ljudi ne može da ih ukine, niti može da ih izbjegne. 

To su međusobno uravnotežena prava koja se međusobno ne 
potiskaju. 

To su prava koja obuhvataju sva doba čovjekovog života, bilo 
da se radi o djetetu u utrobi, dječaku, mladiću, odraslom, starijem, 


zdravom ili bolesnom. 
Jednakost 


Ima li nešto ljepše od toga da čovjek živi u zajednici u kojoj 
svako ima istu priliku i u kojoj su svi jednaki, a jedino što ih čini 
boljim jednih od drugih jeste bogobojaznost? U zajednici u kojoj 
slabiji ima svoje pravo kod jakog, a siromašan kod bogatog. 

Takvo je samo vjersko društvo, čija je pravila postavio 
Muhammed, sallallahu “alejhi ve sellem, kojem je Allah objavio: „O 
ljudi, mi vas od jednog čovjeka i jedne žene stvaramo i na narode i 
plemena vas dijelimo da biste se upoznali. Najugledniji kod Allaha 
je onaj koji je najbogobojazniji. Allah, uistinu, sve zna i ništa Mu 
nije skriveno.“ (El-Hudžurat, 13.) 

Allahov Poslanik, sallallahu “alejhi ve sellem, je rekao: ,,O 
ljudi, vaš Gospodar je jedan, vaš otac je jedan i nema prednost 
Arap nad nearapom, niti nearap nad Arapom, niti crvena rasa 
ima prednost nad crnom, niti crna nad crvenom osim po 
bogobojaznosti. Najugledniji kod Allaha je onaj koji je 
najbogobojazniji. Jesam li vam dostavio?“ 

I rekao je: „Allah je od vas uklonio oholost iz vremena 
džahilijeta i hvalisanje porijeklom. Ljudi su potomci Adema, a on 
je od zemlje.“ 

Allahov Poslanik, sallallahu “alejhi ve sellem, je dokinuo 
običaj hvalisanja porijeklom, a Arapi su u predislamskom dobu, dobu 
džahilijeta, imali običaj da se hvališu svojim porijeklom, dok su druge 
ponižavali, pa su čak i ratovi izbijali zbog toga. Poslanik, sallallahu 
“alejhi ve sellem, je kazao: „Četiri pojave u mom ummetu spadaju 
u džahilijet (paganstvo) i ljudi ih neće ostaviti: hvalisanje 
porijeklom, poricanje (vrijeđanje) rodoslovlja, traženje kiše 
posredstvom zvijezda i naricanje za umrlim.“? 

I rekao je: ,,Ko ne bude imao dovoljno dobrih djela ništa 
mu neće pomoći njegovo porijeklo.“ 

I rekao je: „O Fatima, kćeri Muhammedova, traži od mene 
šta želiš, ali ja ti kod Allaha neću biti od koristi.“ 

IOvu predaju bilježi Ahmed, br. 22391. 
"Hadis bilježi Et-Tirmizi, br. 3891., i Ebu Davud, br. 4452. 


Hadis bilježi Muslim, br. 1550. 
“Hadis bilježi Muslim, br. 4867. 

I rekao je: „Allah ne gleda u vaše izglede, niti u vaše imetke, 


nego gleda u vaša srca i djela.“$ 
Prava žene 


Nema sumnje da žena čini pola društva i da ona rađa drugu 
polovinu, pa je tako ona cijelo društvo. Iako je žena u prošlosti bila 
potlačena, iako su joj prava bila oduzeta i njena čast ukaljana, 
Poslanik, sallallahu ‘alejhi ve sellem, je bio taj koji je branio ženu, 
pomagao je i dao joj prava o kakvim je samo sanjala. Poslanik, 
sallallahu “alejhi ve sellem, je podsticao na ljubav, pažnju, samilost, 
međusobno praštanje i zanemarivanje loših postupaka kako bi 
čovjekov dom stajao na čvrstim temeljima koje oluje problema ne 
mogu uništiti niti uzdrmati. Allah Uzvišeni kaže: ,,Sa ženama lijepo 
živite.“ (En-Nisa, 19.) 

Riječ 'lijepo' označava svaku vrstu dobra, dobročinstva, 
ljubaznosti, humanosti i samilosti. 

Allahov Poslanik, sallallahu “alejhi ve sellem, je rekao: ,,Bojte 
se Allaha kada su u pitanju vaše žene, vi ste ih uzeli sa sigurnošću 


od Allaha i one su vam postale dozvoljene Njegovom riječju.“ 


“Hadis bilježi Buharija, br. 2548., i Muslim, br. 305. 
"Hadis bilježi Muslim, br. 4651. 
27 Hadis bilježi Muslim, br. 2137. 

Poslanik, sallallahu “alejhi ve sellem, je poznavao prirodu 
žene, te je napomenuo da postoji mogućnost da ona pogriješi i da se 
treba na tome strpiti. On je kazao: ,Oporučujte ženama dobro.“?? 

I kazao je: „Najbolji među vama su oni koji su najbolji 
svojim porodicama, (tj. suprugama), a ja sam najbolji prema 
svojoj porodici.“ 

Također je rekao: ,,Neka vjernik ne mrzi vjernicu. Ako mu 
se jedna njena osobina ne sviđa, s drugom je zadovoljan.“ 

Poslanik, sallallahu “alejhi ve sellem, je pojasnio i kakav je 
grijeh ukoliko se učini nepravda ženi rekavši: „Najveći grijeh kod 
Allaha čini čovjek koji se oženi nekom ženom, pa nakon što se sa 
njom zadovolji, ostavi je i ode sa njenim vjenčanim darom.““! 

Poslanik, sallallahu “alejhi ve sellem, je bio uzor u nježnosti i 
lijepom postupanju sa svojim ženama. Jedne prilike je rekao svojoj 
ženi Aiši, radijallahu anha: ,,Ja uistinu znam kada se ti naljutiš, a 
kada si zadovoljna.” Pa ga je ona upitala: „O Allahov Poslaniče, 
kako to znaš?“, a on joj odgovori: „Kada budeš zadovoljna kažeš: 
'Jest, tako mi Gospodara Muhammedova.', a kada si srdita kažeš: 
"Jest, tako mi Gospodara Ibrahimova.'“. Ona reče: „Tako je, i tako 


mi Allaha, ja izbjegnem samo tvoje ime.“?? 


28 Hadis bilježi Buharija, br. 4787., i Muslim, br. 2671. 
2% Tirmizi, br. 3830., i Ibn Madžeh, br. 1967. 

30 Muslim, 2672. 

31 Hakim, br. 2743. 

32? Buhari, br. 5614., i Muslim, br. 4469. 

Sa ovakvim osjećajima i lijepim riječima Poslanik, sallallahu 
‘alejhi ve sellem, je sarađivao sa svojim suprugama, a one su, neka je 
Allah njima zadovoljan, uzvraćale sa istim osjećanjima. 

Na jednom od putovanja Poslanik, sallallahu “alejhi ve sellem, 
se takmičio sa Aišom, radijallahu anha, koja kaže: „Allahov 
Poslanik, sallallahu “alejhi ve sellem, se utrkivao sa mnom pa sam 
ga prestigla. Prošlo je vremena dok se nisam ugojila, pa se ponovo 
sa mnom utrkivao i onda me on prestigao i rekao: 'Ovo je za onaj 
put." 

Poslanik, sallallahu “alejhi ve sellem, je nazvao grijehom 
uzurpiranje prava žene rekavši: ,,O Allahu, činim svetim prava dvoje 
nejakih: siročadi (jetima) i žena.“ 

Poslanik, sallallahu “alejhi ve sellem, je podsticao žene da 
budu zadovoljne svojim muževima rekavši: ,,Hoćete li da vas 
obavijestim o tome koje od vas će u Džennet?“ Rekle su: ,Da, 
Allahov Poslaniče“, pa je on rekao: „To je ona koja rađa više djece 
i koja je umiljata (tj. vedre naravi), a kada se naljuti i kada joj se 
nanese zlo, ili kada se na nju muž naljuti, kaže: 'Ovo je moja ruka 


u tvojoj ruci. Neću zaspati dok ne budeš zadovoljan.“ 


33 Ebu Davud, br. 2214., i Ahmed, br. 25075. 
34 Ibn Medžeh, br. 3668., i Ahmed, br. 9289. 
35 Taberani, br. 1743. 

Poslanik, sallallahu “alejhi ve sellem, je podsticao i na to da 
ženu treba intimno zadovoljiti.’ On je kazao: „U vašem intimnom 
odnosu je sadaka.“, pa su ashabi upitali: ,,O Allahov Poslaniče, zari 
kada čovjek zadovolji svoje strasti ima nagradu?“ A on reče: „Šta 
mislite kada bi čovjek to uradio na nedozvoljen način, da li bi 
imao grijeh? Isto tako, ukoliko to uradi na dozvoljen način ima 
nagradu.” 

Poslanik, sallallahu ‘alejhi ve sellem, je naredio da čovjek 
donosi opskrbu svojoj ženi i djeci i to je učinio najboljim 
udjeljivanjem. Allahov Poslanik, sallallahu ‘alejhi ve sellem, je kazao: 
„Dinar (zlatnik) koji potrošiš na Allahovom putu, dinar koji 
potrošiš za oslobođenje roba, dinar koji potrošiš da bi pomogao 
siromaha, dinar koji potrošiš na svoju porodicu, najbolje od svega 


toga je da potrošiš na svoju porodicu.“ 


ves ov 


Također je kazao: ,,Za sve što potrošiš želeći time Allahovu 


nagradu, bit ćeš nagrađen, pa čak i za zalogaj koji staviš svojoj 


ženi u usta.’ 


36 Allahov Poslanik, sallallahu alejhi ve sellem, je rekao Abdullahu ibn Amru ibn 
Asu: ,,O Abdullah, da li je istina da danju postiš, a noću (samo) klanjaš?“ On je 
rekao: „Da, o Allahov Poslaniče.“ Poslanik mu reče: „Nemoj tako raditi, već nekad 
posti, anekad nemoj, i klanjaj i spavaj, jer tvoje tijelo ima pravo kod tebe, tvoje oko 
ima pravo kod tebe, i tvoja supruga ima pravo kod tebe.“ Bilježi Buharija, br. 4903. 
37 Muslim, br. 1674. 

38 Muslim, br. 1661. 

39 Buhari, br. 54., i Muslim, br. 3076. 

Rekao je 1 ovo: „Kada nahraniš sebe, to ti je sadaka, kada 
nahraniš svoje dijete, to ti je sadaka, kada nahraniš svoju ženu, to 
ti je sadaka i kada nahraniš svoga slugu i to ti je sadaka.“ 

I rekao je: „Čovjek kada napoji svoju ženu vodom ima za 
to nagradu.“ Rekao je El-Irbad: „Došao sam svojoj ženi i dao 
joj vode i prenio joj ono što sam čuo od Poslanika, sallallahu 


“alejhi ve sellem.““*! 


Pravo roditelja i bližnjih 


Poslanik, sallallahu “alejhi ve sellem, je naredio da se 
održavaju rodbinske veze, te je upozorio na opasnost prekidanja veza 
među rodbinom. 

Kada su u pitanju roditelji, islam je njihova prava stavio na 
veliki nivo tako da ih je spomenuo zajedno sa pravima Allaha. 
Uzvišeni Allah kaže: „Į Allahu se klanjajte i sudruga Mu ne 
pripisujte, a roditeljima dobročinstvo činite.“ (En-Nisa, 36.) 

Poslanik, sallallahu “alejhi ve sellem, je upitan o najboljem 
djelu, pa je rekao: „Namaz u njegovom vremenu, a zatim 


dobročinstvo roditeljima.“ 


4 Ahmed, br. 16550. 
4 Ahmed, br. 16529. 
42 Buhari, br. 496., i Muslim, br. 122. 

Jedne prilike došao je neki čovjek Allahovom Poslaniku, 
sallallahu “alejhi ve sellem, tražeći od njega dozvolu da ide u džihad, 
pa ga je Poslanik, sallallahu “alejhi ve sellem, upitao: „Jesu li ti 
roditelji živi?“ Reče: ,,Da.“ Poslanik, sallallahu “alejhi ve sellem, 
reče: „Kod njih ti je džihad.“ 

Došao je neki čovjek Poslaniku, sallallahu “alejhi ve sellem, i 
rekao: „Došao sam da ti se zavjetujem na hidžru i ostavio sam 
svoje roditelje plačući.“, pa mu je Poslanik, sallallahu “alejhi ve 
sellem, rekao: „Vrati se njima i učini da se nasmiju isto kao što si 
učinio da zaplaču.““ 

Poslanik, sallallahu “alejhi ve sellem, je naredio održavanje 
veza sa roditeljima, pa čak i ako nisu muslimani. Tako se prenosi od 
Esme bint Ebi Bekr da je kazala: ,,Došla mi je majka za vrijeme 
života Allahovog Poslanika, sallallahu “alejhi ve sellem, a bila je 
mnogoboškinja, pa sam upitala Poslanika, sallallahu “alejhi ve 
sellem, o održavanju veze sa njom, a on je odgovorio: 'Održavaj 
vezu sa njom.'“#5 
Neposlušnost roditeljima je jedan od najvećih grijeha, jer 


Poslanik, sallallahu “alejhi ve sellem, kaže: „Veliki grijesi su: 


83 Buhari, br. 2782., i Muslim, br. 4623. 
“4 Ahmed, br. 6202., Ebu Davud, br. 2166., Nesai, br. 4093., i Ibn Madže, br. 2882. 
45 Buhari, br. 2427., i Muslim, br. 1671. 

mnogoboštvo, neposlušnost roditeljima, ubistvo i lažno 


svjedočenje.““6 


I rekao je: „Allah je prokleo onoga ko vrijeđa svoje 
roditelje.“ 

Poslanik, sallallahu “alejhi ve sellem, je o održavanju 
rodbinskih veza kazao: ,,Ko vjeruje u Allaha i Sudnji dan neka 
održava rodbinske veze.““8 

I rekao je: „Najbolja sadaka je ona koja je data rođaku koji 
krije svoje neprijateljstvo prema tebi.“ 

Poslanik, sallallahu “alejhi ve sellem, je Ukbetu b. Amiru 
kazao: ,,O Ukbe, spoji vezu sa onim koji ju je s tobom prekinuo, 
daj onome ko je tebi uskratio, i okreni se od onoga koji ti je 
nepravdu učinio.“ U drugom predanju stoji: , Oprosti onome ko ti 


je nepravdu nanio.’ 


Prava sinova i kćeri 


46 Buhari, br. 6182. 

47 Ahmed, br. 816. 

48 Buhari, br. 5673. 

4# Ahmed, br. 14781., i Darimi, br. 1617. 
50 Ahmed, br. 16696. 

Poslanik, sallallahu ‘alejhi ve sellem,, je podsticao na lijepo 
odgajanje djece, tako da postanu dobra omladina i korisni ljudi za 
svoju vjeru, domovinu i društvo. 

Allahov Poslanik, sallallahu ‘alejhi ve sellem, je rekao: „Nije 
od nas onaj koji nije samilostan prema mlađima i ko ne cijeni 
starije.! 

Također je kazao: ,,Naređujte svojoj djeci da klanjaju od 
sedme godine, a istucite? ih u desetoj ako ne budu klanjali namaz 
i razdvajajte ih u postelji.“? 

Prenosi se da je Poslanik, sallallahu “alejhi ve sellem, kazao: 
„Najbolje što otac može ostaviti svojoj djeci jeste lijep odgoj.“*“ 

Poslanik, sallallahu “alejhi ve sellem, je podučavao djecu kako 
da jedu i piju, pa je jedne prilike jednom dječaku kazao: „O dječače, 
spomeni Allahovo ime, jedi desnom rukom i jedi ispred sebe.“ 

Poslanik, sallallahu “alejhi ve sellem, je odgoj ženske djece 
posebno istaknuo. Aiša, radijallahu anha, veli: „Jedne prilike je kod 
mene ušla žena i sa njom dvije kćeri, tražeći nešto, a ja nisam 
imala ništa drugo osim jedne hurme, pa sam je dala ženi, a ona ju 
je raspolovila i dala kćerkama, a sebi nije uzela, te je zatim ustala 


i otišla. Nakon toga je ušao Poslanik, sallallahu “alejhi ve sellem, 


51 Tirmizi, br. 1843., i Ahmed, br. 6445. 

52 Tj. istucite ih, ali ne jako, kao npr. olovkom ili misvakom. 
53 Ebu Davud, br. 418., i Ahmed, br. 6467. 

5 Tirmizi, br. 1875., i Ahmed, br. 16118. 

55 Buhari, br. 4957., i Muslim, br. 4763. 

pa sam ga o tome obavijestila, a on je kazao: 'Ko bude iskušan sa 
ženskom djecom, pa im čini dobro,one će mu biti zaštita od 
vatre.'“?* 

A u predaji od Tirmizije stoji: „Ko bude iskušan ženskom 
djecom, pa se strpi, ona će mu biti zastor od Vatre.“ 

Alejhisselam je, također, kazao: ,,Ko odgoji dvije djevojčice 
sve dok ne postanu punoljetne, na Sudnjem danu će biti sa 
mnom.“ (pa je Poslanik, sallallahu “alejhi ve sellem, sastavio svoje 
prste) 

Rekao je i ovo: „Ko bude imao tri kćerke ili tri sestre ili 
dvije kćerke ili dvije sestre pa ih odgoji i dobro im čini, a zatim ih 
i uda, nagrada mu je Džennet.“ 

Poslanik, sallallahu ‘alejhi ve sellem, je, kada bi mu ulazila 
kćerka Fatima, ustajao i ljubio je, a zatim bi je stavio da sjedi na 
njegovo mjesto.$“ 

Od prava koje je Poslanik, sallallahu “alejhi ve sellem, dao 
djeci jeste i to da imaju udio u imetku svoga oca (tj. roditelja, pr. ur.). 

Navodi se da je Sad b. Ebi Vekas htio da udijeli dvije trećine 


svoga imetka na Allahovom putu, pa mu je Poslanik, sallallahu “alejhi 


ve sellem, rekao da to ne čini. Sa'd ga je upitao može li jednu trećinu, 


56 Buhari, br. 1329., i Muslim, br. 4763. 

57 Tirmizi, br. 1836., i Ebu Davud, br. 4481. 
58 Muslim, br. 4765. 

5 Tirmizi, br. 1839. 

60 Tirmizi, br. 3807. 

a Poslanik, sallallahu ‘alejhi ve sellem, mu je odgovorio: „Trećina 
može, ai to je puno. Bolje ti je da svoje nasljednike ostaviš bogate 
nego siromašne, pa da (poslije) traže od ljudi.“6! 


Prava djece 


Djetinjstvo je tajna života, životno uživanje i dar od 
Uzvišenog Allaha, čiju vrijednost može znati samo onaj kojem je 
uskraćeno i za ostvarenje toga je uložio sve što je vrijedno. Briga o 
djeci, samilost i blagost su stvari na koje je Allahov Poslanik, 
sallallahu “alejhi ve sellem, podsticao i pohvalio svakog onoga ko 
tako čini. 

Jedne prilike su neki beduini došli Poslaniku, sallallahu “alejhi 
ve sellem, i upitali ga: „Da li vi ljubite svoju djecu, na što je 
Poslanik, sallallahu “alejhi ve sellem, odgovorio potvrdno.“ Oni 
rekoše: ,,Ali mi ne ljubimo našu djecu.“ Poslanik, sallallahu “alejhi ve 
sellem, im odgovori: „Šta ja mogu kad vam je Allah oduzeo milost 
iz srca?“ 

Poslanik, sallallahu “alejhi ve sellem, bi često odlazio u daleka 
sela Medine da posjeti svoga sina Ibrahima koji je tamo dojio. Tamo 


je odlazio samo da bi poljubio svoga sina, a zatim bi se vraćao.“! 


6l Buhari, br. 1213., i Muslim, br. 3076. 
4% Buhari, br. 5539., i Muslim, br. 4281. 
4 Muslim, br. 4280. 

Kada je umro Poslanikov unuk, njegove oči su zasuzile, pa mu 
je Sa'd b. Ubade rekao: „Šta je to Božiji Poslaniče?“, a on mu je 
odgovorio: „To je samilost koju je Allah ulio u srca svojih robova, 
a Allah se neće smilovati osim onima koji su samilosni.“? 

Od Enesa, radijallahu anhu, se prenosi da je Allahov Poslanik, 
sallallahu “alejhi ve sellem, posjećivao ensarije, stanovnike Medine, te 
ljubio njihovu djecu i milovao ih po glavi.“ 

Poslanik, sallallahu “alejhi ve sellem, bi klanjao i u takvom 
stanju bi držao Umamu, svoju unuku, kćerku svoje kćerke Zejneb. 
Kada bi ustajao, uzimao bi je, a kada bi se spuštao na sedždu, 
ostavljao bi je.“ 

Poslanik, sallallahu “alejhi ve sellem, je kazao: ,,Ko rastavi 
dijete od njegove majke, Allah će njega na Sudnjem danu 
rastaviti od onih koje je volio.“ 

On je dozvoljavao da djeca sjede tamo gdje i odrasli i davao 
im je sva prava koja je davao i drugima. Od Sehla b. Sa'da Es-Sa'idija 
se prenosi predaja u kojoj se navodi: ,,Kada bi Poslaniku, sallallahu 
‘alejhi ve sellem, bila donijeta posuda sa pićem, on bi se napio. Sa 
njegove lijeve strane su sjedili stariji, a sa desne dijete, te bi on 
kazao dječaku: 'Hoćeš li dozvoliti da prvo dadnem ovim starijim.' 
(jer je sunet da se počne sa desne strane). Dječak, koji je bio 
42 Buhari, br. 5223., i Muslim, br. 1531. 

4 Ibn Hibban, br. 459. 


4 Buhari, br. 486.i Muslim, br. 844. 
45 Tirmizi, br. 1491.i Ahmed, br. 22401. 

pametan, odgovori: 'Ne, tako mi Allaha, moj udio neću dati 
nikome.' Poslanik, sallallahu “alejhi ve sellem, mu je nakon toga 
dao posudu u ruku.“ 

Poslanik, sallallahu “alejhi ve sellem, je i onom djetetu koje se 
tek rodi i odvoji od majke (tj. izađe iz stomaka na ovaj svijet) dao 
pravo da bude nasljednik. 

On je uvažavao njihove osjećaje i posjećivao ih je u njihovim 
kućama i mjestima gdje su se sastajali, te bi bio blag sa njima i 
milovao ih po glavama. Među njima bi organizirao takmičenja i 


poklanjao nagrade. 
Prava sluge 


Nivo svake civilizacije ogleda se u njegovom odnosu prema 
siromašnim, slabim i onima koji nemaju mogućnosti da dođu do 
pretpostavljenih (tj. vladajućih struktura, pr.u.) i onih koji donose 
odluke. Takvoj vrsti ljudi pripadaju i sluge koji rade u kućama kod 
bogatih i uglednih. Njima je Poslanik, sallallahu “alejhi ve sellem, dao 
sva prava, saslušavao je njihove molbe i mišljenja, te ih je poštivao u 
potpunosti. 

Dokaz tome su riječi Enesa b. Malika, radijallahu anhu: 


„Služio sam Poslanika, sallallahu “alejhi ve sellem, deset godina i 


46 Buhari, br. 2271.i Muslim, br. 3786. 

nikad mi nije kazao ni „uh“. Ukoliko bih nešto uradio, nikada mi 
nije rekao zašto sam to uradio, a ukoliko nisam uradio, nikada mi 
nije rekao zašto nisi.“ 

Navodi se predaja da je jedna medinska robinja uzela 
Poslanika, sallallahu “alejhi ve sellem, za ruku, pa ga je odvela tamo 
gdje je željela da joj riješi neku potrebu koju je imala. “> 

Poslanik, sallallahu “alejhi ve sellem, je upozorio na 
uznemiravanje sluge, pa makar on bio 1 rob koji je u nečijem 
vlasništvu, te je naglasio da je uznemiravanje roba jedan od razloga 
zbog kojeg može biti oslobođen od ropstva. Rekao je Allahov 
Poslanik, sallallahu “alejhi ve sellem: ,,Ko ošamari ili udari onoga 
koji je u njegovom vlasništvu, može se otkupiti samo ako ga 
oslobodi.“ 

Prenosi se od Ebu Mes'uda El-Ensarija da je kazao: „Udario 
sam svoga slugu bičem, te sam iza sebe čuo glas: 'Znaj Ebu 
Mesude.' Taj glas nisam razumio jer sam bio previše ljut. Nakon 
što se približio, uvidio sam da je to Allahov Poslanik, sallallahu 
‘alejhi ve sellem, te je opet rekao: 'Znaj Ebu Mesude, znaj Ebu 
Mesude.' Nakon toga sam bacio bič iz svoje ruke, a on je kazao: 
'Znaj Ebu Mesude, da je Allah Uzvišeni moćniji od tebe više nego 


ti od ovog momka.' Nakon toga sam rekao: 'Nikada više neću 


41 Buhari, br. 5578. i Muslim, br. 4269. 
48 Buhari, br. 5610. 
# Muslim, br. 3130. 

udariti roba.“ U drugoj verziji stoji: „O Allahov Poslaniče, 
oslobađam ga želeći Allahovo Lice.'“, pa mu je Poslanik, sallallahu 
‘alejhi ve sellem, kazao: „Kada to ne bi učinio, Vatra bi te 
dotakla.“®?, tj. to ne možeš učiniti dobrovoljno, nego ti je to obaveza, 
jer si ga udario bičem. 

Na ovakav način se Poslanik borio protiv ropstva, te je tako 
mnogo robova oslobođeno. Poslanik, sallallahu “alejhi ve sellem, je 
zabranio da se rob opterećuje preko njegovih mogućnosti rekavši: 
»Robu pripada hrana i odjeća i ne smije se opteretiti preko 
njegovih mogućnosti.“*! 

Jedne prilike neki čovjek je došao Poslaniku, sallallahu “alejhi 
ve sellem, i upitao ga : ,,O Allahov Poslaniče, koliko puta da 
oprostim svome robu, a on je odgovorio: sedamdeset puta svaki 


dan.“ 


Prava komšije 


Mnogo ljudi ne posjećuje svoje komšije 1 ne pita za njih. Ima 
ljudi koji uznemiravaju svoje komšije, a da to i ne znaju. Nekada se 
čovjek razboli i u potrebi je da mu njegov komšija pomogne, ali ne 


može doći do njega u tom teškom stanju. Ovakva vrsta izolacije je 


© Bilježi Muslim, br. 3135. 
51 Muslim, br. 3141. 
5 Ebu Davud, br. 4496.i Tirmizi, br. 1872. 

rezultat savremenog života koji je učinio da mnogi ljudi zaborave 
svoje obaveze prema zajednici. 

Zbog velike važnosti prava komšije Poslanik, sallallahu “alejhi 
ve sellem, je kazao: „Džibril mi je toliko oporučivao komšiju da 
sam pomislio da će komšija biti jedan od nasljednika svoga 
komšije.“9, tj. pomislio sam da će komšija imati udio u ostavštini 
svoga komšije. 

I rekao je: ,Najbolji kod Allaha su oni koji su najbolji 
prema svojim prijateljima, a najbolje komšije su oni koji su 
najbolji prema svojim komšijama.“* 

Također je kazao: ,,Gore je čovjeku da počini blud sa ženom 
svoga komšije, nego da to počini sa deset drugih žena. Gore je 
čovjeku da ukrade nešto iz kuće svoga komšije, nego da ukrade iz 
deset drugih kuća.“ 

Rekao je i ovo: „Ko vjeruje u Allaha i Sudnji dan neka ne 
uznemirava svoga komšiju.““ 

A u predaji kod Muslima stoji: ,,Ko vjeruje u Allaha i Sudnji 
dan neka čini dobro svome komšiji.“$7 
I rekao je: ,Nije vjernik onaj koji zanoći sit, a njegov 


komšija je gladan.“ 


$ Buhari, br. 5555., i Muslim, br. 4757. 
64 Tirmizi, br. 1867., i Ahmed, br. 6278. 
$5 Ahmed, br. 22734. 

6 Buhari, br. 5559., i Muslim, br. 68. 

$7 Muslim, br. 69. 

I rekao je: „O Ebu Zerre, kada skuhaš supu, dodaj više 
vode i ponudi to i komšiji.“ 

I rekao je: „Koliko li je onih koji žive pored svog komšije i 
govore: 'Gospodaru, pitaj onoga zašto mi je zaključao svoja vrata 


i zabranio mi svoje dobro.'“/" 


Prava gosta 


Lijep gest na čijoj ljepoti su se složili ljudi jeste odavanje 
počasti gostu, te njegov doček sa dobrodošlicom. Zbog toga, nalazimo 
da je Poslanik, sallallahu “alejhi ve sellem, spojio vjerovanje u Allaha 
Uzvišenog i počast gostu. Poslanik, sallallahu “alejhi ve sellem, je 
kazao: „Ko vjeruje u Allaha i Sudnji dan neka počasti svoga 
gosta.“! 

Kada je u pitanju putnik kojem je onemogućeno daljnje 
putovanje, Poslanik, sallallahu “alejhi ve sellem, je naredio onima kod 


kojih on boravi da se prema njemu lijepo odnose tri dana, rekavši: 


$ Hakim, br. 167. 

$ Muslim, br. 4758. 

7 Bilježi Buhari u El-edebu-I-mufredu, br. 62. Šejh Abdulmuhsin el-Abbad kaže: 
„Da li je gostoprimstvo od tri dana obavezno ili pohvalno? Odgovor je: Obavezno. 
To je pravo gosta i on se ne smije otjerati.“ Vidjeti: Šerhu Suneni Ebi Davud, 
19/485. 

7! Buhari, br. 5560., i Muslim, br. 3255. 

»Obavezno gostoprimstvo traje tri dana, a nakon toga je 
sadaka.“ 

Od gosta se traži da ne otežava domaćinu tako što će se dugo 
zadržavati da ne bi time pravio poteškoće, jer Poslanik, sallallahu 
‘alejhi ve sellem, veli: „Nije dozvoljeno gostu da ostaje (dugo) 


kako ne bi stvarao poteškoće domaćinu.“7? 
Prava siročadi 


Islam naređuje da se vodi briga o siročadima, da im se 
dobročinstvo čini te da im se pruži ruka pomoći. Uzvišeni kaže: I 
siroče ne ucvili. (Ed-Duha, 9.) 

Poslanik, sallallahu “alejhi ve sellem, je kazao: „Ja i onaj koji 
vodi brigu o siročetu ćemo u Džennetu biti (blizu) kao ova dva 


prsta.“ 


, pa je pokazao svoja dva prsta, kažiprst i srednji prst. 
Poslanik, sallallahu “alejhi ve sellem, je upozorio daje jedenje 

imetka siročeta jedan od velikih grijeha, rekavši: ,,Klonite se sedam 

upropaštavajućih grijeha.“ Prisutni su upitali: „Koji su to grijesi?“ 


On je odgovorio: ,Širk, bavljenje sihrom, bespravno ubijanje, 


72 Buhari, br. 5995., i Muslim, br. 3256. 
3 Buhari, br. 5670., i Tirmizi, br. 1891. 
74 Buhari, br. 4892., i Tirmizi, br. 1841. 

kamata, jedenje imetka siročeta, bježanje sa bojnog polja i 
potvora čestitih vjernica.“ 

Allahov Poslanik, sallallahu “alejhi ve sellem, je rekao: „Ko 
muslimansko siroče uzme da hrani sve dok se ne osamostali, 
Džennet mu je zagarantovan.“ 

Jedne prilike došao je neki čovjek Poslaniku, sallallahu ‘alejhi 
ve sellem, žaleći se na okrutnost u svome srcu, pa ga je Poslanik, 
sallallahu ‘alejhi ve sellem, upitao: „Želiš da ti srce bude blago i da 
postigneš ono što ti je potrebno? Onda budi blag prema siročetu, 
pomiluj ga po glavi, nahrani ga onom hranom koju ti jedeš. Tako 
&77 


će ti srce postati blago i ostvarit ćeš svoje potrebe. 


Prava slabih i siromašnih 


Poslanik, sallallahu “alejhi ve sellem, je vodio računa o 
slabijim, onima koji nisu imali imetka niti porodice. Primao bi od 
onih koji bi činili dobro, a prelazio bi preko njihovih grešaka. Njihove 
potrebe je žurno izvršavao, a ukoliko bi im bila pričinjena šteta ili bi 
bili uznemireni, pa makar 1 sa riječju koja bi ih naljutila, Poslanik, 
sallallahu “alejhi ve sellem, bi im tu štetu otklanjao. 

Prenosi se od Aiza b. Amra da je Ebu Sufjan, jedan od 


velikana plemena Kurejš, prošao sa delegacijom pored Selmana el- 


75 Buhari, br. 2560., i Muslim, br. 129. 
76 Ahmed, br. 18252. 
7 Taberani, br. 10173. 

Farisija, Suhejba Er-Rumija i Bilala El-Habešija, a oni su nekada bili 
robovi i bili su siromašni, pa su rekli: „Allahove sablje nisu uzele 
svoje pravo kod Allahovih neprijatelja.“ Ebu Bekr upitao: „Zar to 
kažete vođi i prvaku Kurejšija?“ Nakon toga je otišao Poslaniku, 
sallallahu ‘alejhi ve sellem, i obavijestio ga o tome, a on mu je rekao: 
»O Ebu Bekre, možda si ih naljutio. Ako si to učinio,,onda si i 
Gospodara naljutio.“ Pa je Ebu Bekr otišao do njih i upitao ih: ,O 
braćo moja, jesam li vas naljutio?“, a oni su mu odgovorili: ,Nisi, 
Allah ti oprostio, brate.“ 

Allahov Poslanik, sallallahu “alejhi ve sellem,, je rekao: 

»Možda baš onaj čupavi prašnjavi čovjek, kojeg ljudi tjeraju od 
svojih vrata, kada bi od Allaha zatražio nešto — On bi mu to 
uslišio.” 
Poslanik, sallallahu “alejhi ve sellem, je podučavao svoje 
ashabe da imetak, društveni položaj i prestiž ne daju čovjeku 
vrijednost ukoliko je ne zasluži. A siromaštvo, manjak imetka i nizak 
status neće čovjeku umanjiti vrijednost koju je zaslužio. 

Jedne prilike je neki čovjek sa svojim prijateljima prošao 
pored Poslanika, sallallahu ‘alejhi ve sellem, pa ih je on upitao: „Šta 
mislite o ovome čovjeku?“ Oni su odgovorili: „On je jedan od 
najuglednijih ljudi. On, tako mi Allaha, kada bi zaprosio neku, 
ona bi pristala, kada bi se za nešto zauzeo, to bi bilo primljeno, a 
178 Muslim, br. 4559. 

? Muslim, br. 4754. 

kada bi govorio, to bi se slušalo.“ Poslanik, sallallahu “alejhi ve 
sellem, je šutio. Nakon toga je prošao jedan siromašni musliman, pa 
je Poslanik upitao: ,Šta mislite o njemu?“, a oni su odgovorili: 
»Kada bi on zaprosio ženu, ne bi ga prihvatila, kada bi u nečemu 
posredovao to se ne bi primilo, a kada bi govorio to se ne bi 
slušalo.“ Zatim je Poslanik, sallallahu “alejhi ve sellem, o 
siromašnome rekao: „Ovaj je bolji nego prepun svijet onakvih.“5 

Allahov Poslanik, sallallahu “alejhi ve sellem, je rekao: 
„Hoćete li da vas obavijestim o stanovnicima Dženneta? To je 
svaki slabić koji, kada bi od Allaha zatražio, On bi mu ispunio. 
Hoćete li da vas obavijestim o stanovnicima Vatre? To je svaki 
surovi, nepokorni i oholi.“$! 

Jedan od dokaza da se Poslanik, sallallahu “alejhi ve sellem, 
brinuo za slabije jeste slučaj gdje je jedna crnkinja koja je čistila 
mesdžid, prestala dolaziti, pa je Poslanik upitao za nju, a oni su mu 
odgovorili da je umrla. Tada je on upitao: ,,Kako me niste 
obavijestili? Pokažite mi njen kabur.“ Nakon što su mu pokazali, 
on joj je klanjao dženazu.?? 

Društvo u kojem slabi i siromašni osjećaju da su bitni i da se 


odgovorni o njima brinu jeste društvo u kojem vlada solidarnost, 


milosrđe i humanost čije se blagodati prosipaju na svakoga. 


80 Buhari, br. 4701., i Ibn Madže, br. 4110. 
81 Buhari, br. 4537., i Muslim, br. 5093. 
82 Muslim, br. 1588.i Ibn Madže, br. 1522. 

Zbog toga Poslanik, sallallahu “alejhi ve sellem, veli: „Kome 
Allah da vlast u nečemu što se tiče muslimana, pa on zanemari 
njihove potrebe i učini ih siromasima, Allah će njega zanemariti i 
ostaviti i osiromašiti na Sudnjem danu.“ 

U predaji koju bilježi Tirmizi kazao je: „Koji god vođa 
zatvori vrata pred onim koji ima neku potrebu ili pred 
siromasima, Allah će zatvoriti vrata nebesa kad on bude u nekoj 
potrebi i siromaštvu.“ 

I rekao je: „Ko bude imao vlast nad ljudima, pa zatvori 
svoja vrata pred siromašnim, onim kome je učinjena nepravda ili 
onim koji ima neku potrebu, Allah Uzvišeni će zatvoriti vrata 
Svoje milosti kada on bude imao neku potrebu, ili bude 
siromašan.“ 

Poslanik, sallallahu “alejhi ve sellem, je pozivao cijelo društvo 
da stane u odbranu onih kojima su prava uzurpirana bez obzira kakav 
imao položaj i ugled. Tako je napravio vezu između ovog pitanja i 
pitanja vrijednosti ummeta rekavši: „Kako da Allah cijeni narod u 
kojem slabiji ne uzimaju svoje pravo od bogatih, a bogatima to 


neće nanijeti štetu.“ 


#3 Ebu Davud, br. 2559. 
84 Tirmizi, br. 1253. 

#5 Ahmed, br. 15097. 

86 Ibn Madže, br. 2417. 

Prava robova 


Poslanik, sallallahu “alejhi ve sellem, je poslan društvu koje je 
je bilo sačinjeno od robovlasnika i robova. Robovima nije pripadalo 
nikakvo pravo, bilo da se radi o imovinskom, socijalnom ili 
političkom. Poslanik, sallallahu “alejhi ve sellem, je podigao njihov 
status i podsticao na njihovo oslobađanje, te za takve postupke obećao 
velike nagrade (sevape). 

Jedan od Poslanikovih, sallallahu “alejhi ve sellem, savjeta u 
pogledu robova bio je: „Bojte se Allaha u pogledu onoga što 
posjedujete.“ 

On je kazao: „Vaši robovi, vaši robovi! (Tj. Upozoravam 
vas na njihova prava! pr.u.) Hranite ih onom hranom koju vi 
jedete, oblačite ih onom vrstom odjeće koju vi oblačite. Ako urade 
neku neposlušnost koju vi ne želite da oprostite, prodajte ih, a 
nemojte ih mučiti.“ 

Također je rekao: „To su vaša braća koja vam služe i koje je 
Allah učinio u vašem posjedu. Onaj koji bude imao svoga brata 
kao roba, onda neka ga hrani hranom koju on jede i i neka mu 


daje odjeću koju on oblači, i neka ga ne opterećuje onime što ne 


87 Ebu Davud, br. 4489., i Ahmed, br. 552. 
8 Ahmed, br. 15813. 

može podnijeti, a ako ga optereti sa nečim što ne može podnijeti 
neka mu pomogne.“?? 

Također je kazao: ,,Ko nepravedno udari roba, bit će mu 
vraćeno na Sudnjem danu.“ 

Rekao je i: „Ko ošamari ili udari svoga roba, mora ga 
osloboditi da bi se otkupio.“?! 

Poslanik, sallallahu “alejhi ve sellem, je podsticao na 
oslobođanje robova rekavši: „Koji god musliman oslobodi drugog 
muslimana, on će mu biti otkupnina od Vatre, i biće nagrađen za 
svaku njegovu kost, a koja god muslimanka oslobodi drugu 
muslimanku, ona će joj biti otkup od Vatre i biće nagrađena za 
svaku njenu kost. A koji god musliman oslobodi dvije 
muslimanke, one će mu biti otkup od Vatre i biće nagrađen za 
svaku njihovu kost.“?? 

Od Abdullaha b. Amra se prenosi da mu je došao neki veliki 
trgovac pa ga je Abdullah upitao: „Da li si svojim robovima dao 
hranu?“ Odgovorio je: ,,Ne.“ Tada trgovac reče: ,Idi i daj im 
hranu, jer je Poslanik, sallallahu “alejhi ve sellem, kazao: 
'Dovoljno ti je grijeha da uskratiš hranu onima koje 


posjeduješ.!'“?> 


# Buhari, br. 2359., i Tirmizi, br. 1868. 

% Sahihu-1l-edeb-I-mufred, br. 134. 

91 Muslim, br. 3130., i Ebu Davud, br. 4500. 
% Tirmizi, br. 1467., i Ebu Davud, br. 3453. 
% Muslim, br. 16629. 

I rekao je: „Allah će kazniti svakog onoga ko bude 


kažnjavao ljude na ovom svijetu.“* 


Prava starijih 


Starije osobe su zašle u godine u kojima osjećaju usamljenost i 
posljedice starosti, poput slabosti, bolesti i tome slično. Oni su, 
također, ljudi koji imaju iskustvo i mudrost, i zato je potrebno da ih 
društvo ne zanemaruje, već ih treba poštivati i cijeniti, te se okoristiti 
njihovim iskustvom i mogućnostima. 

Poslanik, sallallahu “alejhi ve sellem, se ponosio starijim 
ljudima i govorio o njihovim vrijednostima, te da oni imaju veliko 
pravo kod cijelog društva. On, sallallahu “alejhi ve sellem, je kazao: 
»Ko bude imao u islamu jednu sijedu dlaku, ona će mu biti 
svjetiljka na Sudnjem danu.“ 

Poslanik, sallallahu “alejhi ve sellem, je podsticao na 
poštivanje starijih, pa je tako rekao: „Jedan od načina veličanja 
Allaha jeste poštivanje starijeg muslimana.“ 

Poslanik, sallallahu “alejhi ve sellem, je davao prednost 
starijima prilikom pijenja. Pogledaj samo ovaj hadis u kojem na 


vidjelo izlazi Poslanikovo, sallallahu “alejhi ve sellem, poštivanje 


94 Muslim, br. 4734., i Ebu Davud, br. 2648. 
85 Tirmizi, br. 1558., i Nesai, br. 3091. 
86 Ebu Davud, br. 4203. 

starijih i djece, u istom omjeru. Od Sehla b Sa'da Es-Saidija se prenosi 
da je Poslaniku, sallallahu ‘alejhi ve sellem, donijeta posuda sa pićem, 
pa je pio iz nje. Sa njegove lijeve strane su sjedili stariji, a sa desne 
dječak, te je kazao dječaku: ,,Hoćes li dozvoliti da prvo dadnem 
ovim starijim?“ Dječak reče. ,,Ne, tako mi Allaha, moj udio od 
tebe neću dati nikome.“ Poslanik, sallallahu “alejhi ve sellem, mu 
dade posudu u ruku. 

Gle čuda! Allahov Poslanik, sallallahu “alejhi ve sellem, pečat 
svih poslanika i vjerovjesnika, traži od dječaka dozvolu da počne sa 
starijim koji su bili na njegovoj lijevoj strani, iz poštovanja prema 
njima i njihovim godinama. Dječak to odbija jer želi da pije nakon 
Poslanika, sallallahu “alejhi ve sellem, kako bi njegove usne dotakle 
mjesto sa kojeg je pio Poslanik, sallallahu “alejhi ve sellem, odbijajući 
da ikome dadne prednost u tome. Poslanik je tražio dozvolu jer je 
sunnet, kada je u pitanju pijenje i tome slično, da se počne sa onima 


koji su sa desne strane. 
Prava ljudi sa posebnim potrebama 


Postoje ljudi čija je sudbina bila da ih zadesi nesreća u nekom 
od organa, što se odrazilo na cijeli njihov život. Neki ljudi možda ne 


mare za njih, niti obraćaju pažnju na njihova osjećanja i njihove 


87 Buhari, br. 2271., i Muslim, br. 3786. 

probleme. Poslanik, sallallahu ‘alejhi ve sellem, nije zaboravio ljude 
sa posebnim potrebama, nego im je poklanjao punu pažnju i brinuo se 
o njima. 

Jedna žena koja je imala mentalnih problema zaustavila je 
jedne prilike Poslanika, sallallahu ‘alejhi ve sellem, i kazala mu da 
ima neku potrebu, a Poslanik, sallallahu ‘alejhi ve sellem, joj je rekao: 
„O majko toga i toga, izaberi koji dio puta želiš i stani tu pa dai 
ja stojim sa tobom.“ Poslanik se osamio sa njom? sve dok nije 
ispunio njenu potrebu. % 

Njih je Poslanik, sallallahu “alejhi ve sellem, posjećivao u 
njihovim domovima. Jednog dana je svojim ashabima kazao: „Idemo 
do plemena Vakif da posjetimo oštrovidog.““', tj. slijepog čovjeka. 
Pogledajmo kako ga je nazvao oštrovidim, sluteći mu time dobro (i 
ukazujući na njegov duhovni vid i vrijednost pr.ur). 

Poslanik, sallallahu “alejhi ve sellem, je njih obradovao 
velikim nagradama rekavši: „Allah Uzvišeni veli: 'Kada rob bude 
iskušan sljepilom pa se strpi, ja ću mu zauzvrat podariti 


Džennet." 


*5 En-Nevevi kaže: „Tj. stao je sa njom na put kojim prolaze ljudi ne bi li ispunio 
njenu potrebu i odgovorio na njena pitanja nasamo. Ovo ne spada u osamljivanje sa 
strankinjom, jer se to desilo na putu kojim prolaze ljudi i posmatraju ih, ali ih ne 
čuju, jer ona nije željela da drugi čuju njeno pitanje.“ Vidjeti: Šerhun-Nevevi ala 
Muslim, 16/68. 

* Ahmed, br. 13535. 

% Taberani, br. 1533. 

* Buhari, br. 5221., i Ahmed, br. 12012. 

Poslanik, sallallahu ‘alejhi ve sellem, je podsticao da se onome 
ko slabo vidi i ko je u potpunosti slijep pokaže put, rekavši: „Tvoj 
pogled kojim pomogneš onome ko ima slab vid je sadaka.“?? 

Jedne prilike došla je žena koju bi ponekad hvatala jedna vrsta 
mentalnih problema Poslaniku, sallallahu ‘alejhi ve sellem i kazala: 
„O Allahov Poslaniče, moli Allaha za mene.“, a on je kazao: „Ako 
hoćeš molit ću Allaha pa će te izliječiti, a ako hoćeš strpi se, pa 
nećeš polagati račun račun na Sudnjem danu. Tada je ona rekla: 
’Strpit ću se samo da ne polažem račun.?’“ 10 


Prava puta kojim se prolazi 


U islamu postoje pravila vezana za put kojim ljudi prolaze. Ti 
adabi zabranjuju uznemiravanje ljudi, kao što se dešava u mnogim 
zemljama. Prenosi se da je Allahov Poslanik, sallallahu ‘alejhi ve 
sellem, rekao: „Čuvajte se sjedenja na putu kojim se prolazi.“ 
Ashabi rekoše: „Mi to moramo, to su naša mjesta gdje sjedimo i 
razgovaramo.“ Poslanik, sallallahu ‘alejhi ve sellem, im reče: „Ako 
već morate, onda dajte putu njegova prava.“ Oni ga upitaše: „A 
koja su to prava puta?“, na što im on odgovori: „Obaranje 
pogleda, otklanjanje onoga što ljudima smeta, odgovaranje na 


selam, te naređivanje dobra i odvraćanje od zla.“!"! 


% Tirmizi, br. 1879. 
100 Ahmed, br. 9312. 
101! Buhari, br. 2285., i Muslim, br. 3960. 

Od prava koja put ima jeste i zabrana vršenja nužde na njemu i 
u hladovima. Allahov Poslanik, sallallahu ‘alejhi ve sellem, je rekao: 
„Čuvajte se dvije osobe koje su proklete: onaj koji vrši nuždu na 
mjestima kojim ljudi prolaze i onaj koji vrši nuždu u hladovima 
(koji ljudima služe za odmor).“!"? 

Od tih prava jeste i uklanjanje onoga što prolaznike 
uznemirava, jer Poslanik, sallallahu “alejhi ve sellem, kaže: „Prošao 
je čovjek pored grane koja je bila na putu pa je rekao: 'Uklonit ću 
ovo da muslimanima ne smeta.' Zbog toga je uveden u 
Džennet.“19 

Allahov Poslanik, sallallahu “alejhi ve sellem, je rekao: „Vidio 
sam čovjeka kako uživa u džennetskim nasladama zbog drveta 


koje je uklonio sa puta, a koje je uznemiravalo ljude.“!%* 


Prava životinja 


Poslanik, sallallahu “alejhi ve sellem, je podigao zastavu 
blagog postupanja sa životinjama i naredio je da se prema njima lijepo 
postupa, te da se hrane i napajaju i da se ne opterećuju onim što ne 


mogu podnijeti. 


102 Muslim, br. 397., i Ebu davud, br. 23. 
103 Muslim, br. 4744. 
104 Muslim, br. 4745. 

Allahov Poslanik, sallallahu “alejhi ve sellem, je rekao: 
„Jedan čovjek je išao putem pa je puno ožednio. Našao je bunar, 
spustio se u njega i napio se. Nakon što je izašao ugledao je psa 
koji dahće i jede zemlju od žeđi. Čovjek reče: 'Ovaj pas je žedan 
kao što sam i ja bio.' Sišao je u bunar, napunio svoju obuću 
vodom, a zatim je držao u svojim ustima dok se nije popeo. Kada 
se popeo, napojio je psa. Allah mu je, zahvaljujući tome, grijehe 
oprostio.“ Ashabi su upitali: ,O Allahov Poslaniče, zar i kod 
Životinja možemo sevap zaraditi?“, a on im odgovori: „Za svako 
živo biće možete zaraditi sevap.“!% 

Kao što je spomenuti čovjek zaslužio oprost zbog toga što je 
napojio psa, tako isto je Poslanik spomenuo kaznu za onoga ko 
kažnjava životinje rekavši: „Jedna žena je mučila mačku tako što 
ju je zatvorila sve dok nije umrla, pa je zbog toga ušla u Vatru. 
Nije je ni hranila, ni pojila kada ju je zatvorila, niti joj je 
dopustila da jede sa zemlje.“!%* 

Kada se kolje životinja čije je meso dozvoljeno jesti, Poslanik, 
sallallahu “alejhi ve sellem, je naredio da se to čini na lijep način. On 
je kazao: „Allah je propisao lijepo postupanje u svakoj situaciji. 


Kada ubijate, to lijepo (blago) činite, a kada koljete to lijepo 


105 Buhari, br. 2190., i Muslim, br. 4162. 
106 Buhari, br. 2192., i Muslim, br. 4160. 

radite. Zato naoštrite svoje noževe da bi olakšali žrtvi koju 


koljete.“!97 


Od Ibn Abbasa, radijallahu anhu, se prenosi daje jedan čovjek 
položio ovcu, oštreći nož pored nje, pa je Poslanik, sallallahu “alejhi 


ve sellem, kazao: ,,Zar želiš da je usmrtiš više puta. Trebao si 


naoštriti nož prije klanja.“!% 


I rekao je: „Allah je prokleo onoga ko masakrira 
životinje.“ 
I rekao je: „Ko bude milostiv prema životinji koju kolje, 


makar to bio i vrabac, Allah će mu se smilovati na Sudnjem 


danu «110 


107 Muslim, br. 3615., i Tirmizi, br. 1329. 

108 Hakim, br. 7563. 

10 Nesai, br. 4366., i Buhari, hadis je mallak, br. 5091. 
110 Bilježi Buhari u El-edebu-I-mufredu, br. 381. 

DRUGO POGLAVLJE 


Poslanik, sallallahu “alejhi ve sellem, o vrijednostima, 


karakternim osobinama i vrlinama 


1Kako pridobiti ljude 

2 Pravednost 

3 Milost 

4 Trpeljivost 

5 Emanet 

6 Hrabrost 

7 Poniznost 

8 Vjernost i ispunjavanje obaveze 


9 Sigurnost 

10 Ćutnja i govor 

11 Umjerenost i uravnoteženost 
12 Vrijeme 

13 Odgovornost 

14 Rad i privređivanje 

15 Samokontrola 

16 Medicina i zdravlje 

17 Čistoća i uljepšavanje 

18 Poštovanje ljudskog života 
19 Lijepo ponašanje 

20 Prijateljstvo i ljubav 

21 Kako podučavati ljude 

22 Volonterski rad i opća korist 
23 Konsultovanje 

24 Otklanjanje nepravde 

25 Etika ratovanja 

26 Sreća 

27 Optimizam 

28 Humor 

Uvod 


Vrijednost nekog čovjeka, u viziji Poslanika Muhammeda, 
sallallahu ‘alejhi ve sellem, izvire iz vrijednosti i ideala kojih se 
pridržava, te vrlina koje izviru iznutra i postaju ponašanje i vidljiva 
stvarnost. Zbog ovoga je kazao: „Allah ne gleda u vaše likove i 
imetke, nego gleda u vaša srca i djela.“!!! 

Ko razmisli o izrekama Poslanika, sallallahu “alejhi ve sellem, 
uvidjeće da one pozivaju u jedan cilj, a to je čistoća i savršenstvo 
duše. Ovu činjenicu potvrđuje i hadis: „Ja sam poslan da usavršim 
lijepo ponašanje.“!!? 

Iako čovjek ima potrebu za obrazovanjem, njegova potreba za 
vrijednostima, karakternim osobinama i vrlinama je još veća. Uzrok 
nedaća, kao što su nepravda i tiranija, u jednome društvu jeste 
nedostatak morala, a ne nedostatak znanja. 

Otuda su lijepe karakterne osobine glavna karakteristika 
Poslanikove misije. On je pozivao u pravdu sa svim njenim 
značenjima, pozivao je da se pravedno postupa sa svakim, pozivao je 


u samilost prema životinjama, u blagost, povjerenje, hrabrost, 


poniznost, izvršavanje obaveza, sigurnost, lijep govor. Također, 


11 Muslim, br. 4651. 
112 Ahmed, br. 8595. 

njegova vizija obuhvata pitanje ravnoteže i umjerenosti, bilo da se 
radi o razmišljanju ili načinu ponašanja. 

Poslanik, sallallahu ‘alejhi ve sellem, je pozivao i u to da se 
vrijeme iskoristi na najbolji način, i u odgovornost, a njegova misija 
na kojoj je bio ustrajan pozivala je u ozbiljnost, dozvoljen način 
zarađivanja i samokontrolu. 

On se, također, usmjerio i ka pojedincu te ga pozivao da se 
brine o sebi, svojem vanjskom izgledu, i čuvanju svoga zdravlja kroz 
higijenu i liječenje ako za to bude imao priliku. Poslanik, sallallahu 
‘alejhi ve sellem, je pozivao u uspostavljanje društva izgrađenog na 
poštovanju ljudskog života i lijepih karakternih osobina, društvo koje 
vodi ljubav 1 prijateljstvo, a u kojem će sve to biti ojačano 
dobrovoljnim aktivnostima za opću korist. 

On je postavio i neka načela zajedničkog djelovanja kao što 
su: dogovaranje, propisanost borbe protiv nepravde ukoliko postoji, te 
je postavio i pravila ratovanja i borbe, a što je veoma potrebno 
današnjem čovjeku. 

On je imao i svoju viziju sreće, optimizma i humora. To je sve 
poklanjao onima čije je srce ispunjeno brigom i tugom. 

Danas je čovječanstvu najpotrebnije, bez obzira na njihovo 
razlikovanje po pitanju vjere i nacije, da ostvare ova prava da bi bili 
srećni. 


Sada prelazimo na objašnjenje onoga što je kazano u uvodu. 

Kako da pridobiješ ljude 


U prirodi čovjeka je da voli onoga ko govori blagim riječima 
koje nisu bestidne i koje ne vrijeđaju osjećanja. Također vole i one 
koji su svijetlog lica sa osmijehom, onoga koji ima ispravno 
razmišljanje i upućuje lijep savjet. Zbog ovoga je Poslanik, sallallahu 
‘alejhi ve sellem, pridavao pažnju stvarima kojima se pridobija srce. 

On je kazao: ,,Vi nemate imetka za sve ljude, ali se možete 
prema svima njima lijepo ponašati.“!!3 

Također je kazao: ,,Najdraži među vama mi je onaj koji ima 
najbolje ponašanje, koji su ponizni i prijatni za druženje, a 
najmrži od vas su mi oni koji se bave prenošenjem tuđih riječi, 
oni koji rastavljaju voljene i oni koji nevinima traže mahane.“!!* 

„Nemojte smatrati malim i nebitnim nijedno dobro djelo, 
pa makar to bilo da nasmijan sretneš brata muslimana.“!15 

„Tvoj osmijeh bratu u lice je sadaka, naređivanje dobra i 
odvraćanje od zla je sadaka, da uputiš čovjeka koji se izgubio je 
sadaka, uklanjanje sa prolaza onoga što ljudima smeta je sadaka i 


da iz svoje kofe napuniš kofu svoga brata je sadaka.“!!5 


113 El-Bezzar, br. 8544. 

114 Taberani, br. 835. 

115 Muslim, br. 4760., i Tirmizi, br. 1756. 
116 Tirmizi, br. 1879. 

„Tvoj vid kojim pomažeš onoga kome je slab vid je 


sadaka.“!!7 


„I lijepa riječ je sadaka.“!!8 
„Hranite gladne, širite selam, lijepo govorite, i klanjajte 


noću dok ljudi spavaju, pa ćete ući mirno u Džennet.“!!? 
Pravda 


Od univerzalnih vrijednosti kojim teži čovječanstvo je i 
pravda. Allah Uzvišeni je uputio Poslanika, sallallahu “alejhi ve 
sellem, ka tome da voli pravdu i da je naređuje. Uzvišeni Allah kaže: 
»Allah vam naređuje da pravedno postupate“. (En-Nahl, 90.) 

Štaviše, naredio je pravedno postupanje i prema neprijatelju, 
koji nam se suprotstavlja, te je upozorio da neprijateljstvo ne smije 
biti razlog da nepravedno postupamo prema drugima i da im njihova 
prava kršimo. Uzvišeni kaže: „Neka vas mržnja koju prema nekim 
osjećate nikako ne navede da nepravedni budete. Pravedni budite, to 
je najbliže čestitosti.“ (El-Maida, 8.) 

Poslanik, sallallahu “alejhi ve sellem, je, objašnjavajući 
obavezu pravednosti prema svima, rekao: „One koji su bili prije 


uništilo je to što, kada bi neko od njihovih uglednih ukrao, oni ga 


117 El-Bezzar, br. 4070. 
118 Buhari, br. 2767., i Muslim, br. 1677. 
119 Ahmed, br. 9996. 

ne bi kažnjavali, a kada bi to učinio neki slabić, oni bi ga kaznili. 
Tako mi Allaha, ja bih svojoj kćerki Fatimi odsjekao ruku 
ukoliko bi ukrala!“!“ 

»Oni koji budu pravedno postupali će kod Allaha biti na 
minberima od svjetlosti. To su oni koji budu pravedni u svojim 
sporovima, porodicama i u onome oko čega se brinu.“!“! 

»Allah ne poštuje narod u kojem bogati siromašnima ne 
daju njihovo pravo iako im to davanje prava neće ništa 


naškoditi.“!“? 


Milost 


Jedna od najljepših vrlina koje čovjek posjeduje jeste milost. 
Milost uzrokuje velike tragove, kao što su praštanje, velikodušnost, 
međusobno pomaganje, pružanje ruke pomoći, pomaganje onome 
kome je nanesena nepravda i tome slično. Zato je jedna od 
najspecifičnijih osobina Poslanika, sallallahu “alejhi ve sellem, bila 
milost, jer ga je Allah poslao kao milost čovječanstvu. Uzvišeni Allah 


kaže: „Mi smo te poslali kao milost svjetovima. “ (El-Enbija, 107.) 


120 Buhari, br. 3216., i Muslim, br. 3196. 
121 Muslim, br. 3406. 
122 Tbn Madže, br. 2417. 

„Samo Allahovom milošću ti si blag prema njima, a da si 
osoran i grub, razbježali bi se od tebe. Zato im praštaj i moli se da 
im bude oprošteno i dogovaraj se sa njima.“ (Ali Imran, 159.) 


Allahov Poslanik, sallallahu “alejhi ve sellem, je rekao: „Ja 


nisam poslan kako bih proklinjao, već sam poslat kao milost.“!?3 


U drugom hadisu je kazao: ,,Milost ne biva oduzeta osim 


pravom nesretniku.“!2* 


„Milostivi će se smilovati onima koji su milostivi. Budite 


milostivi prema onima koji su na Zemlji pa će vam se smilovati 


Onaj Koji je na nebesima.“!? 


„Ko nije milostiv, neće ni njemu milost biti ukazana.“!2* 
Poslanikova samilost je obuhvatala sve, pa čak i životinjski 
svijet. Jedne prilike je neki čovjek kazao Poslaniku, sallallahu “alejhi 
ve sellem: „O Allahov Poslaniče, ja kada ovcu koljem milostiv sam 
prema njoj.“, pa mu je Alejhisselam odgovorio: ,,[ prema ovci ako 


si milostiv, Allah će ti se smilovati.“!27 


Tolerancija 


123 Muslim, br. 4704. 

124 Ebu Davud, br. 4291., i Tirmizi, br. 1846. 
125 Ebu Davud, br. 4290., i Tirmizi, br. 1847. 
126 Buhari, br. 5538., i Muslim, br. 4282. 

127 Ahmed, br. 19470. 

Poslanik, sallallahu “alejhi ve sellem, je dosegao vrhunac 
trpeljivosti, savladavanja srdžbe i tolerancije. Enes b. Malik kaže: 
»Hodao sam sa Poslanikom, sallallahu “alejhi ve sellem, a na 
njemu je bio nedžranski ogrtač veoma grubog okovratnika. Jedan 
od beduina ga je sustigao i dohvatio jako za okovratnik, tako da 
sam vidio Poslanikov vrat na kojem je ostao trag. Zatim mu je 
rekao: 'O Muhammede, daj mi nešto od Allahovog imetka koji je 
kod tebe!', pa mu se Poslanik, sallallahu “alejhi ve sellem, 
okrenuo, nasmijao, a zatim naredio da mu se da imetak.“!2 

Na ovaj način je Poslanik, sallallahu “alejhi ve sellem, 
prihvatio loše ophođenje beduina prema njemu i nije ga kritikovao, 
nego se nasmiješio i dao mu ono što je tražio. Jednom je spavao u 
hladu drveta, a njegova sablja je bila obješena na njemu. Došao mu je 
beduin, uzeo sablju, te je okrenuo prema licu Poslanika, sallallahu 
‘alejhi ve sellem, i rekao: „Ko će te sad zaštititi o, Muhammede?“ 
On je kazao: „Allah.“ Tada se beduin uznemirio, te mu je sablja 
ispala iz ruke, pa ju je Poslanik, sallallahu “alejhi ve sellem, uzeo, a 


beduinu oprostio i rekao mu da sjedne kod njega. 17? 


Pouzdanost (ispunjavanje emaneta) 


128 Buhari, br. 5362., i Muslim, br. 1749. 
12 Buhari, br. 2694., i Muslim, br. 4231. 

Jedna od vrlina koja je pohvalna jeste i pouzdanost. Allah 
Uzvišeni kaže: „Mi smo nebesima, Zemlji i planinama ponudili 
emanet, pa su se ustegli i pobojali da ga ponesu, ali ga je preuzeo 
čovjek. On je, zaista, prema sebi nepravedan i lakomislen.“ (El- 
Ahzab, 72.) 

Pouzdanost je dio imana i zato je Allahov Poslanik, sallallahu 
“alejhi ve sellem, kazao: „Nema imana onaj ko ne ispunjava 
emanet.“13% 

Poslanik, sallallahu “alejhi ve sellem, je smatrao da je kršenje 
emaneta jedna od osobina licemjera. On je kazao: ,,Tri su svojstva 
licemjera: kada govori laže, kada obeća ne ispuni i kada mu se 
nešto povjeri (ostavi u emanet), on to pronevjeri.“!! 

U drugom hadisu je kazao: ,, Kada nestane emaneta, očekuj 
Sudnji dan.“!?? 

Poslanik, sallallahu “alejhi ve sellem, je u svome narodu bio 
poznat kao Povjerljivi (EI-Emin), a Hatidža, radijallahu anha, koja je 
bila bogata i ugledna, udala se za njega zbog njegove pouzdanosti i 
lijepog ponašanja, te mu je zbog toga povjerila trgovačku robu, 
poslavši ga u Šam, a to je bilo prije početka Objave. 

Zbog njegove pouzdanosti, čak su i Kurejšije, iako nisu 


vjerovali da je on poslanik, ostavljali svoj imetak kod njega na 


130 Ahmed, br. 11935. 
1381 Buhari, br. 32., i Muslim, br. 89. 
132 Buhari, br. 57., i Ahmed, br. 8374. 

čuvanje. Kada mu je Allah naredio da učini hidžru u Medinu, nakon 
što ga je njegov narod zlostavljao, on je ostavio Aliju, radijallahu 
anhu, svoga amidžića u Mekki, kako bi vratio ono što su mu ljudi 
povjerili na čuvanje. To je učinio iako su ga oni napadali, poricali i 
uzimali imetke njegovih ashaba, ali on nije htio uzeti njihove imetke 
kao zamjenu za to, nego je ono što je pripadalo njima vratio. On je bio 


najpouzdaniji čovjek. 
Hrabrost 


Puno puta ljudi ponižavaju neku osobu govoreći mu da je 
prevrtljiv, da nema svoga stava, svoje principe, svoj identitet. 
Poslanik, sallallahu “alejhi ve sellem, nije bio takav sa svojim 
prijateljima, a ni sa svojim neprijateljima. Njegovi su neprijatelji 
željeli da se on odrekne nekih svojih principa, međutim oni to nisu 
nikada doživjeli, nego je on, sallallahu “alejhi ve sellem, kazao 
poznatu rečenicu: „Tako mi Allaha, kada bi mi dali Sunce u desnu, 
a Mjesec u lijevu ruku, da ostavim pozivanje u islam, ne bih to 
učinio, sve dok Allah ne uzvisi ovu vjeru ili budem uništen na tom 
putu.“ 

Allah Uzvišeni kaže: ,,Oni bi jedva dočekali da ti popustiš, pa 
bi i oni popustili“. (El-Kalem, 9.) 

Allahov Poslanik, sallallahu “alejhi ve sellem, je rekao: ,,Ljudi 
su poput ruda, oni koji su bili najbolji ljudi prije islama (u 

džahilijjetu) najbolji su i u islamu, ukoliko razumiju vjeru. Naći 
ćete da su najbolji ljudi u ovoj stvari (vlasti) oni koji je najviše 
mrze i naći ćete da su najgori ljudi dvoličnjaci, oni koji jednoj 
grupi ljudi pokazuju jedno, a drugoj grupi drugo lice.“!?? 
Prenosi se od Muhammeda b. Zejda da su neki ljudi kazali 
njegovom djedu Abdullahu b. Omeru: „Mi ulazimo kod naših 
vladara i kod njih govorimo suprotno onome što govorimo kada 
izađemo od njih.“, pa im je on kazao: ,,Mi smo to u doba Allahovog 
Poslanika, sallallahu “alejhi ve sellem, smatrali licemjerstvom.“!* 
Prenosi se da je Abdulah b.Omer kazao: „Čuo sam Allahovog 
Poslanika, sallallahu “alejhi ve sellem, da kaže: 'Kada vidite moj 
ummet kako iz straha ne smije nepravednom reći da je 


nepravedan, svejedno je da li postojali ili ne.“!35 


Poniznost 


Ljudi vole poniznu osobu koja ih sreće sa dobrodošlicom i 
osmijehom na licu, ne osjećajući nikakvu poteškoću kada se sretnu sa 
njim. Poslanik je podsticao na poniznost i pojasnio da čovjek, kad god 


je ponizan, to će mu povećati njegov položaj i kod Allaha i kod ljudi. 


133 Buhari, br. 3234., i Muslim, br. 4588. 
134 Buhari, br. 6642. 
135 Ahmed, br. 6234. 

Allahov Poslanik, sallallahu “alejhi ve sellem, je rekao: ,, Kada god je 
neko ponizan radi Allaha, Allah će ga uzdignuti.“!3 

»Allah mi je objavio da budete ponizni tako da se niko ne 
uzdiže nad drugim i da niko ne čini nepravdu drugom.“!?7 

Poslanikova poniznost se ogledala i u tome što je, kada bi 
prolazio pored djece, nazivao selam, a onaj koji bi ulazio u mesdžid 
ne bi mogao da ga razlikuje od njegovih ashaba, jer nije imao nikakvu 
posebnu odjeću ili mjesto na osnovu kojeg bi se prepoznao. 

Jedne prilike je izašao među ashabe pa su oni ustali iz 
poštovanja prema njemu, pa je kazao: „Nemojte ustajati kao što to 
čine Perzijanci veličajući jedni druge.“!3? 

U svojoj kući je bio na usluzi porodici, svoje papuče bi čistio, 
krpio svoju odjeću, muzao ovcu za svoju porodicu, hranio devu, jeo 
zajedno sa slugom, sjedio sa siromasima, izvršavao bi potrebe 
udovica i jetima, prvi bi nazivao selam onome koga bi sreo, te bi se 
odazivao onome ko bi ga pozvao, pa makar i malo. Jedne prilike je 
Allahovom Poslaniku, sallallahu “alejhi ve sellem, došao neki čovjek 
koji je, zbog strahopoštovanja prema Poslaniku, počeo drhtati, pa mu 


je Poslanik, sallallahu “alejhi ve sellem, kazao: ,,Polahko, čovječe, ja 


136 Muslim, br. 4689., i Tirmizi, br. 1952. 
137 Muslim, br. 5109., i Ebu Davud, br. 4250. 
138 Ebu Davud, br. 4553., i Ahmed, br. 21158. 

nisam nikakav kralj; ja sam samo sin jedne obične žene iz 


plemena Kurejš, koja je jela običnu hranu.“ 


Vjernost i ispunjavanje obaveza 


Ovo je jedna od najvećih i najboljih vrlina koje čovjek može 
posjedovati. To je svojstvo koje je potvrdio i islam te je naredio 
izvršavanje obaveza i obećanja. Uzvišeni kaže: ,,F ispunjavajte 
obaveze na koje ste se Allahovim imenom obavezali i ne kršite 
zakletve kad ste ih tvrdo dali.“ (En-Nahl, 91.) 

Allahov Poslanik, sallallahu “alejhi ve sellem, je rekao: 
„Muslimani ispunjavaju zadate uslove.“140 

»Ja ne kršim ugovore i ne uzimam izaslanike i delegacije 
kao taoce.“!*! 

»Ispoštujte ugovore koje ste potpisali sa mnogobošcima i 
oslonimo se na Allaha protiv njih.“ 

»IZvršite obaveze na koje ste se zakleli u džahilijetu, jer 
islam obaveze, na koje ste se zavjetovali, samo diže na veći 


stepen.“!+ 


139 Ibm Madže, br. 3303. 

14 Tirmizi, br. 1272., i Ebu Davud, br. 3120. 
141 Ebu Davud, br. 2377., i Ahmed, br. 22737. 
142 Ahmed, br. 22283. 

143 Tirmizi, br. 1511., i Ahmed, br. 6638. 

Sigurnost 


Sigurnost je stvar oko čije se vrijednosti u životu ljudi dvojica 
neće razići, jer bez nje će biti poremećeni ljudski interesi i zavladaće 
haos, rasprostranit će se ubijanja i pljačke, a zločinci će širiti strah 
među ljudima. 

Poslanik, sallallahu “alejhi ve sellem, je sigurnost sa svim 
njenim vrstama stavio na visok položaj, bilo da se radi o duševnoj, 
zdravstvenoj ili prehrambenoj, i to je učinio jednom od najvećih 
blagodati u kojoj čovjek može uživati na ovome svijetu. Allahov 
Poslanik, sallallahu “alejhi ve sellem, je rekao: ,,Ko od vas osvane 
siguran u svom mjestu boravka, tjelesno zdrav i posjeduje hranu 
za jedan dan, kao da mu je dat dunjaluk sa svim njegovom 
riznicama.“!“* 

Zbog nesigurnosti, izloženosti kažnjavanju i proganjanju, 
Poslanik je svojim ashabima naredio da se isele iz Mekke u Medinu, a 
zatim se i on iselio iz istog razloga, tražeći novo mjesto na kojem će 
njegova misija biti prihvaćena i svjetlo koje je Allah objavio biti 
primljeno. 

U stanju tuge i bola, Poslanik je napustio Mekku koju je 


mnogo volio i u kojoj je proveo svoje djetinjstvo i mladost, sve do 


14 Tirmizi, br. 2268. 

svoje četrdesete godine. Napustio ju je govoreći: „Za mene nema 
ljepšeg i dražeg grada, i da me moj narod nije protjerao, nikada 
te ne bih napustio i nastanio se u drugo mjesto.“ 145 

Poslanik, sallallahu ‘alejhi ve sellem, je zaprijetio svakom 
onome ko ugrožava sigurnost i potkopava njene temelje, a to biva 
zločinima kao što su ubistvo, krađa i povreda časti. Allahov Poslanik, 
sallallahu ‘alejhi ve sellem, je rekao: „Vaša krv, imeci i čast su sveti 
kao što je svet i ovaj dan u ovoj svetoj zemlji i ovom svetom 
mjesecu.“!46 

Poslanik, sallallahu ‘alejhi ve sellem, je zabranio napadanje 
islamskih vladara ili ono što se zove vojni udar, jer to će 
prouzrokovati smutnju, prolijevanje krvi i nesigurnost. Rekao je 
Alejhisselam: „Ko se ne pokori i napusti džemat, pa umre, takav je 
umro džahilijetskom smrću.“ 14“ 

I pored toga Poslanik, sallallahu “alejhi ve sellem, je naredio 
savjetovanje vladara na lijep i argumentovan način, rekavši: ,,Vjera je 
savjet.“ Ashabi su upitali: „Kako se to manifestuje, o Allahov 


Poslaniče?“ 


145 Tirmizi, br. 3861. 
146 Buhari, br. 1623., i Muslim, br. 3180. 
147 Muslim, br. 3436., Nesai, br. 4045., i Ahmed, br. 7603. 

On je odgovorio: „Kroz ispunjavanje prava prema Allahu, 


Njegovoj knjizi, Poslaniku, vođama muslimana i običnim 


ljudima.“!# 


Šutnja i govor 


Šutnja je veoma lagana i čovjeku nikakve troškove ne donosi, 
već ga čuva od mnogih problema i neprijatnih situacija, i odstranjuje 
od njega mnoge nedaće i poteškoće. I pored ove činjenice, malo je 
ljudi koji umiju da šute, a Poslanik, sallallahu “alejhi ve sellem, je 


pojasnio vrijednost šutnje i opasnost jezika, rekavši: ,,Ko vjeruje u 


Allaha i Sudnji dan neka govori dobro ili neka šuti.“!+ 


„Ko bude šutio, uspio je.“!>% 

»Musliman je onaj od čijeg jezika i ruku su mirni drugi 
muslimani.“!>! 
Jedne prilike je Ukbe b. Amir, radijallahu anhu, upitao 


Poslanika, sallallahu “alejhi ve sellem: ,,U čemu je spas?“ Poslanik je 


152 + 


odgovorio: „Čuvaj svoj jezik, drži se svoje kuće!" i plači zbog 


svojih grijeha.“!>? 


148 Muslim, br. 82., i Tirmizi, br. 1849. 

14 Buhari, br. 5559., i Muslim, br. 67. 

150 Tirmizi, br. 2425., i Ahmed, br. 6193. 

151 Buhari, br. 9., i Muslim, br. 58. 

152 Kaže el-Munavi: ,,Pogotovo u vremenima fitne.“ Vidjeti: Fejdul-kadir, 2/249. 
153 Tirmizi, br. 2330., i Ahmed, br. 21206. 


IslamHouse «com 


Muhammed Allahov 
Poslanik { wis 1c 


Cilj ovih hadisa nije podnošenje i nemijenjanje onoga što je 
loše, te šutnja o nepravdi, nego je cilj udaljavanje od onoga što ne 
valja i udaljavanje od govora koji nije zasnovan na dokazu. Zato je 
Poslanik, sallallahu ‘alejhi ve sellem, i kazao: „Reci istinu, pa makar 
bila i gorka.“!5“ 

Allahov Poslanik, sallallahu “alejhi ve sellem, je rekao: 
„Prvak šehida je Hamza b. Abdu-I-Mutallib i čovjek koji je ustao 
da nepravednom vladaru zabrani zlo i naredi dobro, pa ga ovaj 
ubije.“!>> 

Ovaj primjer i slični njemu su primjeri kada čovjek govori 
istinu. 

A šutnja je poželjna kada su u pitanju neke zbunjujuće 
situacije i smutnje, te onda kada je korist od govora i šutnje ista. 
Poslanik, sallallahu “alejhi ve sellem, je kazao: „Ljepota islama 


čovjeka se ogleda u ostavljanju onoga što ga se ne tiče.“!2* 


Umjerenost i uravnoteženost 


Uzvišeni Allah je opisao ummet Muhammeda, sallallahu 
‘alejhi ve sellem, kao ummet sredine. Uzvišeni kaže: „Į tako smo vas 


učinili zajednicom sredine.“ (El-Bekara, 143.) 


154 Ahmed, br. 20447. 
155 Hakim, br. 4884. 
156 Tirmizi, br. 2239., i Ibn Madže, br. 3966. 

Zato je Poslanik, sallallahu “alejhi ve sellem, težio ka 
uspostavi vrlina kao što su uravnoteženost i umjerenost u životu 
muslimana. Uravnoteženost, umjerenost i srednji put su bili veoma 
istaknuti u životu Poslanika, sallallahu “alejhi ve sellem, njegovim 
obredima i postupcima, zato je on i zabranio pretjerivanje 1 
ekstremizam, rekavši: „Čuvajte se pretjerivanja, jer je ono uništilo 
one prije vas.“!?7 

Poslanik, sallallahu “alejhi ve sellem, je podučavao svoje 
ashabe kako da budu umjereni u svemu. Tako se prenosi od Enesa da 
je kazao: ,,Došla su trojica ljudi kući žena Allahovog Poslanika, 
sallallahu “alejhi ve sellem, da se raspitaju o njegovom ibadetu. 
Kada su obaviješteni o tome kazali su: "Gdje smo mi u odnosu na 
Poslanika, a njemu su oprošteni i prijašnji i budući grijesi?! 
Jedan od njih reče: 'Ja ću cijelu noć klanjati!' Drugi reče: 'Ja ću 
stalno postiti i neću mrsiti.', a treći reče: 'Ja ću se povući od žena i 
neću se nikada oženiti!'. Allahov Poslanik, sallallahu “alejhi ve 
sellem, je obaviješten o onome što su rekli, pa reče: 'Ja sam od 
svih vas najskrušeniji i najbogobojazniji, ali ja postim i mrsim, 
klanjam i odmaram, i živim bračnim životom, pa ko izbjegava 
moj sunnet, taj nije od mene!'“158 

Jedne prilike je Poslanik, sallallahu ‘alejhi ve sellem, došao 
kod svoje žene Zejneb bint Džahš i našao uže koje je bilo rastegnuto 
157 Ahmed, br. 3078., i Nesai, br. 3007. 

158 Buhari, br. 4675., i Muslim, br. 3487. 

među dva stuba. Upitao je ashabe: ,,Kakvo je ovo uže?“ Odgovorili 
su: „To je Zejnebino uže, kada se umori u namazu koristi ga kao 
naslonjač.“ Alejhisselam je na to kazao: ,,Ne, sklonite ga! Neka 
neko od vas klanja dok je u snazi, a kada se umori neka 
sjedne.“!?? 
Poslanik, sallallahu “alejhi ve sellem, je objasnio stvarnost 
vjere rekavši: ,,Vjera je lagana, i niko se neće s njome boriti, a da 
ga ona neće pobijediti. Zato budite umjereni, a ako ne možete — 
trudite se da budete blizu toga, i radujte se nagradi.“!%% 
Poslanik, sallallahu “alejhi ve sellem, bi, kad god je bio u 
prilici da bira između dvije stvari, uvijek izabrao lakšu, ukoliko ne bi 
bila grijeh, a ako bi bio grijeh, on bi ga se najviše čuvao. Prenosi se od 
Hanzale el-Esedija da je kazao: ,,Sreo sam Ebu Bekra koji me 
upitao: 'Kako si?' Rekao sam: 'Hanzala je licemjer!' On reče: 
Subhanallah, šta to govoriš?!' 'Kada smo kod Poslanika, 
sallallahu “alejhi ve sellem, on nas podsjeti na Džehennem i 
Džennet, i mi kao da ih vidimo, a kad se vratimo svojim 
porodicama i svakodnevnom životu, mi to zaboravimo.' Ebu Bekr 
reče: "Tako mi Allaha, to isto se događa i nama.' Uputili smo se 
zatim kod Poslanika, sallallahu “alejhi ve sellem, gdje sam isto 
ponovio: 'Hanzala je licemjer.' Na to je on upitao: 'Čemu to, a ja 
sam odgovorio: Kada smo kod tebe, ti nas podsjetiš na Džennet i 


15% Buhari, br. 1082., i Muslim, br. 1306. 
160 Buhari, br. 38., i Nesai, br. 4948. 

Džehennem, i mi kao da ih vidimo, a kad se vratimo svojim 
porodicama i svakodnevnom životu, mi to zaboravimo. Poslanik 
mu tada reče: 'Tako mi Onoga u Čijoj je ruci moja duša, kada 
biste bili onakvi kakvi ste kada ste sa mnom, zaista bi vas meleki 
pozdravljali u vašim posteljama i na putu. Ali o, Hanzala, čas 
ovako, čas onako, ponovivši to tri puta.'“!*! 

Poslanik, sallallahu “alejhi ve sellem, nas je obavijestio da 
pretjerivanje u vjeri vodi propasti, rekavši tri puta: „Propali su oni 
koji pretjeruju u vjeri.“!$? 

Enes, radijallahu anhu, prenosi da je Poslanik, sallallahu 
‘alejhi ve sellem, vidio starca kako jedva ide između svoja dva sina, 
pa je upitao: „Šta je sa ovim?“ Ashabi rekoše: ,,Zavjetovao se da će 
pješačiti.“ Poslanik, sallallahu “alejhi ve sellem, odgovori: „Allahu 
ne treba da se on samokažnjava.“!19 

Svi ovi dokazi potvrđuju nastojanje Poslanika, sallallahu 
‘alejhi ve sellem, da uspostavi uravnoteženost kod vjernika, kako ne 
bi skrenuo sa puta i kako ne bi otišao u pretjerivanje ili popuštanje. 

Imajući u vidu duševnu stranu čovjeka i njegovu prirodnu 
sklonost ka strastima, Allah je dozvolio uživanje u lijepim stvarima, 


rekavši: ,,Reci: Ko je zabranio Allahove ukrase koje je On podario 


Svojim robovima i ukusna jela. '“ (El-Araf, 32.) 


161 Muslim, br. 4937., i Tirmizi, br. 2438. 
162 Muslim, br. 4823., i Ebu Davud, br. 3992. 
163 Buhari, br. 6207., i Muslim, br. 3100. 

I rekao je Uzvišeni: „Nemoj zaboraviti svoj udio na ovome 
svijetu.“ (El-Kasas, 77.) 

Jedna od dova Poslanika, sallallahu “alejhi ve sellem, bila je: 
»Allahu moj, popravi moju vjeru koja je moja zaštita i popravi 
moj dunjaluk na kojem živim.“!* Ova dova otkriva zadivljujuću 
ravnotežu između dunjaluka i vjere. 

Također, umjerenost u govoru i djelima bila jedna je od 
prepoznatljivih osobina Poslanika, sallallahu “alejhi ve sellem, pa se 
od Aiše, radijallahu anha, prenosi da je kazala: „Poslanik, sallallahu 
“alejhi ve sellem, nije žurio u govoru ovako kako vi žurite.“!5 

Poslanik, sallallahu “alejhi ve sellem, je rekao: ,,Doista 
munbett (osoba koja žuri pr.ur.)!** neće preći željeni put, i 
izgubiće svoju jahalicu.“!7 

U jednom hadisu stoji: „Tvoj Gospodar ima pravo kod tebe, 
tvoje tijelo ima svoje pravo kod tebe, i tvoja porodica ima pravo 
kod tebe, pa svakome daj njegovo pravo.“!% 

Također se umjerenost islama ogleda u tome što je Poslanik 


propisao mnoge olakšice u raznim situacijama o kojima on kaže: 


164 Muslim, br. 4897., i Nesai, br. 1329. 

165 Buhari, br. 3303., i Muslim, br. 4548. 

16 Šejh Muhammed ibn Salih el-Usejmin kaže: „To je onaj koji neprekidno hodi 
dan i noć, i takav neće preći svoj put niti će mu ostati jahalica, već će izmoriti svoju 
jahalicu, i samim tim će morati prekinuti svoj put, umoriti se i iscrpjeti.“ Vidjeti: 
Šerhu rijadis-salihin, 2/218. 

167 Bejheki, br. 4931. 

168 Buhari, br. 5674., i Tirmizi, br. 2337. 

„Allah voli da se koriste olakšice isto kao što prezire da se rade 
loša djela.“!9 

U jednom hadisu koji govori o osobinama Poslanika, 
sallallahu “alejhi ve sellem, stoji: ,, Kada je Poslanik bio u prilici da 
bira između dvije stvari uvijek bi izabrao lakšu ukoliko ne bi bila 


grijeh.“!/% 


Vrijeme 


Vrijeme je život. Allah se kune nekim od perioda vremena što 
ukazuje na njegovu vrijednost. On se kune zorom, jutrom, noću i 
danju. 

Allahov Poslanik, sallallahu ‘alejhi ve sellem, je rekao: „Dvije 
blagodati koje mnogo ljudi zanemaruje su zdravlje i slobodno 
vrijeme.“!"! 

Također je kazao: „Rob na Sudnjem danu neće pomjeriti 
svoje noge dok ne bude upitan o četiri stvari: o životu — kako ga je 
proveo, o znanju — kako je postupao sa njim, o imetku — kako ga 
je stekao i gdje ga je potrošio i o tijelu — kako ga je koristio.“!/? 

Podstičući na to da se život provede radeći dobra djela 
Poslanik je kazao: „Iskoristi pet stvari prije drugih pet: život prije 
16 Ahmed, br. 5600. 

170 Buhari, br. 3296., i Muslim 4294. 


171 Buhari, br. 5933., i Tirmizi, br. 2226. 
172 Tirmizi, br. 2341., i Darimi, br. 536. 

smrti, zdravlje prije bolesti, slobodno vrijeme prije zauzetosti, 


mladost prije starosti i bogatstvo prije siromaštva.“!73 


Odgovornost 


Poslanik, sallallahu “alejhi ve sellem, je ljudima dao 
odgovornosti shodno njihovom stanju i kompetencijama, te je 
upozorio na neodgovornost i zanemarivanje povjerenih obaveza 
svakog pojedinca. On je pojasnio da će čovjek biti pitan pred 
Allahom o odgovornosti, rekavši: „Svi ste vi pastiri i svako će biti 
odgovoran za svoje stado. Vladar je pastir i on je odgovoran za 
svoje stado, čovjek je pastir svoje porodice i odgovoran je za svoje 
stado, žena je pastir u kući svoga muža i biće odgovorna za svoje 
stado, sluga je pastir imetka svoga gazde i biće odgovoran za 
njega. Svi ste vi pastiri i svi ćete biti pitani za svoje stado.“!7* 

Ukoliko čovjek nije odgovoran prema svojoj djeci i ženi on 
time čini grijeh jer Poslanik, sallallahu “alejhi ve sellem, kaže: „Dosta 
je čovjeku grijeha samo da zapostavi onoga koga je dužan da 


hrani «175 


173 Hakim, br. 7846. 
174 Buhari, br. 844., i Muslim, br. 3408. 
175 Ebu Davud, br. 1442., i Ahmed, br. 6207. 


IslamHouse «com 


Muhammed Allahov 
Poslanik [_zooges_] 80 


Jedne prilike je Poslanik, sallallahu “alejhi ve sellem, rekao 
Sa'du b. Vekasu: ,,Bolje ti je da ostaviš svoje nasljednike bogate 
nego siromašne pa da traže od ljudi.“!7* 

Poslanik, sallallahu “alejhi ve sellem, je objasnio i da je čovjek 
odgovoran za ono što govori, kazavši: ,,Doista rob izgovori riječ 
koju Allah voli, a da tome ne pridaje važnost, pa mu Allah zbog 
toga podigne njegov stepen. I doista rob izgovori riječ koja Allaha 
srdi, a da joj ne pridaje važnost pa ga ona odvede u 
Džehennem.“!77 

Također je pojasnio da je svako odgovoran za ono što radi 
rekavši: „Kome damo neki posao i nadnicu za njega, a on uzme 
više od toga takav je kradljivac.“!7 

Također je kazao: „Šta je sa radnikom kome damo posao, 
pa nam on dođe i kaže: 'Ovo je od posla koji ste mi dali, a ovo 
sam dobio na poklon. A da je sjedio u kući svoga oca i majke, dali 
bi to dobio na poklon? Tako mi Onoga u Čijoj je ruci 
Muhammedova duša, ko god nešto od toga utaji doći će na 


Sudnjem danu noseći to na vratu.“!7? 


Rad i zarađivanje 


176 Buhari, br. 1213., i Muslim3076. 

177 Buhari, br. 5997., i Tirmizi, br. 2241. 
178 Ebu Davud, br. 2554. 

17 Buhari, br. 6145., i Muslim, br. 3413. 

Poslanik, sallallahu “alejhi ve sellem, je pojasnio važnost rada 
i upozorio na pogubnost lijenosti i nezaposlenosti, te je objasnio 
mnoge propise i pravila vezana za način zarade i trgovinu. 

Uzvišeni kaže: „A kada se namaz završi, raziđite se po Zemlji tražeći 
Allahove blagodati.“ (El-Džumua,10.) 

Allahov Poslanik, sallallahu “alejhi ve sellem, je rekao: 
„Najbolja hrana koju jedete je ona koju ste zaradili sopstvenim 
rukama. Doista se Allahov vjerovjesnik Davud, sallallahu “alejhi 
ve sellem, hranio hranom zarađenom sopstvenim rukama.“ 


Poslanik, sallallahu “alejhi ve sellem, je podsticao ljude da 


profesionalno odrade posao koji rade, pa kaže: ,,Allah, doista, voli da 


180 «69 


profesionalno ° odradite posao kojeg radite. 


On je upozorio na štetnost traženja imetka od ljudi bez 
potrebe, kazavši: ,,Neki će prositi od ljudi sve dok ne sretnu Allaha 
bez mesa na svome licu.“ 

To je zbog toga što je sramota da se prosi i zato što mu je bila 
obaveza da jede od rada sopstvenih ruku. 

I rekao je: „Ko prosi, a nije siromašan kao da jede 


žeravicu.“/! 


6 Buhari, br. 1930. 

180 Tj, Upotpunite ono što radite (pr.ur.). 
© Bejheki, br. 4931. 

7 Buhari, br. 1381., i Muslim, br. 1724. 
71 Taberani, br. 3506. 

Poslanik, sallallahu “alejhi ve sellem, je zabranio monopol 


robe u svrhu podizanja cijene pa je kazao: ,,Ko drži monopol takav 
griješi.“"? 
Prenosi se da je Poslanik kazao: ,,Allah kaže: 'Ukoliko se 


dvojica udruže ja sam sa njima sve dok jedan drugog ne prevari, 


a kada ga prevari ja ih napuštam." 


Također je kazao: ,,Pouzdani i iskreni trgovac će biti u 


društvu vjerovjesnika, iskrenih i šehida.“ 


On je rekao: „Čuvajte se čestog zaklinjanja prilikom 
trgovine, jer ono najprije donosi imetak, a zatim gubitak.“ 

I rekao je: „Prodavac i kupac imaju izbor sve dok se ne 
rastanu. Ako budu iskreni i objasne stanje robe onda će im biti 
dat bereket u trgovini, a ukoliko lažu i sakriju mahanu — biće 
uskraćeni bereketa.“/ 

I rekao je: „Dajte radniku plaću prije nego mu se znoj sa 
čela osuši.“ 

I rekao je: „Najbolja zarada jeste zarada sopstvenim 


rukama, ukoliko radi kako treba.“ 


72 Muslim, br. 3012., i Tirmizi, br. 1188. 

73 Ebu Davud, br. 2936. 

74 Tirmizi, br. 1130., i Ibn Madže, br. 2130. 

75 Muslim, br. 3015., i Nesai, br. 4384. 

76 Buhari, br. 1968., i Muslim, br. 2825. 

77 Ibn Madže, br. 2434. 

" Ahmed, br. 8060. El-Munavi kaže: „Tako što će profesionalno odraditi posao i 
kloniti se varanja i tome slično.“ Vidjeti: ef-Tejsir bišerhil-džami 'is-sagir, 1/527. 


IslamHouse «com 

I rekao je: „Zabranjeno je trgovati alkoholom.’ 


181 


I rekao je: „Nemojte prodavati neubrane plodove “*' sve dok 


se ne pokaže da su zdravi!# i da su sačuvani od mahana.“ 


I rekao je: ,,Ko vara nije od nas.“*! 


I rekao je: ,Musliman je brat muslimanu. Nije mu 


dozvoljeno da mu proda nešto što ima mahanu, a da mu ne ukaže 


na nju.“?? 


Irekao je: „Neka niko od vas ne prodaje na trgovinu svoga 


brata.“ 


I rekao je: „Trgovina je zasnovana na obostranom 


zadovoljstvu.“ 


I rekao je: „Allah voli lijepo postupanje prilikom prodaje, 


trgovine i presuđivanja.“Š 


? Buhari, br. 2074., i Muslim, br. 2959. 

181 E]-Munavi kaže: „Prodaja plodova na grani može da bude ili pod uslovom da se 
odmah uberu, što je dozvoljeno bez razilaženja, bilo da sazriju ili ne, jer iako ne 
sazriju mogu se koristiti kao hrana za stoku; ili prodaja pod uslovom da se ostave 
neubrani...“ vidjeti: Fejdul-kadir, 3/155. 

182 Upitan je Enes ibn Malik, radijallahu anhu: „Kako se to pokaže da su zdravi?“, 
pa je odgovorio: ,,Da pocrvene ili požute.“ Bilježi Buharija, br. 2197. 

80 Muslim, br. 2829. 

8! Muslim, br. 146., i Tirmizi, br. 1236. 

82 Ibn Madže, br. 2237. 

83 Buhari, br. 1995., i Muslim, br. 2531. En-Nevevi kaže: „Primjer toga je da kaže 
kupcu tokom kupovine: "Odustani od ove trgovine, a ja ću ti prodati isto to za manju 
cijenu.?, ili: bolje od toga za istu cijenu.", i tome slično. Ovo je haram. Također, 
haram je i kupovina na kupovinu brata muslimana, a to je da kaže prodavcu dok 
kupac kod njega kupuje: *Prekini ovu prodaju, a ja ću to kupiti od tebe za veću 
cijenu.?, i tome slično.“ Vidjeti: Šerhun-Nevevi ala sahihi Muslim, 10/158. 

84 Ibn Madže, br. 2176. 

Samokontrola 


Jedna od bitnih stvari koje je Poslanik, sallallahu ‘alejhi ve 
sellem, naredio jeste da čovjek uspostavi kontrolu nad sobom, tako da 
uvažava prava Allaha i prava robova u tajnosti prije javnosti. 

Poslanik, sallallahu “alejhi ve sellem, je rekao: „Boj se Allaha 
gdje god bio, i učini dobro djelo nakon lošeg da bi ga izbrisao, i 
lijepo se ophodi prema ljudima.“!5> 

Jedne prilike je Poslanik podučavajući Ibn Abbasa 
samokontroli, hrabrosti i oslanjanju na Allaha, kazao: ,,O dječače, 
podučit ću te nekoliko riječi: Čuvaj Allaha, pa će i On tebe čuvati. 
Čuvaj Allaha, pa ćeš Ga naći ispred sebe.!*4 Kada nešto tražiš — 
traži od Allaha a kada nečim pomažeš, pomogni se Allahom. Znaj 
da, kada bi se svi ljudi skupili da ti kakvu korist pribave, ne bi ti 
mogli koristiti osim onoliko koliko ti je Allah propisao. Kada bi se 
svi ljudi sakupili da ti kakvo zlo nanesu ne bi ti mogli naštetiti 
osim onoliko koliko ti je Allah propisao. Pera su presahla, a listovi 


podignuti.“!5 


85 Tirmizi, br. 1240. 

183 Tirmizi, br. 1910., i Ahmed, br. 20392. 

nE Šejh Muhammed ibn Salih el-Usejmin kaže: „Naći ćeš Ga ispred sebe kako ti 
ukazuje na svako dobro, približava te Sebi i čuva te od svakog zla.“ Vidjeti: Šerhul- 


erbe 'inen-nevevijje, 201. 
185 Tirmizi, br. 2440., i Ahmed, br. 2537. 

Poslanik, sallallahu ‘alejhi ve sellem, je jedne prilike upitan 
šta je to dobročinstvo, pa je odgovorio: „To je da obožavaš Allaha 
kao da Ga vidiš, jer iako ti Njega ne vidiš, On, zaista, tebe vidi.“!86 

Poslanik, sallallahu “alejhi ve sellem, je spomenuo sedmoricu 
koji će biti na najvišim stupnjevima Dženneta na Sudnjem danu i 
Allah će ih staviti u hlad na dan kada drugog hlada osim Njegovog 
neće biti. Jedan od takvih je i: ,,...čovjek kojeg je ugledna i lijepa 
žena pozvala na blud, a on rekao: 'Ja se bojim Allaha Gospodara 
svjetova.“187 To je zbog toga što zna da ga njegov Gospodar posmatra 


pa je ostavio grijeh čak i kada ga niko drugi ne vidi. 
Lijek i zdravlje 


Svaki čovjek na zemaljskoj kugli želi da bude zdrav. Poslanik, 
sallallahu “alejhi ve sellem, nam je uputio neke savjete i stvari vezane 
za zdravlje koje koriste u zaštiti od bolesti, te je podsticao na liječenje 
onim stvarima koje nisu zabranjene. Neki od tih savjeta su: 

Poslanik, sallallahu “alejhi ve sellem, je rekao: ,,Dosta je 
čovjeku nekoliko zalogaja koje će ga održati sposobnim za rad. 
Ako već hoće onda neka jednu trećina ostavi za hranu, drugu za 


vodu i treću za disanje.“! 


186 Buhari, br. 48., i Muslim, br. 9. 
187 Buhari, br. 1334., i Muslim, br. 1712. 
188 Tirmizi, br. 2302., i Ibn Madže, br. 3340. 

Kada bi ljudi praktikovali ovaj savjet mnoge bolesti ne bi 
postojale. 

Rekao je: „Svaka bolest ima svoj lijek, pa ukoliko se nađe 
lijek za bolest, ona će nestati uz Allahovu dozvolu.“!?? 

Rekao je: ,Ako čujete da u jednom mjestu ima kuga 
nemojte ulaziti u njeg, a ukoliko se pojavi u mjestu gdje ste vi, 
nemojte izlaziti bježeći od nje.“!?“ 

Ovaj hadis je osnova za ono što je postalo u medicini poznato 
kao karantin!?!. 

Također je kazao: ,,Neka čovjek ne kori nikog osim sebe 
ukoliko zanoći, a na rukama mu je masnoća od mesa.“!?? Ovo je 
savjet da se ruke peru nakon jela, a posebno kada čovjek želi da 
spava. Ko to zapostavi neka krivi samog sebe. 

I rekao je: ,,Čurukotovo ulje je lijek za svaku bolest, osim 


trovanja.“!? 


189 Muslim, br. 4084. 

1% Buhari, br. 5287., i Muslim, br. 4111. 

DI Koji je otkriven tek stoljećima poslije Poslanika, s.a.v.s.! (pr.ur.) 
192 Ibn Madže, br. 3287. 

193 Buhari, br. 5255., i Muslim, br. 4104. 

Naučno je potvrđeno da čurukotovo ulje jača imunitet tijela te 
je tako ono lijek svakoj bolesti kao što nas je o tome obavijestio 


Poslanik, sallallahu “alejhi ve sellem. 


Čistoća i uljepšavanje 


Poslanik, sallallahu “alejhi ve sellem, je podsticao da se 
održava čistoća tijela, odjeće 1 doma. Poslanik je volio lijep miris, a 


prezirao ružan. Njegovi savjeti po tom pitanju su sljedeći: 


„Ko od vas ima (dužu) kosu, neka je uređuje.“ 


„Tri su stvari koje treba da radi svaki musliman: kupanje 


na dan džume, korištenje misvaka i mirisanje.“?* 


Kada bi Poslanik, sallallahu “alejhi ve sellem, negdje dolazio, 
poznat bi bio po tome što je lijepo mirisao. On je kazao: ,,Prirodne 
stvari su: izapiranje usta, nosa, korištenje misvaka, skraćivanje 
brkova, rezanje noktiju, uklanjanje dlaka pod pazuhom, 
uklanjanje dlaka sa stidnog mjesta, uklanjanje prljavštine koja se 
nalazi na vrhovima prstiju, pranje vodom nakon nužde i 


sunećenje.“?" 


Također je kazao: ,,Održavajte svoje kuće čistim.“?? 


Rekao je i ovo: „Allaha je lijep i voli ljepotu.““? 


%5 Ebu Davud, br. 3632. 

% Ahmed, br. 21998. 

% Ahmed, br. 17606., i Ebu Davud, br. 49. 
% Tirmizi, br. 2723. 

Jedne prilike je Poslanik, sallallahu ‘alejhi ve sellem, vidio 
nekog čovjeka koji je bio raščupane kose pa je rekao: „Zar ovaj ne 
može naći ništa što bi uredilo njegovu kosu?“ 

Drugom prilikom je vidio čovjeka koji je imao prljavu odjeću, 
pa je rekao: „Zar ovaj ne može naći vodu kojom bi oprao svoju 


odjeću?“!% 
Poštivanje čovjeka 


Uzvišeni Allah je počastio čovjeka i učinio ga najboljim 
stvorenjem. Kaže Uzvišeni: „Mi smo odlikovali sinove Ademove.“ 
(El-Isra, 70.) 

Pogledajte samo Poslanika, sallallahu “alejhi ve sellem, pored 
kojeg je prolazila dženaza, a on je ustao. Ashabi su kazali da je to 
židov (tj. nije musliman, pa su se oni iznenadili da ustaje njemu iz 
poštovanja! (pr. ur.) a on je odgovorio: „Zar i on nije čovjek?“!?* 

Ovo samo govori koliko je Poslanik, sallallahu “alejhi ve 
sellem, poštivao čovjeka bez obzira koje vjere bio, kome pripadao i 


kako postupao na ovome svijetu. 


% Muslim, br. 131., i Ahmed, br. 3600. 
1% Ebu Davud, br. 3540. 
19% Buhari, br. 1229., i Muslim, br. 91596. 

Poslanik, sallallahu “alejhi ve sellem, je zabranio kažnjavanje 
ljudi rekavši: „Allah će na Sudnjem danu kazniti one koji budu 
kažnjavali ljude.“!?> 

A to je zbog toga što će svako biti nagrađen ili kažnjen na 
osnovu svojih postupaka. 

Rekao je: „Dvije vrste ljudi su tako duboko u Džehennemu 
da ih nisam mogao vidjeti: ljudi koji imaju bičeve poput kravljih 
repova i njima udaraju narod, i žene odjevene — a otkrivene, 
zavodnički hodaju. Njihove glave su poput devinih grba. Neće ući 
u Dženet, niti će osjetiti njegov miris.“!?* 

Od dokaza da je Poslanik, sallallahu “alejhi ve sellem, cijenio 
čovjeka jeste i to da je zabranio vrijeđanje umrlih.“!?7 

On je također zabranio zlouporabu leša 1 izigravanje sa njime 
rekavši: ,,Slomiti prst mrtvacu je kao slomiti ga živom čovjeku.“!?š 


Dakle oba postupka su (jasni) grijeh. 
Lijepo ponašanje 


Svi ljudi vole lijepo ponašanje, te čovjeka koji je vedar i 


nasmijan. 


195 Muslim, br. 4733., i Ebu Davud, br. 2648. 
1% Muslim, br. 5098. 

197 Ahmed, br. 17498. 

1% Ebu Davud, br. 2792., i Ahmed 923172. 

Zato je Poslanik podsticao čovjeka da se lijepo ponaša, bude 
mio ljudima i stiče njihovo prijateljstvo. U duhu toga je rekao: 
„Najteže djelo na mizanu (vaga za ljudska djela, pr.ur.) na 


Sudnjem danu je lijepo ponašanje, a Allah ne voli bestidnog i 


nepristojnog.“!?? 


Također je kazao: „Najbolji vjernici su oni sa najboljim 


ahlakom.“20% 


I rekao je: „Vjernik lijepim ahlakom može dosegnuti 


stepen (tj. nagradu) onoga koji noći provodi u namazu, a dane u 


postu «201 


I rekao je : „Vjernici su lahki i blagi poput poslušne deve 


koja, ako je povučeš — pokori se, a ako joj narediš da legne — 


uradi to makar i na stijeni.“ 


Jedne prilike je upitan o ženi koja danju posti, a noći provodi 


klanjajući, ali uznemirava svoje komšije, pa je odgovorio: „Ona je u 


vatri «203 


19 Tirmizi, br. 1925., i ocijenio ga je kao hasen sahih. 

2% Hakim, br. 8623., i Bejheki, br. 2719. 

21 Ebu Davud, br. 4165. 

202 Bejheki, br. 7778. Kaže el-Munavi u Fejdul-kadiru: „Pod *lahkim? se misli na 
njihovu lahkoću u dunjalučkim poslovima i stvarima koje se tiču njega samog (tj. 
njegovim pravima), dok je u stvarima poput vjere čvršći od kamena. Štaviše, neki 
učenjaci od selefa su govorili: *U stijenu može da se ugravira nešto, ali u vjeru 
vjernika ne može da se ugravira ništa!” *Blagi", znači da lahko čine dobra i opraštaju 
ljudima u međuljudskim odnosima. Želi se reći da vjerniku nije teško pomoći 
ljudima u ispunjenju njihovih potreba i da im bude na usluzi, kao i to da se 
bespogovorno pokorava Allahu u Njegovim naredbama i zabranama. Kao primjer je 
naveo devu jer je ona predstavljala većinu njhovog imetka.“ Vidjeti: Fejdul-kadir, 
6/258. 

I rekao je: „Ko ne ostavi lažan govor, rad po njemu i 
džahilijetsko ponašanje (el-džehl)?"“, Allahu ništa ne treba? 
njegovo ostavljanje hrane i pića.“ 

I rekao je: ,,Razvratan i prostački govor nikako nije od 


islama, a najbolji muslimani su oni sa najljepšim ahlakom.“?07 


Prijateljstvo i ljubav 


Prijateljstvo nije samo riječ koja se izgovara, a da pri tome 
nema određeni udio ljubavi, ulaganja truda i darivanja. Zato se kaže: 
„Prijatelj se prepoznaje u teškim situacijama.“ 

Poslanik, sallallahu “alejhi ve sellem, je pojasnio glavni stub 
na kojem počiva prijateljstvo, rekavši: „Najbolji prijatelji kod 
Allaha su oni koji su najbolji prema svojim prijateljima, a 
najbolje komšije kod Allaha su oni koji su najbolji prema svojim 


komšijama.“?% 


203 Ahmed, br. 9298. 

204 Ibn Bettal kaže: „Moguće je da se (pod džehlom) misli na sve grijehe.“ Vidjeti: 
Umdetul-Kari', 10/276., a kaže es-San?ani: „Tj. budalaštine.“ Vidjeti: Subulus- 
selam, 2/156. 

205 Tj. Allah ne želi njegovo ostavljanje hrane i pića. Vidjeti: Subulus-selam, 2/156. 
206 Bilježi ga Buharija u Sahihu. 

207 Ahmed, br. 19915. 

208 Tirmizi, br. 1867., i Ahmed, 6278. 

„Od dvojice ljudi koji se vole u ime Allaha, onaj koji više 


voli svoga prijatelja je draži Allahu.“ 


„Niko od vas neće biti vjernik sve dok ne bude svome 


bratu želio ono što želi sebi.“ 


Poslanik, sallallahu “alejhi ve sellem, nas je obavijestio da će 
neki ljudi ući u Džennet i imati visoke stepene, a razlog tome je ljubav 
prema dobrim ljudima. Jedne prilike je došao neki čovjek Poslaniku i 
upitao ga: „Kada će Sudnji dan?“ Poslanik ga je upitao: „A šta si 
pripremio za Sudnji dan?“ Čovjek reče: „Ništa posebno, osim što 


volim Allaha i Poslanika.“, pa mu Poslanik reče: ,,Ti ćeš biti sa 


ex cc 


onima koje voliš.“ Enes je tada kazao: „Nismo se ničemu više 


obradovali kao ovom hadisu.“?!! 


Poslanik je podsticao da se izaberu dobri prijatelji, kazavši: 


„Nemoj se družiti osim sa vjernikom, i nemoj da jede tvoju hranu 


osim bogobojazna osoba.“?!? 


„Čovjek je na vjeri svoga prijatelja, pa neka gleda s kim će 


se družiti.“ 


20 Tbn Hibban, br. 566. 

210 Buhari, br. 12., i Muslim, br. 64. 

211 Buhari, br. 3412.i Muslim, br. 4775. 

212 Tirmizi, br. 2318., i Ebu Davud, br. 4192. El-Hattabi kaže: „Ovo se odnosi na 
svečane gozbe, a ne hranjenje ljudi koji su u potrebi za hranom, jer je Uzvišeni 
rekao: „i hranu udjeljuju — mada su je i sami željeli — siromahu i siročetu i 
zarobljeniku. “ (El-Insan, 8.), a poznato je da su njihovi zarobljenici bili nevjernici, 
a ne vjernici. Ovdje je upozoreno na druženje sa onima koji nisu bogobojazni i 
pokuđeno je miješanje i pravljenje gozbe sa njima, jer one ubacuju povezanost i 
ljubav u srca.“ Vidjeti: el-Hattabi, Me 'alimus-sunen, 4/115. 

Kako da podučiš ljude 


Poznato je da je uspješan učitelj čovjek koji je smiren, koji ima 
jake argumente, i koristi iskrene riječi koje idu iz srca u srce. 

Poslanik, sallallahu “alejhi ve sellem, je bio najbolji učitelj, i 
zato je rekao: „Ja sam vam poput vašeg oca, ja vas podučavam.“!“ 

Jedan od primjera kako je Poslanik, sallallahu “alejhi ve 
sellem, podučavao jeste predaja od Enesa b. Malika koji kaže: 
„Sjedili smo u džamiji, pa je ušao neki beduin i počeo mokriti. 
Kada su to vidjeli ashabi kazali su: 'Stani! Stani!?“, a drugoj 
predaji stoji: ,,Pa su ga ljudi pokušali od toga odvratiti, a Poslanik 
im je kazao: *Ne prekidajte ga.?“, jer će mu to naštetiti. Oni su ga 
pustili dok nije završio. Zatim ga je Poslanik, sallallahu “alejhi ve 
sellem, dozvao i kazao mu: „Džamije su Allahove kuće, ne priliči 
da se u njima vrši nužda i da se prljaju. Džamije su za 
spominjanje Allaha, namaz i učenje Kurana.“?!> 

Od Muavije b. Hakema Es-Sulemija se prenosi da je kazao: 
„Dok sam klanjao sa Allahovim Poslanikom, sallallahu “alejhi ve 
sellem, neko je kihnuo pa sam rekao: *Jerhamukellah — Neka ti se 


Allah smiluje. Svijet me je oštro pogledao, pa sam rekao: 


213 Ahmed, br. 8065. 
214 Ebu Davud, br. 7., i Ahmed, br. 7102. 
215 Muslim, br. 429. 

*Propao sam, zbog čega gledate u mene?’ Oni su počeli udarati 
rukama po svojim butinama. Kada sam vidio da me ućutkuju, 
ušutio sam. Kada je Allahov Poslanik, sallallahu ‘alejhi ve sellem, 
klanjao, nisam vidio učitelja boljeg u podučavanju. Tako mi 
Allaha, nije me ljutito pogledao, niti me je udario, niti uvrijedio, 
nego je rekao: *U namazu nije dozvoljeno ništa od ljudskog 
govora. On je sastavljen od slavljenja i veličanja Allaha i učenja 
Kur'ana.?“!5 

Poslanik bi nekada koristio dijalog služeći se razumskim 
argumentima kada bi htio da uvjeri nekoga u nešto ili da ga poduči. 
Tako se od Ebu Umame prenosi: „Došao je jedan mladić 
Vjerovjesniku, sallallahu “alejhi ve sellem, i rekao mu: ?Allahov 
Poslaniče, dopusti mi da učinim blud.? 

Narod se okupio oko njega, negodujući, kritikujući ga. 
Poslanik, sallallahu “alejhi ve sellem, je rekao: *Približite ga.’ 

Kada je došao blizu, rekao mu je: ?Sjedi.? 

On je sjeo, a onda ga je Poslanik, sallallahu “alejhi ve 
sellem, upitao: Da li bi volio da neko učini blud sa tvojom 
majkom?’ 

Rekao je: Ne, tako mi Allaha, Allahov Poslaniče.’ 

Vjerovjesnik, sallallahu “alejhi ve sellem, mu je rekao: *Ni 


drugi ne vole da se to učini njihovim majkama! 


216 Muslim, br. 836., i Nesai, br. 1203. 
IslamHouse «com 


Muhammed Allahov 
Poslanik [_wo113cs ] 130 


Zatim ga je upitao: ?Da li bi volio da to neko učini sa tvojoj 
kćerkom?’ 

Odgovorio je: "Ne, tako mi Allaha, Allahov Poslaniče.’ 

Rekao je: *Ni drugi ne vole da se to desi njihovim 
kćerkama.? 

Ponovo je upitao: ?Da li bi volio da se to desi tvojoj sestri?’ 

Mladić je odgovorio: *Ne, tako mi Allaha, Allahov 
Poslaniče.? 

Rekao je: *Ni drugi ne vole da se to desi njihovim 
sestrama.? 

Upitao je: Da li bi volio da se to dogodi tvojoj tetki po 
ocu?’ 

Odgovorio je: "Ne, tako mi Allaha, Allahov Poslaniče.’ 

*Ni drugi ne vole da se to dogodi njihovim tetkama po 
ocu!? 

Upitao ga je: *Da li bi volio da se to dogodi tvojoj tetki po 
majci?’ 

Odgovorio je: "Ne, tako mi Allaha, Allahov Poslaniče.’ 

Poslanik, sallallahu “alejhi ve sellem, je rekao: Ni drugi ne 
vole da se to dogodi njihovim tetkama po majci.? 

Tada je stavio svoju ruku na njega i proučio: *Allahu moj, 
oprosti mu grijehe, očisti mu srce i sačuvaj njegovo stidno 


mjesto.? 

Nakon toga ovaj mladić se nije na to više osvrtao.“?!7 


Volonterski rad i opća korist 


Svijet je u posljednje vrijeme pridao pažnju volonterskom 
radu. Svjetske vlade takvoj vrsti rada daju potporu i olakšavaju 
sredstva da se on ostvari. To je zbog toga što je ovakva vrsta rada 
veoma bitna za pomaganje ljudima i njihovom spašavanju iz raznih 
poteškoća i katastrofa koje ih potresaju. 

Poslanik Muhammed, sallallahu ‘alejhi ve sellem, je podsticao 
na rad za opće dobro ljudi kako bi se oslobodili patnje, te su za to 
određene velike nagrade i sevapi. 

On je kazao: „Vidio sam čovjeka u Džennetu zbog drveta 
koje je bilo na putu i smetalo muslimanima, pa ga je posjekao.“?!’ 

„Pokazana su mi djela moga ummeta, i dobra i loša. Vidio 
sam da je jedno od dobrih djela ukloniti prepreku sa puta.“2!? 

I ne samo to, nego je Poslanik, sallallahu “alejhi ve sellem, 
uklanjanje prepreke sa puta uvrstio u dijelove vjerovanja, rekavši: 


„Vjerovanje se sastoji od sedamdeset i nekoliko dijelova. Najveći 


217 Ahmed, br. 21185. 
218 Muslim, br. 4745. 
219 Muslim, br. 859., i Ahmed, br. 20569. 

dio su riječi /a ilahe illellah, a najmanji je ukloniti prepreku sa 
puta, a i stid je sastavni dio vjerovanja.“ 

»Najbolje djelo je da brata učiniš sretnim ili da vratiš 
njegov dug ili da ga nahraniš hljebom.“??! 

„Onaj koji pomaže udovicama i siročadima je kao borac 
na Allahovom putu ili kao onaj koji noći provodi klanjajući, a 
dane posteći.“??? 

Poslanik, sallallahu “alejhi ve sellem, je pohvalio pleme El- 
Eš'arija kada je u pitanju njihovo ponašanje prilikom poteškoća i 
ratova, rekavši: „Kada pripadnicima plemena Eš?arija nestane 
opskrbe dok su u bitkama ili ponestane hrane njihovim 
porodicama u Medini, oni onu hranu koju imaju saberu na jedno 
mjesto, a zatim je međusobno jednako podijele. Ja sam njihov, a i 
oni su moji.“ 

I rekao je: ,,Ko pronađe vodu pa iz nje pije ono što je živo 
bio on čovjek ili džin ili ptica, Allah će ga na Sudnjem danu 


nagraditi za to.” 


Dogovaranje 


220 Muslim, br. 51., i Ebu Davud, br. 4056. 

21 Bilježi Bejheki u djelu Šua 'bu-l-Iman, br. 7273. 
222 Buhari, br. 4934., i Muslim, br. 5295. 

223 Buhari, br. 2306., i Muslim, br. 4556. 

224 Bilježi Buhari u djelu Ef-tarihu-I-kebir, br. 1/331. 

Nema sumnje da je svaki čovjek u potrebi da se posavjetuje sa 
onima koji imaju iskustvo i zdravo razmišljanje, i da sa njima 
razmijeni mišljenje kako bi na osnovu toga došao do najboljeg 
rješenja i ostvario najveću koristi u nekoj od stvari koja se tiču 
njegovog života. 

Izraz šura (dogovaranje) je spomenut u Kur'anu na dva 
mjesta. Allah Uzvišeni na jednom mjestu u Ku'ranu naređuje 
Poslaniku, sallallahu “alejhi ve sellem, dogovaranje kazavši: ,,F sa 
njima se dogovaraj. “(Ali Imran, 159.) 

Na drugom mjestu je pohvalio one koji se dogovaraju, kazavši: 
„ĮI oni koji se odazovu svome Gospodaru, namaz obavljaju, 
dogovaraju se i od onoga što im mi kao opskrbu dajemo, udjeljuju.“ 
(Eš-Šura, 39.) 

Allah je njih pohvalio zbog toga što oni sami ne donose 
odluke, nego se međusobno savjetuju i dogovaraju, te temu koja ih 
zanima proučavaju sa više aspekata kako bi došli do istine po tom 
pitanju. 

Poslanik, sallallahu “alejhi ve sellem, nije bio u potrebi da se 
sa bilo kim dogovara jer je on bio usmjeravan putem Objave koja mu 
je dolazila sa nebesa, nego mu je Allah naredio da poduči ummet 
dogovaranju, te njenoj vrijednosti kako bi se za time povodili narodi 
poslije njega. 

I pored navedenog, puno puta se Poslanik sajetovao sa 


ashabima i radio po mišljenju onoga sa kime se dogovarao. Zbog toga 

Ebu Hurejre veli: „Nisam vidio da se iko više dogovarao sa svojim 
ashabima od Poslanika, sallallahu “alejhi ve sellem.“ 

Od stvari u kojima se Poslanik savjetovao sa muslimanima 
jeste i način ophođenja sa onima koji su optužili Aišu, radijallahu 
anha, da je počinila blud, a to je bilo prije nego što ju je Allah dželle 
šanuhu u Kur'anu proglasio nevinom. 

Ona je kazala: „Nakon što je spomenuto ono što je bilo 
vezano za mene, a ja nisam znala za to, Poslanik, sallallahu “alejhi 
ve sellem, je ustao kako bi održao govor. Prvo je izgovorio 
šehadet, zahvalio seAllahu, te kazao: *A zatim: posavjetujte me 
kada su u pitanju ljudi koji žele zlo mojoj porodici, a tako mi 
Allaha, ja svoju porodicu ne poznajem po zlu.?“2?$ 

Poslanik, sallallahu “alejhi ve sellem, se savjetovao sa 
ashabima i po pitanju rušenja Ka'be i njenog građenja na novim 
temeljima.??" 

Nakon što su se mnogobošci okupili na Bedru želeći rat sa 
Poslanikom, on se okrenuo svojim ashabima i kazao: ,,Doista je ovo 
Mekka, poslala vam je svoje glavešine.“ A zatim se posavjetovao 
kada je u pitanju borba. Ebu Bekr i Omer su lijepo govorili, a nakon 


njih je ustao Mikdad b. Amr i kazao: ,,O Allahov Poslaniče, uradi 


ono što ti je Allah naredio. Mi smo uz tebe i tako mi Allaha, mi ti 


225 Tirmizi, br. 1636., i Ahmed, br. 18166. 
226 Muslim, br. 4974. 
221 Muslim, br. 2371. 

nećemo kazati kao što su Jevreji kazali Musau: "Idi ti i tvoj 
Gospodar pa se borite, a mi ćemo ovdje sjediti.’ Nego kažemo: 
Idi ti i tvoj Gospodar i borite se, a mi ćemo sa vama.’ I tako mi 
Allaha, kada bi krenuo ka Abesiniji mi bismo se uz tebe borili 
protiv onih koji bi ti se ispriječili na tom putu sve dok tamo ne bi 
stigao!“ 

Nakon toga je Poslanik, sallallahu “alejhi ve sellem, za njega 
proučio dovu, a zatim kazao: „Posavjetujte me o ljudi.“ Želio je i 
mišljenje ensarija po tom pitanju jer su oni bili njegovi pomagači, ali 
se bojao da oni možda ne smatraju da ga trebaju pomoći van Medine, 
i da on nema pravo da ide sa njima u borbu. 

Sa'd b. Mu'az reče: ,,Kao da želiš naše mišljenje, o Allahov 
Poslaniče?“ On reče: „Da.“ Muaz tada reče: „Mi smo u tebe 
povjerovali i zavjetovali ti se, pa idi o Allahov Poslaniče da uradiš 
ono što ti je naređeno. Tako mi Onoga Koji te je poslao sa 
Istinom, kada bi se pred nama ispriječilo more, pa ga ti krenuo da 
pregaziš i mi bismo to učinili. Sposobni smo da sutra susretnemo 
neprijatelja, jer mi smo strpljivi u borbi, jaki kod susreta sa 
neprijateljem. Možda da ti Allah u nama pokaže ono što će te 
obradovati, pa povedi nas uz Allahov blagoslov.“2?? 

Poslanik, sallallahu “alejhi ve sellem, se savjetovao i sa 


ženama u važnim stvarima. Kada je trebalo da bude primirje na 


228 Bilježi Ebu Davud u Sunenu sa dobrim senedom, 4/311. 

Hudejbiji, posavjetovao se sa svojom ženom Ummu Seleme o 
muslimanima i prihvatio njen prijedlog. Ovo dokazuje da je 
savjetovanje i dogovaranje bilo jedan od glavnih temelja na koja se 
oslanjao Poslanik, sallallahu “alejhi ve sellem,u svom životu i u 
načinu donošenja odluka. 


Borba protiv nepravde 


Isto kao što je islam zabranio nepravdu tako je naredio borbu 
protiv nje i suprotstavljanje tiraninu, sve dok ljudi ne budu sigurni od 
njegovog zla. Uzvišeni Allah kaže: „Onima koji vas napadnu, 
uzvratite istom mjerom.“ (El-Bekara, 194.) 

Ajet dokazuje da nije dozvoljeno činiti nepravdu agresoru i 

svetiti mu se nego samo treba uzeti svoje pravo bez bilo kakvog 
dodavanja. Ovo je dokaz veličine islama. 
Poslanik, sallallahu “alejhi ve sellem, je podsticao na borbu protiv 
nepravde mnogim sredstvima. On je kazao: ,,Kada vidiš moj ummet 
da se ustručava kazati nepravednome da je nepravedan, tada 
ummet više ne vrijedi, kao da ne postoji.“ 

I kazao je: „Postoji bojazan da zadesi kazna ljude koji vide 
zlo a ne bore se protiv njega.“ 

Jedne prilike neki čovjek je došao Poslaniku, sallallahu “alejhi 
ve sellem, i upitao ga: „O Allahov Poslaniče, šta misliš kada bi 


22 Ahmed, br. 6495. 
230 Ahmed, br. 16. 

neko htio da uzurpira moj imetak?“ Poslanik mu je odgovorio: 
»opriječi ga.“ 

»A ako me napadne?“ 

„Onda se brani.“ 

Tada čovjek upita: „A ako me ubije?“ 

Poslanik mu reče: „Ti si šehid.“ 

»A ako ja njega ubijem?“ 

»On je u Vatri.“, odgovori Poslank, sallallahu “alejhi ve 
sellem.?! 

I rekao je: ,,Nemojte željeti da se susretnete sa vašim 
neprijateljem i molite Allaha da vas poštedi toga. Ali kada ih 
sretnete — budite strpljivi i znajte da je Džennet pod sjenama 
sablji. Allahu moj, Ti Koji si objavio Knjigu, i Koji pokrećeš 
oblake, i koji si porazio ujedinjene neprijatelje, porazi ih i pomozi 
nas protiv njih.“3? 

Ovaj hadis je dokaz da muslimani ne počinju sa ratovanjem i 
sa neprijateljstvom, i ne samo to, nego ne priželjkuju susret sa njima i 


mole Allaha da ih sačuva toga. 


Etika ratovanja i borbe 


231 Muslim, br. 201. 
232 Buhari, br. 2744., i Muslim, br. 3276. 

Bitke koje je Poslanik, sallallahu “alejhi ve sellem, vodio nisu 
bile barbarske i necivilizovane bitke, čiji je cilj bio rušenje i ubijanje 
što većeg broja ljudi. Njegove bitke su bile moralne bez obzira da li se 
radilo o cilju ratovanja ili načinu ratovanja. 

Zbog toga, kada bi Poslanik slao vojskovođe u bitku govorio 
bi: „Idite sa Allahovim imenom i sa vjerom vašeg Poslanika. 
Nemojte ubijati starce, djecu i žene i nemojte krasti od ratnog 
plijena, već ga sakupite na jedno mjesto, i budite dobročinitelji, 
jer Allah, doista, voli dobročinitelje.“?? 

Jedne prilike je prošao pored neke žene koja je bila ubijena u 
jednoj od bitaka, te je stao, a zatim kazao: „Ona se nije borila.“ Zatim 
je pogledao u lica svojih ashaba i rekao jednom od njih: „Idi i 
sustigni Halida b. Velida, i (obavijesti ga) neka nipošto ne ubija 
djecu, radnike najamnike i žene.“ 

Allahov Poslanik, sallallahu “alejhi ve sellem, je zabranio 
ubijanje djece i žena tokom rata.?? 

Također su i halife nakon njega postupale kao i on. Ebu Bekr 
je savjetovao svoga vojskovođu Usamu b. Zejda kada ga je htio 
poslati u Šam: „Nemojte pronevjeravati, nemojte krasti od ratnog 


plijena, nemojte biti varalice,” nemojte ubijati djecu, starce i 


233 Ebu Davud, br. 2247. 

234 Ebu Davud, br. 2295., i Ahmed, br. 15423. 

235 Buhari, br. 2792., i Muslim, br. 3280. 

236 Ibn Abdul-Bedr kaže: ,,El-gadr — biti varalica znači da nekome garantuješ 
sigurnost, a zatim ga ubiješ, i to je haram po konsenzusu islamskih učenjaka.“ 

žene, nemojte sjeći ili paliti palme, nemojte sjeći stabla koja daju 
plodove i nemojte zaklati ovcu, niti kravu, niti devu osim za jelo. 
Naići ćete pored naroda koji su se osamili (svećenici) u 


samostanima, ostavite i njih i ono zbog čega su se osamili.“ 


Sreća 


Sreća je osnovna želja koju žele svi ljudi. Svaki čovjek traži i 
želi da dosegne sreću, te se trudi da je ostvari. Međutim većina ljudi je 
pogriješila u načinu stjecanje sreće, pa je traže van svojih duša, u 
bogatstvu, ženama, putovanjima, popularnosti, društvenom položaju. 
Stvarna sreća se krije u duši čovjeka i ne odvaja se od njega. Sreća je 
u imanu, jekinu, da čovjek bude zadovoljan onim što ima i 
zadovoljstvu Allahovom odredbom i osjećanju ljubavi prema ljudima. 
Na ovu činjenicu je ukazao Poslanik, sallallahu “alejhi ve sellem, u 
nekoliko hadisa kazavši : „Čudno li je stanje vjernika, svaka 
situacija u kojoj se zadesi je dobra za njega. Ako ga zadesi dobro 
pa se zahvali, dobro mu je, a ako ga zadesi zlo, on se strpi pa mu 
je opet dobro.“ 

Pojasnio je da je zadovoljstvo Allahovom odredbom glavni 
uzrok sreće i uspjeha na dunjaluku i na ahiretu, rekavši: „Uspio je 


onaj koji se pokorio svom Gospodaru, ima opskrbe onoliko koliko 


2337 Muslim, br. 5318. 

mu je nužno potrebno i koga je Allah učinio da bude zadovoljan 
sa onime što mu je dao.“ 

I rekao je: ,,Ko osvane siguran u svome mjestu, zdravog 
tijela i ima dovoljno hrane za taj dan, kao da mu je dat cijeli 
dunjaluk i sve njegove riznice.’ 

Poslanik nije također zaboravio da vanjski faktori utiču na 
čovjekova osjećanja, te je zbog toga spomenuo neke vanjske uzroke 
koji utiču na sreću, a to je zbog toga što oni imaju veliki uticaj na 
čovjeka. Kazao je: „Četiri stvari usrećuju čovjeka: dobra žena, 
prostran stan, dobar komšija i udobna jahalica, a četiri stvari ga 
unesrećuju: loša žena, loš komšija, loša jahalica i tijesan stan.“ 

Jedan od uzroka sreće je i optimizam, te je zbog toga Poslanik, 
sallallahu “alejhi ve sellem, volio optimizam, a mrzio vjerovanje u 
baksuzluk (lošu sreću). ?*! 

On je govorio: „Nije od nas onaj koji, na osnovu sujevjerja, 
tumači da li je nešto dobar ili loš znak, niti onaj koji traži da se to 


za njega radi, niti onaj koji gata, niti onaj kome se gata.“2#? 


Optimizam 


238 Muslim, br. 1746. 

23 Tirmizi, br. 2268., i Ibn Madže, br. 4131. 
240 Bejheki, br. 9556. 

%1 Ibn Madže, br. 3526. 

242 Taberani, br. 4262. 

Optimizam je pozitivna vrlina u čovjeku, jer mu daje snagu da 
se usredsredi na određenu situaciju i da donese rješenja za probleme. 
Zato optimisti i pored činjenice da imaju mnogo poteškoća su ljudi sa 
najviše uspjeha. 

Poslanik, sallallahu “alejhi ve sellem, je volio optimizam, a 
mrzio sujevjerno vjerovanje u loše znakove.# To sujevjerje spada u 
pesimizam. 

Poslanik, sallallahu “alejhi ve sellem, je bio optimista u gotovo 
svim situacijama svoga teškog života. 

On je krenuo sa svojim ashabom Ebu Bekrom da se iseli iz Mekke u 
Medinu, nakon što su se povećala uznemiravanja od strane 
mnogobožaca. Kada su nevjernici saznali da je Poslanik krenuo za 
Medinu, poslali su da potragu za njima, i kao nagradu onome ko ih 
uhvati ponudili stotinu deva, što je bila velika nagrada u to vrijeme. 
Tako su mušrici počeli da prate tragove Poslanika i Ebu Bekra sve 
dok nisu došli do pećine u kojoj je bio Poslanik, sallallahu “alejhi ve 
sellem. Kada su došli do nje, Ebu Bekr je vidio njihove noge, pa je 
zaplakao od straha za Poslanika i rekao: ,,O Poslaniče, kada bi neko 
od njih pogledao u svoja stopala vidio bi nas.“, pa mu je Poslanik, 
sallallahu “alejhi ve sellem, rekao jezikom čovjeka koji je imao 
pouzdanje u Gospodara i koji je optimističan: ,,Šta misliš o dvojici sa 


kojima je Allah treći?“ 


2483 Ibn Madže, br. 3526. 

Kur'an je opisao ovaj događaj riječima: ,Ako ga vi ne 
pomognete, pa — pomogao ga je Allah, onda kada su ga oni koji ne 
vjeruju prisilili da ode, kad je s njim bio samo drug njegov, kad su 
njih dvojica bila u pećini i kada je on rekao drugu svome: 'Ne brini 
se, Allah je snama!', pa je Allah spustio pouzdanje Svoje na njega i 
pomogao ga vojskom koju vi niste vidjeli, i učinio da riječ 
nevjernika bude donja, a Allahova riječ, ona je — gornja.“ (Et- 
Tevba, 40.) 

U drugoj situaciji kada su se vjernici požalili Poslaniku, 
sallallahu “alejhi ve sellem, na siromaštvo i strah, on ih je, 
optimističan, ohrabrivao i obećavao im da će pobijediti, biti 
potpomognuti od Allaha i vlast na Zemlji ostvariti. 

Od Adija b. Hatima se prenosi da je kazao: ,,Bio sam kod 
Poslanika, sallallahu “alejhi ve sellem, kad mu je došao neki 
čovjek pa se požalio na siromaštvo, a zatim mu je došao drugi pa 
se požalio da nema sredstava da nastavi putovanje. Poslanik je 
tada kazao: *O Adijj! Da li si vidio Hiru??** Odgovorio sam: *Ne.? 
On je kazao: *Ako poživiš vidjećeš ženu u ženskoj jahalici koja će 
putovati od Hire do Meke, neće se bojati nikoga osim Allaha. Ako 
poživiš vidjećeš da će nam se otvoriti riznice vladara Perzije.? 
Upitao sam: *Kisre b. Hurmuza?’ Odgovorio je: "Da. Ako poživiš, 
vidjećeš čovjeka koji će imati pune ruke zlata i srebra, i tražiće da 


244 Hira se nalazi u južnom dijelu centralnog Iraka i smješten je 7 km jugoistočno od 
Nedžefa. 

neko to primi, ali neće naći nikoga ko bi to uzeo.’ I vidio sam ženu 
koja putovala iz Hire i stigla je da čini tavaf oko Ka'be, a nije se 
bojala ničega osim Allaha. Bio sam od onih kojima su se otvorile 
riznice Kisre. A ako poživiš vidjećeš ono što je najavio poslanik 
Muhammed, sallallahu “alejhi ve sellem, a to je čovjek koji će 
imati pune ruke zlata i srebra i tražiće da neko to primi, ali neće 


naći nikoga ko bi to uzeo.“ 


Humor 


Poslanik, sallallahu “alejhi ve sellem, se ponekad smijao i šalio 
sa svojim ashabima, ali je odredio granicu tome kako se ne bi upalo u 
laž, izrugivanje i vrijeđanje drugih. 

Ebu Hurejre prenosi da su ashabi kazali: „O Allahov 
Poslaniče, ti se sa nama šališ?“, pa je on kazao: „Da, ali ja 
govorim samo istinu.“!+ 

Kada je Hanzala pomislio da je vid licemjerstva ukoliko se šali 
sa svojom ženom i djecom, otišao je kod Poslanika, sallallahu “alejhi 
ve sellem, i rekao: „Hanzala je licemjer!“ On reče: „Zašto?“ 
Hanzala mu reče: „Kada smo kod tebe, o Allahov Poslaniče, ti nas 
podsjetiš na Džehennem i Džennet, i mi kao da ih vidimo, a kad se 


vratimo svojim porodicama i svakodnevnom životu, mi to 


245 Buhari, br. 3328. 
148 Tirmizi, br. 1913. 

zaboravimo.“ Poslanik mu tada reče: „Tako mi Onoga u Čijoj je 
ruci moja duša, kada biste bili onakvi kakvi ste kada ste sa 
mnom, Zaista bi vas meleki pozdravljali u vašim posteljama i na 
putu, ali o Hanzala, čas ovako, čas onako.“*#, ponovivši to tri 
puta.!“? 

Jedan od načina kako se Poslanik šalio je i to kada mu je jedne 
prilike došao čovjek i kazao: „O Allahov Poslaniče, stavi me na 
devu da me nosi.“ Poslanik mu odgovori: ,,Neću te staviti osim na 
mladunče od deve.“ Čovjek mu tada reče: ,,O Poslaniče, ono to ne 
može podnijeti, a Poslanik mu odgovori: ,,Pa da li deva rađa nešto 
osim deve.“ 

Poslanik, sallallahu “alejhi ve sellem, je mnogo volio Zahira 
ibn Harama, čovjeka iz pustinje koji nije bio lijepog izgleda. Jedne 
prilike mu je Poslanik došao, a on je prodavao neku robu na 
pijaci, te mu prišao iza njega, a on ga nije vidio, pa je Zahir 
upitao: ,Ko je to?“ Nakon toga se okrenuo i vidio da je to 
Poslanik, sallallahu “alejhi ve sellem. Tada je Poslanik govorio: 
246 Rekao je šejh Muhammed ibn Salih el-Usejmin: ,,Znači čas (vrijeme) za (ibadet) 
Gospodaru, čas za porodicu, čas za dušu kako bi joj čovjek dao oduška, i kako bi 
dao pravo onima koji kod njega imaju svoje pravo. Ovo spada u pravednost i 
savršenstvo šerijata. Uzvišeni Allah ima Svoje pravo, i duša ima svoje pravo koje 
joj se treba dati, i porodica ima svoje pravo koje im se treba dati, i gosti imaju 
svoje pravo koje im se treba dati. Tako čovjek može svima dati njihovo pravo 
odmoran, i može obožavati Allaha odmoran, jer ako čovjek sebe optereti, umoriće 
se i malaksaće, zbog čega će uskratiti mnoga prava koja mora izvršiti.“ Vidjeti: 
Šerhu rijadis-salihin, 3/236. 


14 Muslim, br. 4937., i Tirmizi, br. 2438. 
150 Tirmizi, br. 1914., i Ahmed, br. 13315. 

„Ko želi da kupi roba?“ Pa je Zahir kazao: „Znači ti me smatraš 
ružnim.“ Pa je Poslanik, sallallahu “alejhi ve sellem, kazao: „Ti 
kod Allaha nisi ružan.“ U drugoj predaji stoji: „Ali ti si kod 
Allaha vrijedan.“!! 

Poslanik, sallallahu “alejhi ve sellem, bi se šalio sa Enesom i 
govorio bi mu: „O ti koji imaš dva uha.“!? 

Jedne prilike neka starija žena je došla kod Poslanika, 
sallallahu “alejhi ve sellem, i kazala: ,,O Allahov Poslaniče, moli 
Allaha da me uvede u Džennet.“, pa joj je Poslanik, sallallahu 
‘alejhi ve sellem, rekao: „U Džennet neće ući starci.“ Ona je tada 
zaplakala, a Poslanik, sallallahu “alejhi ve sellem, se nasmijao i 
upitao je: „Zar nisi čitala riječi Allaha Uzvišenog: *Stvaranjem 
novim Mi ćemo hurije stvoriti, i djevicama ih učiniti milim 
muževima njihovim i godina istih.'“, tj. stanovnike Dženneta će 
Allah povratiti u godine mladosti i vitalnosti. 

Ovo su neke od situacija u kojima je Poslanik, sallallahu “alejhi ve 
sellem, činio ljude sretnim i otklanjao od njih brige i tugu. Ove 
situacije potvrđuju da islam nije kruta religija koja zanemaruje 
duševne potrebe ljudi nego daje ljudskim dušama pravo na sreću i 
neiskvarenu zabavu. Zbog toga su Poslanikova, sallallahu “alejhi ve 
sellem, naučavanja bila sa ljudskim motivima, usmjerenjima i 
prirodom te njegovim duševnim 1 društvenim potrebama. 

151 Ahmed, br. 12187. 

152 Tirmizi, br. 1915., I Ebu Davud, br. 4349. 


IslamHouse «com 


Muhammed Allahov 
Poslanik [2912905] 1293 


TREĆI DIO 


Poslanikovo, sallallahu “alejhi ve sellem, upozorenje na 


razne oblike poroka i mahana 


. UBIJANJE 

. IZDAJA 

. SRDŽBA 

. ZAPLAŠIVANJE LJUDI 

. VARANJE 

. ČINJENJE NEREDA MEĐU LJUDIMA 
. UHOĐENJE 

. VRIJEĐANJE I PROKLINJANJE 
. SUMNJIČENJE 

10. PODMIĆIVANJE 

11. FENOTIPSKE ŠUPLJE 

12. LIJENOST 

13. BEZNADEŽNOST 

14. SAMOUBISTVO 

15. NEPRAVDA I NASILJE 

Poslanikovo upozorenje na prezrena i zla djela 


Uvod 


Allah Uzvišeni nije poslao poslanika Muhammeda, sallallahu 
“alejhi ve sellem, samo nekom određenom narodu ili samo na neki 
određeni prostor, nego ga je poslao svim ljudima, kao donosioca 
radosnih vijesti, opominjača, misionara koji poziva Allahu sa 
Njegovom dozvolom i kao svjetiljku koja osvjetljava put. Poslao gaje 
da im naređuje dobro i da ih odvraća od zla, te da im dozvoli lijepe 
stvari, a zabrani sve ono što ne valja. 

Njegovo obraćanje je bilo usmjereno ka ljudskoj duši i savjesti 
općenito, te je tako zatvorenu ljudsku prirodu otvorio, kako bi srcu 
povećao čistoću i veličinu duši, te da ponašanje učini još ljepšim i 
dostojanstvenijim. 

Poslanik, sallallahu “alejhi ve sellem, je želio, a to sve 


naredbom njegovog Gospodara, da oslobodi čovjeka od robovanja 

neodoljivom materijalizmu i da se odupre svim onim strastima koji 
uništavaju moral i lijepo ponašanje. 

Njegov poziv je ka strpljenju, izdržljivosti i praštanju, koliko 
god je čovjek u mogućnosti, te da je srdžba baklja koja potpaljuje 
vatru i protiv nje se treba boriti. Pojasnio je i da je nepovjerenje uzrok 
razdvajanja i nejedinstva među ljudima. On je upozorio na lapsuse i 
propuste koje jezik može proizvesti, te je naredio ljepotu govora i 
lijepo izražavanje. On je pozivao u optimističnu viziju svemira i 
života, te je tako izrekao mnoge hadise koji pozivaju u optimizam, i 
upozoravao na ono što je njemu suprotno, kao što su beznadežnost, 
ostavljanje rada 1 štetno besposličarenje, te razne vrste negativnosti. 

On je potvrdio svetost čovjeka, te je strogo zabranio da se čini 
nepravda čovjeku plašeći ga ili ubijajući. Također je zabranio da 
čovjek sam sebi čini nepravdu ili pak samoubistvo. To je učinio 
jednim od najvećih prekršajnih djela. 

Isto tako je njegova misija bila jasno izražena kada je u pitanju 
obaveza odstranjivanja svih faktora koji proizvode nered u društvu, i 
nered u administraciji i politici. 

Zabranio je činjenje nereda, špijuniranje, prevaru i izdaju. 
Također je upozorio na opasnost korupcije, te je veoma oštro 
kritikovao one koji se njome bave. Potvrdio je važnost rada, ozbiljnog 
ponašanja i udaljivanje od šupljeg formalizma (kojeg ne prati suština). 

Sve se to može primijetiti u njegovim riječima, postupcima, 
napomenama i savjetima koji su sprovođeni u praksi i stvarni život, a 

to sve je dostojno studiranja, kako bi bili sretni na ovom i na budućem 


svijetu. 


Ubistvo 


Nema sumnje da je jedno od najvećih prava koje čovjek ima, 
pravo na život 1 da je ugrožavanje ovog prava jedno od najvećih 
nedjela koje svi ljudi osuđuju i smatraju veoma pogubnim. 

Kaze Uzvišeni: „Zbog toga smo Mi propisali sinovima 
Israilovim: ako neko ubije nekoga ko nije ubio nikoga ili onoga koji 
na Zemlji nered ne čini — kao da je sve ljude poubijao; a ako neko 
sačuvao.“ (El-Maide, 32.) 

I kaže Uzvišeni: „Į ne ubijte nikoga koga je Allah zabranio 
osim kad pravda zahtijeva.“ (El-Isra, 33.) 

Poslanik, sallallahu “alejhi ve sellem, je po pitanju ubijanja bio 
veoma strog, te je zabranio svako sredstvo koje vodi ka ubijanju i 
bespravnom prolijevanju krvi, pa tako kaže: ,,Ko ubije muahida ( tj. 
onoga nemuslimana koji ima ugovor sa muslimanima) neće 
osjetiti miris Dženneta, a njegov miris se osjeća na razdaljini od 


četrdeset godina hoda.?! 


! Buhari, br. 2930., i Ibn Madže, br. 2676. 

I rekao je: ,,Ko ubije nemuslimana koji živi u muslimanskoj 
državi ( tj. ehlu zimmeh) neće osjetiti miris Dženneta, iako se 
njegov miris osjeti na razdaljini od sedamdeset godina hoda. 

Također je rekao: ,,Kada se dvojica muslimana sukobe 
sabljama i ubica i ubijeni će u Vatru.“ Neko je upitao: ,O 
Poslaniče, jasno nam je za ubicu, ali zašto ubijeni?“ Pa je rekao: 
„Zbog toga što se i on trudio da ubije svog protivnika. 

I rekao je: „Kod Allaha je manja šteta da propadne ovaj 
svijet, nego da se ubije jedan musliman.“ 


I rekao je: „Ko na nas digne oružje, ne pripada nama. 


Izdaja 


Svi ljudi na svijetu mrze izdaju i ne vole da ih bilo ko izda, te 
je zbog toga islam i zabranio izdaju i upozorio na njene štetne 
posljedice. 

Allahov Poslanik, sallallahu “alejhi ve sellem, je rekao: „Svaki 
izdajnik će na Sudnjem danu imati zastavu, po kojoj će se 


prepoznati.“ 


2 Ahmed, br. 17387., i Nesai, br. 4668. 
3 Buhari, br. 30., i Muslim, br. 5140. 
“Tirmizi, br. 1315., i Nesai, br. 3922. 
5 Buhari, br. 6366., i Muslim, br. 143. 
6 Buhari, br. 2949., I Muslim, br. 3269. 

I rekao je: „Ugovor muslimana je jedno, pa ako neki 
musliman sklopi ugovor sa nevjernikom neka ga ne krši, jer svaki 
izdajnik će na Sudnjem danu imati zastavu, po kojoj će se 
prepoznati.“ 

I rekao je: „Ko garantuje nekome da ga neće ubiti, pa ga i 
pored toga ubije, ja ga se odričem, pa makar ubijeni bio i 
nevjernik.“* 

I rekao je: „Iman (vjera) sprečava da se ubije onaj kome je 
data garancija da će biti siguran i kome je data garancija da neće 
biti prevaren, i zato vjernik ne krši to obećanje.“? 

I rekao je: „Ako neko nađe sigurnost kod nekog, a zatim 
nakon što je našao sigurnost ubije ga, takvom će na Sudnjem 


danu biti predana zastava prevare.“!“ 


Srdžba 


Brza i žestoka srdžba je bolest na koju je upozorio poslanik 
Muhammed, sallallahu “alejhi ve sellem. Došao je jedne prilike neki 


čovjek kod Poslanika, sallallahu “alejhi ve sellem, pa mu je rekao: 


7 Hakim, br. 2626. 

8 Bilježe Ibn Madže i Ibn Hibban, a ovaj hadis je verzija Ibn Hibbana 
? Ebu Davud, br. 2388., i Ahmed, br. 1356. 

10 Hakim, br. 8040. 

»Posavjetuj me.“, a on mu je kazao: „Nemoj se srditi.“, i to ga je 
pitao više puta, a Poslanik mu odgovorio isto. !! 

Poslanik, sallallahu “alejhi ve sellem, je uputio na neke od 
lijekova srdžbe, kao što je traženje utočišta od šejtana. Spominje se da 
su se dva čovjeka posvađala i vrijeđala jedan drugoga u prisustvu 
Poslanika, sallallahu “alejhi ve sellem, pa se jedan rasrdio tako da mu 
se lice promijenilo, pa je Poslanik rekao: ,,Ja uistinu znam rečenicu, 
koju kada bi rekao, otišlo bi od tebe to što te je snašlo.“, te je 
rekao: ,,Euzubillahi mineš-šejtanir-radžim - utječem se Allahu od 
prokletog šejtana.?!“ 

Od tih lijekova je 1 šutnja jer Poslanik, sallallahu “alejhi ve 
sellem, kaže: ,,Podučavajte i olakšavajte, a nemojte otežavati, a 
kada se neko od vas naljuti neka se pomogne šutnjom. 

Od tih lijekova je i promjena položaja jer Poslanik, sallallahu 
‘alejhi ve sellem, kaže: „Kada se neko od vas rasrdi, a stajao je, 


neka sjedne, a ako ni tada ne ode od njega ljutnja, nega legne.“ 


Zastrašivanje ljudi 


Koliku je vrijednost imao čovjek kod Poslanika, sallallahu 
“alejhi ve sellem, pokazuje i činjenica da je zabranio uznemiravanje i 
11 Buhari, br. 5651. 
12 Buhari, br. 5650., i Muslim, br. 4726. 


13 Ahmed, br. 2029. 
14 Ebu Davud, br. 4151., i Ahmed, br. 20386. 

nanošenje štete, pa makar to bilo i u šali. Kaze Uzvišeni: „A oni koji 
vjernike i vjernice vrijeđaju, a oni to ne zaslužuju, tovare na sebe 
klevetu i pravi grijeh.“ (El-Ahzab, 58.) 

A Poslanik, sallallahu “alejhi ve sellem, je rekao: „Ko 
uznemiri muslimane na njihovom putu, proklet je od strane 
njih. 

I rekao je: „Nema štete, niti nanošenja štete.”!6 

Ovo je pravilo kojim se zabranjuje nanošenje štete drugome na 
bilo koji način. Allahov Poslanik, sallallahu “alejhi ve sellem, je 
rekao: „Nije dozvoljeno muslimanu da plaši drugog muslimana.!7 
I rekao je: ,,Neka niko ni u šali, niti u zbilji uzima stvari 


drugog brata muslimana.?!? 


Pronevjera 


Nema sumnje da je prevara jedna od stvari na čijoj 
pokuđenosti i preziru onih koji se time bave, su se složili razumni 
ljudi. Zbog toga što ovakva vrsta ponašanja podriva nepovjerenje, te 
proizvodi strah i sumnju. 

Kaže Allah Uzvišeni: „Allah ne voli one koji 
pronevjeravaju.“ (El- Enfal, 58.) 

15 Taberani, br. 3050. 
16 Ahmed, br. 2719., i Ibn Medže, br. 2331. 


U Ebu Davud, br. 4351., i Ahmed, br. 21986. 
18 Ebu Davud, br. 4350., i Ahmed, br. 17261. 

Poslanik, sallallahu “alejhi ve sellem, je uvrstio varanje u 
osobine licemjera, onih koji ispoljavaju vjerovanje, a u dušama kriju 
nevjerstvo, pa je rekao: „Tri su znaka licemjera: kada govori laže, 
kada obeća ne ispuni, a kada mu se nešto povjeri, pronevjeri.?!? 

A u drugoj predaji stoji: ,,Kada se raspravlja, drzak je, a 
kada sklopi ugovor, pronevjeri.'? 

Mnogo ljudi govori: „Ja pronevjerim samo onoga ko mene 
prevari.“, kao što rade neke žene kada primijete da ih muževi varaju. 
Ovakav način ne rješava problem, nego ga samo povećava i zbog toga 
Poslanik, sallallahu “alejhi ve sellem, kaže: ,,[spuni svoju obavezu, a 
ne varaj onoga ko je tebe prevario.“ 

I kaže: „Nema imana onaj koji nema emaneta i nema vjere 
onaj koji se ne drži ugovora.?! 

I rekao je: ,,Prekidanje rodbinske veze, pronevjera i laž su 
grijesi za koje će Allah onome ko ih čini ubrzati kaznu na ovome 


svijetu, a još ga čeka kazna i na budućem.” 


Kvarenje odnosa između ljudi 


1 Buhari, br. 32., i Muslim, br. 89. 

20 Ebu Davud, br. 3067., i Tirmizi, br. 1185. 
21 Ahmed, br. 11935. 

2 El-edebu-I-mufred, br. 29 

Neki ljudi se trude da pokvare odnose među ljudima i da 
ubacuju neprijateljstvo u njihova srca, a ne znaju da su time izloženi 
Allahovoj srdžbi. 

Poslanik, sallallahu “alejhi ve sellem, kaže: ,,Neće ući u 


Džennet onaj koji prenosi tuđe riječi kako bi pravio smutnju 


među ljudima.“?? 


I rekao je Poslanik, sallallahu “alejhi ve sellem: „Nije od nas 


onaj koji huška ženu protiv njenog muža.?“ 
J Koj J 


A onaj koji laže da bi popravio stanje među ljudima nije 
uradio ništa što je zabranjeno zbog toga što Poslanik, sallallahu ‘alejhi 


ve sellem, kaže: „Nije lažljivac onaj koji miri ljude i govori dobro, 


a i namjera mu je dobra. 


23 Buhari, br. 5596., i Muslim, br. 152. 

24 Ebu Davud, br. 1860. 

25 Buhari, br. 2495., i Ahmed, br. 26011. Šejh Muhammed ibn Salih el-Usejmin je 
rekao: „Učenjaci su se razišli oko ovog pitanja, tj. da li se (u hadisu) misli na to da 
čovjek bukvalno laže, ili na to da se dvosmisleno izrazi, pa da time navede 
sagovornika da pomisli da on želi jedno značenje, a koje nije tačno i koje ovaj 
ustvari nije ciljao svojim dvosmislenim riječima, već je ciljao drugo značenje tih 
riječi a koje je istina. To je kao kada bi rekao: "Taj i taj čovjek te hvali.?, ali u smislu 
da hvali vrstu ljudi kojoj pripadaš — muslimane, jer svaki čovjek (vjernik) uopšteno 
hvali muslimane (a ti si jedan od muslimana). Ili da kaže: "On dovi za tebe.?, a da 
time misli kako ovaj dovi za Allahove robove u svakom namazu (na ettehijatu), a ti 
si jedan od dobrih Allahovih robova. Allahov Poslanik, sallallahu alejhi ve sellem, 
je rekao: "Kada kažete to? — tj. kada kažete (na tešehhudu) esselamu alejna ve 'ala 
'ibadillahis-salihin, 'poselamili ste svakog dobro g roba na nebu i na Zemlji. Neki 
učenjaci kažu da se dvosmisleno izražavanje ubraja u laž, jer navodi na ono što, 
ustvari, nije tačno makar onaj, koji ga upotrebljava, ciljao na ispravno značenje. To 
dokazuju Poslanikovim riječima: *Ibrahim, alejhisselam, je odbio činiti šefa?at jer je 
slagao tri puta u ime Allaha.', a on nije bukvalno slagao, već se dvosmisleno 
izrazio. U svakom slučaju, čovjek koji želi popraviti stanje treba da se čuva laži, a 

Uhođenje 


Poslanik, sallallahu “alejhi ve sellem, se brinuo za očuvanje 
dostojanstva ljudi 1 njihove privatnosti, te je upozorio na opasnost 
kršenja te privatnosti i naredio da o ljudima sudimo na osnovu onoga 
što kod njih vidimo, a da njihove tajne prepustimo Allahu Uzvišenom. 

Rekao je Uzvišeni: „Į nemojte jedni druge uhoditi.“ 

Rekao jeAllahov Poslanik, sallallahu “alejhi ve sellem: 
»Ukoliko budeš tragao za privatnostima ljudi, uništit ćeš ih ili 
malo treba da ih uništitiš.“* 

Allahov Poslanik, sallallahu “alejhi ve sellem, je rekao: 
»Musliman je svetinja drugom muslimanu. Sveti su njegova krv, 
imetak i dostojanstvo." 

I rekao je: „Kada neko od vas tri puta zatraži dozvolu da 
uđe kod drugog muslimana, pa mu ne dozvoli, neka se vrati.’ 

I rekao je: „O vi koji ste povjerovali jezikom, a vjerovanje 
nije ušlo u vaša srca, nemojte ogovarati muslimane i tragati za 


njihovim privatnostima. Onaj koji to bude činio Allah će njegovu 


ako baš mora, onda neka se izrazi dvosmisleno, jer u tom slučaju neće učiniti grijeh 
prema Allahu, i dvosmisleno izražavanje je dozvoljeno ako se time postiže 
(šerijatska) korist.“ Vidjeti: Šerhu rijadis-salihin, 3/38-39. 

2 Ebu Davud, br. 4244. 

27 Muslim, br. 4650., i Tirmizi, br. 1850. 

28 Buhari, br. 5776., i Muslim, br. 4006. 

privatnost otkriti, a kome Allah otkrije privatnost, biće 


osramoćen u svojoj kući.??? 


I rekao je: „Ko bude prisluškivao nečiji govor, a on time 


nije zadovoljan, na Sudnjem danu će mu u uši biti izliveno 


otopljeno olovo.“?“ 


I rekao je: „Ljepota islama jednog čovjeka se ogleda u tome 


da se kloni onoga što ga se ne tiče.??! 


Vrijeđanje i proklinjanje 


Da li znate ko je šejtan? To je onaj koji vrijeđa i proklinje 
ljude. Allahov Poslanik, sallallahu “alejhi ve sellem, je rekao: 


»Dvojica koji se vrijeđaju su dva šejtana koji se proklinju i jedan 


drugom lažu.’ 


Allahov Poslanik, sallallahu ‘alejhi ve sellem, kaže: 


„Vrijeđanje muslimana je grijeh, a njegovo ubistvo je kufr.“?? 


Poslanik, sallallahu “alejhi ve sellemje jedne prilike 


savjetovao nekog čovjeka pa mu je kazao: „Nemoj nikoga 


vrijeđati.“ 


2 Ebu Davud, br. 4236., i Ahmed, br. 18940. 

30 Buhari, br. 6520., i Ahmed, br. 2103. 

31 Tirmizi, br. 2239., i Ibn Madže, br. 3966. 

32 Ibn Hibban, br. 5726. 

33 Buhari, br. 5584., i Muslim, br. 97. 

34 Ebu Davud, br. 3562., i Ahmed u Musnedu, br. 19718. 

I rekao je: „Vjernik nije onaj koji proklinje.“ 


I ne samo to, nego je Poslanik, sallallahu “alejhi ve sellem, 
zabranio i proklinjanje životinja. Ovakav način ponašanja nije bio 
poznat niti u jednom drugom narodu. Poslanik, sallallahu ‘alejhi ve 
sellem, je kazao: „Nemojte proklinjati pijetla jer vas on budi na 
namaz.“ 

I još čudnije od toga, Poslanik, sallallahu “alejhi ve sellem, je 
zabranio i proklinjanje vjetra. Jedne prilike je neki čovjek proklinjao 
vjetar u prisustvu Allahovog Poslanika, sallallahu “alejhi ve sellem, pa 
je on kazao: „Nemoj proklinjati vjetar jer on to radi po naređenju. 
Onaj ko prokune nekog ko to ne zaslužuje, to prokletstvo će se 
vratiti na onoga ko kune.“ 

Jedan od principa kojem je Poslanik, sallallahu “alejhi ve 
sellem, podučio svog ashaba jeste: „Koji god te čovjek bude 
vrijeđao zbog onog što zna o tebi, nemoj ti da njega vrijeđaš sa 
onim što znaš o njemu. Kloni ga se i pusti ga, a ti ćeš imati 
nagradu i nemoj vrijeđati nikoga.“ Taj čovjek je nakon toga kazao: 


„Nisam nikada više vrijeđao, ni životinju niti čovjeka.“?? 


Sumnjičenje 


35 Tirmizi, br. 1942. 

36 Ebu Davud, br. 4437., i Ahmed, br. 20690. 
37 Tirmizi, br. 1901., i Ebu Davud, br. 4262. 
38 Ibn Hibban, br. 521. 

Rekao je Allah Uzvišeni: ,,O vjernici, klonite se mnogih 
sumnjičenja, doista su neka sumnjičenja grijeh.“ (El-Hudžurat, 12.) 

I rekao je: „O vjernici, ako vam nekakav nepošten čovjek 
donese kakvu vijest, dobro je provjerite, da u neznanju nekome zlo 
ne učinite, pa da se zbog onoga što ste učinili pokajete.“ (El- 
Hudžurat, 6.) 

Sumnjičenja uzrokuju kidanje rodbinskih veza i narušavanje 
odnosa među ljudima, te uzrokuju neprijateljstvo među ljudima i 
njihovo uznemiravanje. Zbog toga je islam zabranio sumnjičenje 
muslimana bez dokaza i naredio je provjeru infomacija prije nego što 
se neko optuži. O tome je Poslanik, sallallahu “alejhi ve sellem, kazao: 
„Čuvajte se sumnjičenja, jer to je najveća vrsta laži i nemojte 
jedni druge uhoditi, niti prisluškivati, nemojte jedni drugima 
zavidjeti, niti jedan drugom leđa okrećati i budite, o Allahovi 


robovi, braća.“?? 


Podmićivanje 


Mito je jedna veoma opasna bolest koja uzrokuje kvarenje 
ljudskih duša i upropaštavanje ljudskih prava. Poslanik, sallallahu 
‘alejhi ve sellem, je veoma strogo zabranio ovu opasnu pojavu koja 


uništava zajednicu i njenu civilizovanu sliku. 


39 Buhari, br. 4747., i Muslim, br. 4646. 

Rekao je Allahov Poslanik, sallallahu ‘alejhi ve sellem: „Allah 
je prokleo i onoga ko daje, i onoga ko prima mito.“ 

Poslanik, sallallahu “alejhi ve sellem, je posebno upozorio na 
opasnost podmićivanja prilikom suđenja ljudima, jer to uzrokuje 
bespravno uzurpiranje tuđih prava, te lišavanje slobode ili ubijanje 
onoga ko to ne zaslužuje. Prenosi se da je Ebu Hurejre kazao: 
„Poslanik, sallallahu “alejhi ve sellem, je prokleo onoga ko daje, a 


i onoga ko prima mito prilikom suđenja.“*! 


Puki formalizam 


Allahov Poslanik, sallallahu “alejhi ve sellem, je uvijek 
podučavao svoje ashabe da vanjski izgled nekada vara i da se o 
čovjeku sudi na osnovu njegove vjere i bogobojaznosti, a ne na 
osnovu fizičke snage, lijepog izgleda ili lijepog načina oblačenja. 

Od Sehla b. Sa'da Es-Sa'dija se prenosi da je kazao: ,,Prošao 
je neki čovjek pored Poslanika, sallallahu “alejhi ve sellem, pa je 
Poslanik, sallallahu “alejhi ve sellem, onoga ko je sjedio pored 
njega upitao: 'Šta misliš o ovome?' On je odgovorio: 'Ovaj čovjek 
je jedan od najuglednijih. On, tako mi Allaha, kada bi zaprosio 
neku, ona bi pristala, a kada bi se za nešto zagovarao, to bi bilo 
prihvaćeno.' Poslanik, sallallahu “alejhi ve sellem, je šutio. Zatim 
4 Ahmed, br. 6689., i Ibn Madže, br. 2304. 

4l Tirmizi, br. 1256. 

je prošao drugi čovjek, pa je Poslanik ponovo upitao: 'Šta misliš o 
ovome?' On mu je odgovorio: 'O Allahov Poslaniče, ovaj je jedan 
od muslimanskih siromaha. On, kada bi zaprosio neku ženu, ona 
bi ga odbila, a kada bi se za nešto zagovarao, to ne bi bilo 
prihvaćeno, a kada bi govorio, to se ne bi slušalo.' Nakon toga je 
Poslanik, sallallahu “alejhi ve sellem, kazao: 'On je bolji nego pun 
svijet onakvih (poput onog prvog).'“+? 

Slično ovome je i predaja Ebu Hurejre koji prenosi da je 
Allahov Poslanik, sallallahu “alejhi ve sellem, kazao: ,,Možda onaj 
koji je čupav i prašnjav (pustinjak ili siromah) i kojeg ljudi 
tjeraju od svojih vrata — kada bi zamolio Allaha za nešto, On bi 
mu to ispunio.“ 

Prenosi se od Ukbe b. Amira daje Allahov Poslanik, sallallahu 
‘alejhi ve sellem, kazao: „Nijedan čovjek nije vrijedniji od drugog 
osim ako je vjernik ili radi dobra djela. Dovoljno je čovjeku (zla) 
da bude bestidan, odvratan, škrtica i kukavica.““ 

Poslanik, sallallahu “alejhi ve sellem, je prezirao ismijavanje 
sa ljudima. Prenosi se od Ibn Mesuda da je kazao: ,,Jedne prilike 
sam Allahovom Poslaniku htio da otcijepim misvak sa drveta, pa 
mi je vjetar otkrio potkoljenicu koja je bila veoma tanka, te su se 


ljudi nasmijali. Poslanik ih je upitao: 'Zašto se smijete?' Oni su 


42 Buhari, br. 4701., i Ibn Madže, br. 4110. 
483 Muslim, br. 4754. 
44 Ahmed, br. 16675. 

odgovorili: 'Zbog njegove mršave potkoljenice.' Nakon toga je 
Poslanik, sallallahu “alejhi ve sellem, odgovorio: "Tako mi Onoga 
u Čijoj je ruci moja duša, njegove potkoljenice su teže na mizanu 
nego brdo Uhud.'“+ 

Također je prezirao da se čovjek omalovažava zbog njegove 
majke i oca. Tako se prenosi od Matura b. Suvejda da je kazao: 
»Prolazili smo pored Ebu Zerra, noseći maslac, a na Zerru je bila 
ista odjeća kao na njegovom slugi, pa sam kazao: 'Da si sastavio 
to što ste ti i tvoj sluga obukli, mogao si napraviti odjeću.' On je 
kazao: 'Ja sam jednom pričao sa nekim čovjekom kojem je majka 
bila strankinja pa sam ga povrijedio zbog njegove majke. Taj 
čovjek se potužio Vjerovjesniku, sallallahu “alejhi ve selleme, na 
mene, pa mi je (Vjerovjesnik, sallallahu “alejhi ve selleme) kada 
sam ga sreo, rekao: 'Ti si zaista čovjek koji u sebi ima nešto iz 
džahillijeta (predislamskog perioda)!' Rekao sam: 'O Allahov 
Poslaniče, zar onaj koji vrijeđa čovjeka, ujedno vrijeđa i njegovu 
majku i oca. On je kazao: 'Ti si zaista čovjek koji u sebi ima nešto 
iz džahilijjeta. Uistinu su vaše sluge vaša braća koju vam je Allah 
dao u vlasništvo. Pa ko bude imao u svojoj vlasti slugu, neka ga 


hrani čime se i on hrani i oblači u ono što i on oblači i neka ga ne 


45 Ahmed, br. 876. 

opterećuje onim što ne može podnijeti, a ako to učini neka mu 


pomogne." “6 


Lijenost 


Lijenost je ružna osobina koja pogađa mnoge pojedince, 
narode i zajednice, te utiče na njihovu zaostalost i usporava 
priključenje onima koji hode ka preporodu i napretku. Allah Uzvišeni 
je licemjere opisao ovom veoma ružnom karakteristikom, rekavši: 
»Licemjeri misle da će Allaha prevariti i On će ih za varanje njihovo 
kazniti. Kada ustaju da molitvu obave, lijeno se dižu i samo zato da 
bi se pokazali pred svijetom, a Allaha gotovo da i ne spomenu.“(En- 
Nisa, 142.) 

Poslanik, sallallahu “alejhi ve sellem, se uticao Allahu od 
lijenosti učeći: „Allahu moj, ja ti se utičem od nemoći i lijenosti.“ 

Lijenost je spomenuo zajedno sa nemoći, jer ukoliko se 


ulijeni, to će ga onemogućiti u činjenju misije kojom je zadužen. 


Pesimizam 


“6 Buhari, br. 29., i Muslim, br. 3140. 
41 Buhari, br. 2611., i Muslim, br. 4874. 

Mnogo ljudi, imajući u vidu veličinu grijeha koje su počinili, 
gubi nadu da će im Allah ukazati svoju milost i da će im oprostiti. Ali, 
Poslanik, sallallahu ‘alejhi ve sellem, nas je obavijestio da pesimizmu 
i beznađu nema mjesta u islamu, nego da je Allahova milost prostrana 
za onoga ko se pokaje i čini dobra djela. 

Kaže Uzvišeni: „Reci: O robovi Moji koji ste se prema sebi 
ogriješili, ne gubite nadu u Allahovu milost. Allah će sigurno sve 
grijehe oprostiti. On doista mnogo prašta i On je milostiv.“ (Ez- 
Zumer, 53.) 

Poslanik, sallallahu “alejhi ve sellem, je kazao: ,,Žaljenje zbog 
učinjenog grijeha je tevba (pokajanje), a pokajnik je kao i onaj 
koji nema grijeha.“? 

I rekao je: „Allah je milost podijelio na stotinu dijelova. 
Kod sebe je zadržao devedeset i devet dijelova, a na Zemlju je 
spustio jedan. Od tog jednog dijela milosti, stvorenja su samilosna 
jedna prema drugima, pa kobila podiže svoje kopito kako ne bi 
zgazila svoje ždrijebe.“ 

A u drugoj predaji stoji: „Milost kod Allaha ima stotinu 
dijelova, Svojim stvorenjima je dao jedan dio, a devedeset devet je 
ostavio za Sudnji dan.“ 

U hadisi kudsijj stoji: „Sine Ademov, sve dok Me moliš i 
nadaš se Mome oprostu, Ja ću ti opraštati uz sve ono što je pri 
48 Taberani, br. 775. 

# Buhari, br. 2611., i, br. Muslim, br. 4942. 

tebi, ne mareći. Sine Ademov, kada bi tvoji grijesi dosezali do 
neba, pa Me zamolio da ti oprostim, Ja bih to učinio, ne mareći. 
Sine Ademov, kada bi Mi došao sa grijesima koji bi ispunili čitavu 
Zemlju, a pri tome Mi nisi širk činio, podario bih ti isto toliko 


oprosta.“ 


Samoubistvo 


Allahov Poslanik, sallallahu “alejhi ve sellem, je potvrdio da je 
čovjekov život emanet (odgovornost) koji mu je dat, i da nije 
dozvoljeno uništiti ga, bez obzira kakve okolnosti postojale. 
Allahov Poslanik, sallallahu “alejhi ve sellem, je rekao: ,,Ko oduzme 
sebi život oštrim predmetom, vječno će se probadati tim 
predmetom u Vatri i iz nje nikada neće izaći. Ko je izvršio 
samoubistvo trovanjem, vječno će ispijati otrov u Vatri. Ko izvrši 
samoubistvo tako što se baci sa brda,vječno će se bacati sa brda u 
Vatri.! 

Zato je u islamskim zemljama najmanji procenat samoubistava 
i pored toga što imaju veoma mnogo problema, siromaštva i sl. 


Allahov Poslanik, sallallahu “alejhi ve sellem, je rekao: ,,Ko izvrši 


50 Tirmizi, br. 3463., i Ahmed, br. 20499. 
5! Buhari, br. 5333., i Muslim, br. 158. Ovu verziju bilježi Muslim. 

samoubistvo davljenjem, u Džehennemu će se daviti, a ko se 


probode, probadat će se i u Džehenemu.“*? 


Nepravda i nasilje 


Ima ljudi koje njihova strast poziva da čine nepravdu drugima, 
te da im uzurpiraju njihova prava, a sigurni su od ovosvjetske kazne. 
Zato je Kur'an došao da upozori ovakve na ono šta ih čeka, te da im 
pojasni da oni nisu izvan kontrole i kazne. Kaže Uzvišeni: „A ti 
nikako ne misli da Allah ne motri na ono što rade zulumćari! On im 
pušta do dana kada će oči ostati otvorene i kada će, žureći, 
uzdignutih glava, netremice gledati, a srca će im prazna biti!“ 
(Ibrahim, 42-43.) 

I kaže Uzvišeni: „Ali vi ne započinjite nasilje, jer Allah ne 
voli one koji započinju nasilje.“ (El-Bekara, 190.) 

Rekao je Poslanik, sallallahu “alejhi ve sellem: ,,Čuvajte se 
nepravednog postupanja, jer je nepravda tama među tminama 
Sudnjeg dana.“? 

I rekao je: „Ko učini nepravdu nemuslimanu koji ima 


ugovor sa muslimanima ili ga optereti sa onim što nije u 


5 Buhari, br. 1276., i Ahmed, br. 9245. 
53 Muslim, br. 4675. 

mugoćnosti ili uzme nešto od njega, a da on nije zadovoljan, ja ću 
se sa njim obračunati na Sudnjem danu.“** 

Poslanik, sallallahu “alejhi ve sellem, prenosi predaju od 
Allaha Uzvišenog: „O robovi Moji, Ja Sam Sebi nepravdu 
zabranio i također je vama zabranjujem, zato ne činite nepravdu 
jedni drugima.“ 

Jednog dana je Poslanik, sallallahu “alejhi ve sellem, upitao 
ashabe: ,,Znate li ko je muflis (osoba koja je bankrotirala)? — 'To 
je onaj koji nema novaca' — odgovoriše ashabi. — 'Bankrotirao je u 
mom ummetu onaj koji na Sudnji dan dođe sa namazom, postom 
i zekatom, ali se ispostavi da je taj čovjek psovao jednog, potvorio 
drugog, oštetio nekog, prolio krv nečiju, udario nekog. Od prvog 
do posljednjeg, svi će uzeti od njegovih dobrih djela. Ako nestane 
dobrih djela, prije nego što oni svoj dug naplate, na njega će biti 
nabačeni njihovi grijesi i on će biti bačen u Vatru.“ 


Pa da li poslije ovoga iko može posegnuti za nepravdom? 


5 Ebu Davud, br. 2654. 
55 Muslim, br. 4674. 
56 Muslim, br. 4678. 

ČETVRTO POGLAVLJE 


POSLANIK MUHAMMED SALLALLAHU “ALEJHI VE 


© © lU u A U Nme 


SELLEM, I LIJEČENJE SVJETSKIH PROBLEMA 


. Liječenje problema terorizma 

. Liječenje nasilja u porodici 

. Liječenje duševne praznine 

. Liječenje brige i depresije 

. Liječenje seksualnih problema 

. Liječenje problema sa alkoholom i opojnim sredstvima 
. Liječenje problema magija i vradžbine 


. Liječenje siromaštva 


. Liječenje problema okoline 

Poslanik [wie] 1c 


Poslanik MuhammĖed i liječenje svjetskih problema 
Uvod 


Jedan od ciljeva misije Allahovih poslanika Musaa, Isaa i 
Muhammeda, neka je na njih blagoslov i spas, je bilo nošenje sa 
stanjem ljudske prirode, te briga o njoj u skladu sa odredbama 
vjerovanja, morala i pobožnosti. Zbog toga je islam opisan kao 
prirodna vjera, kao što se to spominje u riječima Uzvišenog: „Ti 
upravi lice svoje vjeri, kao pravi vjernik, vjeri, djelu Allahovu, 
prema kojoj je On ljude načinio — ne treba da se mijenja 
Allahova vjera, jer to je prava vjera, ali većina ljudi ne zna.“ (Er- 
Rum, 30.) 

Jedno od sredstava surađivanja sa prirodom čovjeka jeste i 
priznavanje postojanja raznih ljudskih tendencija i orijentacija i 
zato čovjek ne može da negira postojanje tih raznovrsnih 
tendencija, emocija i osjećaja koje je Allah Uzvišeni stvorio u 
čovjeku. Sve ovo je potrebno da se zasiti odgovarajućim metodama 
i da se riješe problemi, ali bez negiranja njihova postojanja ili 
ophođenjem prema njima kao da su daleko od nas i da smo mi čisti 
od toga. 

Jedan od društvenih problema koji je Poslanik, sallallahu 
“alejhi ve sellem, liječio jeste i problem terorizma. To je veoma 


star problem koji je bio prisutan sa prvim ljudima na zemlji, a 

nakon toga su se pojavili razni oblici kao ideološki teror i fizički 
teror. Ovakvoj vrsti problema Poslanik, sallallahu “alejhi ve 
sellem, je pronašao praktično rješenje koje je u skladu sa 
islamskim programom, njegovom umjerenošću, uravnoteženošću i 
toleranciji. 

Također, Poslanik, sallallahu “alejhi ve sellem, se susretao 
sa problemom nasilja u porodici koje se veoma proširilo u društvu 
već dugo vremena. To je radio tako što je čovjeka savjetovao da 
lijepo postupa, koristi blage riječi, zanemaruje ružne postupke 1 da 
vodi brigu o svojoj porodici i djeci. 

Jedan od problema koji se raširio posebno u ovom 
vremenu jeste briga i depresija. Poslanik, sallallahu “alejhi ve 
sellem, je za taj problem postavio veoma djelotvoran lijek koji 
proizilazi iz čovjekove duše, s jedne strane, te s druge strane uzima 
u obzir vanjske faktore koji prouzrokuju ovakvo stanje, te ga 
iskorjenjuje ili minimizira. 

Tako je rješavao 1 probleme vezane za brak. Poslanik, 
sallallahu “alejhi ve sellem, je podsticao na brak jer on sa sobom 
nosi veliko dobro i čuva čast, te utiče na održavanje ljudske vrste. 

Poslanik je zabranio monaštvo i ono u islamu ne postoji. 

Također, liječio je problem alkoholizma i opojnih sredstava 
tako što je spominjao loše posljedice, njihovu štetnost po tijelo i 


moral, te ružna djela koja proizilaze iz toga. Isto tako je onome ko 

to koristi odredio odgovarajuću kaznu koja će ga odvratiti i 
obeshrabriti da čini takve stvari. 

Polazeći od činjenice da nauka i razum zauzimaju veliki 
položaj u islamu, Poslanik, sallallahu “alejhi ve sellem, se borio 
protiv svih vrsta mitova koji nemaju nikakvog dokaza i borio se 
protiv sihirbaza, vračara i mađioničara (varalica) koji su skrenuli sa 
puta znanja, spoznaje i dokaza na put pretpostavki 1 laži, te je 
onoga ko se bavi spomentim radnjama uporedio sa onim koje je 
izašao iz islama. 

Također je Poslanik, sallallahu “alejhi ve sellem, liječio 
problem siromaštva i tražio zaštitu od njega, te postavio rješenja 
koja čuvaju zajednicu da ne padne u kandže siromaštva, zlo i 
poniženje koje ono nosi. 

O tome Poslanik, sallallahu “alejhi ve sellem, kaže: „Jak 
vjernik je bolji i Allahu draži od slabog vjernika, a u obojici je 
hajr (dobro). Trudi se da radiš ono što ti koristi, osloni se na 
Allaha i nemoj malaksati.“! 

Njegova, sallallahu “alejhi ve sellem, vizija je obuhvatala i 
cijeli univerzum, kako bi se uredila cijela okolina, zemlja, vode, 
nebesa, i to je učinjeno kao jedan od načina približavanja Allahu 


Uzvišenom. 


!Hadis bilježi Muslim,br. 2663. 

Čak je kazao: „ĮI ukoliko bi nastupio Kijametski dan, a u 


ruci ti je sadnica, zasadi je.“ 
Liječenje problema terorizma 


Jedan od problema koji narušava sigurnost i globalnu 
stabilnost jeste terorizam i zaplašivanje onih kojima je garantovan 
mir, te napad na ljudske živote i imetke. 

Terorizam je svjetski problem koji nije specifičan samo za 
neku zajednicu, narod ili vjeru. Poslanik, sallallahu “alejhi ve 
sellem, se borio protiv ovog problema na više načina: 

L Ukazivao je na svetost imetaka, krvi i života, te na 
opasnost bespravnog napada na njih. On je kazao: ,,Doista 
su vaša krv i imetak sveti, kao što je svet ovaj dan u 
ovome svetom mjesecu i u ovoj svetoj zemlji.“? 

I rekao je: ,,Doći će ubijeni sa svojim ubicom na 
Sudnji dan, držeći ga za njegovu kiku i glavu, a iz 
njegovih vena teče krv, pa će kazati: 'Gospodaru, 
pitaj ovog, zbog čega me je ubio?'“ 

Obavijestio nas je Poslanik, sallallahu “alejhi ve sellem, 


da je ljudska krv prvo zašto će čovjek biti pitan rekavši: 


"Hadis bilježi Ahmed u svome Musnedu, 3/184. 
Hadis bilježi Buhari, br. 65 i Muslim, br. 2137. 
“Hadis bilježi Tirmizi, br. 2955 i Ahmed, br. 1840. 

„Prvo za što će se ljudima suditi na Sudnjem danu 
jeste krv.“ 

Ovo je zbog toga što je ljudska krv veoma sveta i zbog 
veličine grijeha koji ima onaj koji je prolije bespravno. 

2. Islam je zabranio nepravedno napadanje ili el-i'tida. U 

Kur'anu se navodi: „Ali nemojte biti nasilnici, Allah 

doista ne voli one koji nasilje čine.“ (El-Bekara, 190.) 

Poslanik, sallallahu “alejhi ve sellem, je neka od 

terorističkih djela nazvao nevjerstvom rekavši: „Nemojte 

se poslije mene u nevjerstvo vraćati tako što ćete jedni 
druge ubijati.“ 
I rekao je: ,,Vrijeđanje vjernika je grijeh, a borba 
protiv njega je nevjerstvo.“ 

4. Poslanik, sallallahu “alejhi ve sellem, nas je obavijestio da 
će oni koji su poginuli kao učesnici u terorističkim 
radnjama u Vatru. On je kazao: ,,Kada se dva muslimana 
suoče sabljama, i ubica i ubijeni će u Vatru.“ Neko je 
upitao: „O Allahov Poslaniče, jasno nam je za ubicu, ali 
zašto ubijeni?“ On je odgovorio: „I on se je, također, 


trudio da ubije svoga protivnika.“? 


“Hadis bilježi Buhari, br. 6357 i Muslim, br. 3178. 
“Hadis bilježi Buhari, br. 118 i Muslim, br. 98. 
"Hadis bilježi Buhari, br. 46 i Muslim, br. 97. 
*Hadis bilježi Buhari, br. 30. 

5. Poslanik, sallallahu “alejhi ve sellem, je zabranio da se 
ubijaju oni koji imaju ugovore sa muslimanima i oni 
kojima je zagarantovana sigurnost, a pripadaju drugim 
vjerama, rekavši: „Ko ubije nemuslimana koji ima 
ugovor sa muslimanom, neće osjetiti miris Dženneta, a 
njegov miris se osjeća na razdaljini od četrdeset godina 
hoda.“? 

Poslanik, sallallahu “alejhi ve sellem, je zabranio da se 
oružje usmjerava prema ljudima, rekavši: ,, Neka niko od 
vas ne uperi oružje prema svome bratu, jer on ne zna, 
možda će šejtan učiniti da svojom rukom učini nešto što 
će ga baciti u džehennemsku rupu.“!9 

I rekao je: „Kada musliman okrene oružje prema 
svome bratu muslimanu, meleki ga proklinju sve dok 
oružje ne ostavi.“!! 

I rekao je: ,,Ko na nas digne oružje, ne pripada 
nama.“!? 

Poslanik, sallallahu “alejhi ve sellem, je zabranio izdaju i 


prevaru, pa čak i u ophođenju sa nevjernikom, rekavši: 


Hadis bilježi Buhari, br. 2930. 

"Hadis bilježi Buhari, br. 6545 i Muslim, br. 4742. 
Hadis bilježi El-Bezzar, br. 3641. 

"Hadis bilježi Buhari, br. 6366 i Muslim, br. 143. 

„Svaki izdajnik će na Sudnjem danu imati zastavu, po 
kojoj će biti prepoznatljiv.“!? 

I rekao je: „Iman (vjera) sprječava da se ubije onaj 
kome je data garancija da će biti siguran i kome je 
data garancija da neće biti prevaren, i zato vjernik ne 
krši to obećanje.“!“ 

I rekao je: ,,Koji god čovjek garantuje sigurnost 
drugome, a zatim ga ubije, ja se odričem ubice pa 
makar ubijeni bio i nevjernik.“!? 

Poslanik je upozorio na opasnost kršenja ugovora 
rekavši: „Nijedan narod neće kršiti ugovor, a da se 
među njima neće pojaviti ubijanje. Ni u jednom 
narodu se neće pojaviti razvrat, a da smrt neće njima 
zavladati i nijedan narod neće zabraniti davanje 
zekata, a da neće biti uskraćeni kiše.“!$ 

Poslanik, sallallahu “alejhi ve sellem, je zabranio 
zaplašivanje ljudi bespravno rekavši: ,,Nijednom čovjeku 
nije dozvoljeno da plaši muslimana.“!7 

Poslanik, sallallahu “alejhi ve sellem, nam je pojasno da je 


sigurnost blagodat. On je kazao: ,,Ko od vas osvane 


Hadis bilježi Buhari, br. 6450 i Muslim, br. 3269. 

“Hadis bilježe Ahmed, br. 1356 i Ebu Davud, br. 2388. 

5Hadis bilježe Ibn-Madže, br. 2679 i Ibn-Hibban, br. 5982. Ovo je Ibn- 
Hibbanova verzija hadisa, a dobrom, br. hasen., ju je ocijenio Albani. 

Hadis bilježi Hakim, br. 2577.Za ovu predaju Albani kaže da je vjerdostojna. 
"Hadis bilježi Ebu Davud, br. 4251 i Ahmed, br. 21986. 

siguran u svojoj kući, u zdravlju i sa hranom za jedan 

dan kao da mu je podaren cijeli svijet sa njegovim 

riznicima.“!š 
U Kur'anu se spominje da je Allah podario vjernicima 
blagodat sigurnosti kada je kazao: ,,Zar ne vide da smo 
Harem svetim i bezbjednim učinili dok se svuda okolo 
njih otima i pljačka i zar u laž vjeruju, a na Allahovim 
blagodatima su nezahvalni.“ (El-Ankebut, 67.) 
I rekao je: „Neka se oni Gospodaru ovoga hrama 
klanjaju, koji ih gladne hrani i od straha brani.“ 
(Kurejš, 3-4.) 

10. Poslanik, sallallahu “alejhi ve sellem, je podsticao na 
samilost prema stvorenjima, kazavši: , Onima koji su 
milosrdni, smilovat će se Milostivi. Budite milostivi 
prema onima koji su na Zemlji, pa će vam se smilovati 


Onaj Koji je na nebesima.“!? 


Liječenje problema nasilja u porodici 


Jedan od svjetskih problema od kojeg pate milioni ljudi, 


jeste problem nasilja u porodici. 


18Hadis bilježi Tirmizi, br. 2268 i Ibn-Madže, br. 4131. 
Hadis bilježi Tirmizi, br. 1847 i Ebu-Davud, br. 4290. 

Poslanik, sallallahu “alejhi ve sellem, je ovaj problem 
liječio tako što je pozivao u međusobnu samilost, praštanje i 
prelaženje preko negativnosti koliko god smo u mogućnosti. 

Poslanik, sallallahu “alejhi ve sellem, je kazao: ,,Neka 
vjernik ne mrzi vjernicu, ako mu se ne sviđa neka njena 
osobina, sa drugom je zadovoljan.“ 

Kao daje ovim pozivao supružnike da jedni drugima dobro 
čine i da ne treba muž da mrzi svoju suprugu zbog nečega što ona 
radi, nego je dužan da primijeti njene lijepe osobine koje su možda 
u većem broju od onih koje on mrzi. 

I rekao je: „Najbolji su od vas oni koji su najbolji prema 
svojim porodicama, a ja sam najbolji prema svojoj porodici.““! 

Od Muavije b. Hajdeta, radijallahu anhu, se prenosi da je 
kazao: „Došao sam jedne prilike Allahovom Poslaniku, 
sallallahu “alejhi ve sellem, i upitao: 'Šta kažeš o našim 
ženama?' On je odgovorio: 'Hranite ih onom hranom koju vi 
jedete i oblačite ih onom vrstom odjeće koju vi oblačite. 
Nemojte ih udarati i nemojte ih ponižavati.'““? 

Poslanik, sallallahu “alejhi ve sellem, je poznavao prirodu 
žene i da sprovođenje nasilja nad njom neće koristiti. On je kazao: 


»Oporučujte ženama dobro (tj. postupajte prema ženama 


dobro). Doista je žena stvorena od rebra, a najviše iskrivljen 


?Hadis bilježe Muslim, br. 2672 i Ahmed, br. 8013. 
"Hadis bilježe Tirmizi, br. 3830 i Ibn-Madže, br. 1967. 
"Hadis bilježi Ebu-Davud, br. 1832. 

dio na rebru je njegov gornji dio. Ako pokušaš da ga ispraviš, 
slomit ćeš ga, a ako ga ostaviš ono će i dalje ostati iskrivljeno. 
Zato oporučujte ženama dobro.“ 

Poslanik, sallallahu “alejhi ve sellem, se borio protiv svih 
uzroka koji vode do nasilja u porodici. Prvi od tih uzroka jeste 
srdžba koja direktno prouzrokuje nasilje u porodici. Jednom 
prilikom je neki čovjek kazao Poslaniku, sallallahu “alejhi ve 
sellem: ,,Posavjetuj me.“, a Poslanik, sallallahu “alejhi ve sellem, 
je rekao: „Ne srdi se.“ To je ponavljao više puta, tj. posavjetuj me, 
posavjetuj me, a Poslanik bi svaki put govorio: „Ne srdi se.“ 

I rekao je: „Onome ko zadrži svoju srdžbu, Allah će 
prekriti njegove sramote, a onome ko savlada svoj bijes kad je 
u stanju da ga sprovede u praksu, Allah će njegovo srce učiniti 
da bude zadovoljno na Sudnjem danu.“ 

Poslanik, sallallahu “alejhi ve sellem, je zabranio 
vrijeđanje, proklinjanje i odvratan govor, jer sve su to razlozi koji 
uzrokuju fizičko nasilje. On je kazao: ,,Vjernik nije onaj koji 
vrijeđa, niti onaj koji proklinje, niti je razvratan, a nije ni 
nepristojan.“ 

Poslanik, sallallahu “alejhi ve sellem, se najbolje ophodio 


sa svojim ženama. Tako se prenosi od Enesa, sluge Allahovog 


"Hadis bilježi Buhari, br. 3084 i Muslim, br. 2671. 

“Hadis bilježi Buhari, br. 3450. 

*5Hadis bilježi Taberani, br. 861. 

“Ovu predaju bilježi Tirmizi, br. 1900 i za nju je kazao da je dobra, br. hasen. 

Poslanika, sallallahu ‘alejhi ve sellem, da je kazao: „Poslanikova, 
sallallahu ‘alejhi ve sellem, ruka nikada nije udarila slugu, niti 
ženu.“ 
Poslanik, sallallahu ‘alejhi ve sellem, je bio uzor u blagosti 
i nježnosti. Nije nikako praktikovao nasilje i strogoću sa svojim 
suprugama, kao što to navodi Džabir, kada kaže: „Poslanik, 
sallallahu alejhi ve sellem, je bio jednostavan čovjek, kada bi 
Aiša poželjela nešto, on bi je do toga odveo.“ 
Sljedeći hadis nam predstavlja kako se Poslanik, sallallahu 
“alejhi ve sellem, lijepo ophodio sa svojim suprugama u vremenu 
kada žene nisu predstavljale ništa. Kaže Omer b. El-Hattab: 
»Tako mi Allaha, mi u džahilijetu (predislamskom periodu) 
žene nismo smatrali važnim, niti su imale ikakvu vrijednost, 
sve dok Allah u vezi njih nije objavio ono što je objavio i 
odredio im ono što je odredio. Tako sam jednog dana bio 
zaokupiran s nečim kada mi reče moja supruga: „Da uradiš 
ovako i ovako bilo bi bolje.“ Rekao sam joj: „Kakve veze imaš 
ti i ovo u čemu sam sada? I što se tebe tiče moja stvar?“ Pa mi 
je rekla: »Čudan si ti, o Omere, ne želiš da ti se neko 
suprotstavi u nečemu, a tvoja kćerka se suprotstavi Poslaniku, 


sallallahu “alejhi ve sellem, tako da cijeli dan bude ljut.“ 


?"Hadis bilježi Muslim, br. 4296. 
*Hadis bilježi Muslim, br. 2127. 
2 Hadis bilježi Muslim, br. 2705. 

Pa kako da onaj koji ima ovakvo ponašanje bude nasilan ili da 


nasilje bude dio njegovog privatnog života? 


Liječenje problema brige i depresije 


Razumni ljudi su saglasni da su duševna praznina i razni 
životni pritisci glavni uzroci širenja duševnih bolesti, a posebno 
brige i depresije. Poslanik, sallallahu “alejhi ve sellem, je liječio 
ovaj duševni problem iskrenim vjerovanjem u Allaha Uzvišenog, 
kao što je to navedeno u Kur'anu: „Oni koji vjeruju i čija se srca 
kad se Allah pomene, smiruju — a srca se doista, kad se Allah 
pomene smiruju.“ (Er-Rad, 28.) Čovjek vjernik koji je uspostavio 
mostove veze sa svojim Stvoriteljem je mirnoga srca 1 stanja, čija 
je unutrašnjost mirna, te zbog toga Poslanik, sallallahu “alejhi ve 
sellem, veli: „Čudno li je stanje vjernika, on je uvijek u dobru. 
Ako ga zadesi dobro, on se zahvali i bude mu dobro, a ako ga 
zadesi zlo, on se strpi i opet mu bude dobro.“ Dakle, dobro ne 
napušta vjernika nikada. 

Nekada su briga i depresija rezultat straha, siromaštva, bolesti 
ili raznih očekujućih nedaća, ali vjernik zna da je sve to odredba 
odAllaha i on je strpljiv na tome i podnosi i očekuje nagradu, pa se 
ta iskušenja i nedaće preokrenu u nagrade i poklone od Allaha, kao 


što to Allah naglašava: ,,Mi ćemo vas dovoditi u iskušenje malo sa 


“Hadis bilježi Muslim, br. 5318. 

strahom i gladovanjem i time što ćete gubiti imanja i živote i 
ljetine. A ti obraduj izdržljive, one koji, kad ih kakva nevolja 
zadesi, samo kažu: „Mi smo Allahovi i mi ćemo se Njemu 
vratiti.“ Njih čeka oprost od Gospodara njihova i milost, oni su 
na pravom putu.“ (El-Bekara, 155-157.) 

Stvar se ponavlja kada su u pitanju očekujuće prijetnje i 
nelagode koje samo što nisu nastale, ali i pored toga vjernik sve to 
dočekuje sa povišenom dozom zadovoljstva i prihvatanja i 
vjerovanja u Allaha Uzvišenog i pribjegava Njemu prilikom 
odbrane od ovih vanjskih uznemiravanja. Rekao je Uzvišeni: „One 
kojima je, kad su im ljudi rekli: „Neprijatelji se okupljaju zbog 
vas, treba da ih se pričuvate!“, - to povećalo iman, pa su rekli: 
„Dovoljan je nama Allah i divan je On Gospodar.“ I oni su se 
povratili obasuti Allahovim blagodatima i obiljem, nikakvo ih zlo 
nije zadesilo i postigli su da Allah njima bude zadovoljan, a Allah 
je neizmjerno dobar.“ (Ali Imran, 173-174.) 

Poslanik, sallallahu “alejhi ve sellem, je, kada bi mu bilo teško, 
pribjegavao namazu i govorio bi: ,,O Bilale, uči ikamet za namaz 
i odmori nas njime.““! 

Namaz je jedan od najvećih uzroka smiraja duše i unutrašnjeg 
mira koji otklanja napetost, brigu i sumornost. 

Poslanik, sallallahu “alejhi ve sellem, nas je uputio na neke od 


zikrova koji se uče prilikom brige, sumornosti, napetosti i 


3! Hadis bilježi Ebu-Davud, br. 4333 i Ahmed, br. 22009. 

depresije. Jedan od takvih je: „Kad god roba zadesi tuga ili briga 
pa on kaže: 'Allahu moj, ja sam Tvoj rob, sin Tvoga roba i sin 
Tvoje robinje, moja kika je u Tvojoj ruci, moja stvar je već 
određena Tvojom presudom, Ti si pravedan u Svojoj presudi. 
Ja Te molim svakim Tvojim imenom kojim Si sam Sebe 
nazvao, ili Si njime podučio nekog od Svojih stvorenja, ili Si ga 
objavio u Svojoj Knjizi, ili Si ga ostavio u gajbu-nepoznatom 
kod Sebe, molim Te da Kur'an učiniš procvatom moga srca, 
svjetlom mojih prsa, prekrivačem moje tuge i odagnačem moje 
brige.“, Allah će odagnati njegovu brigu i tugu i umjesto njih 
mu dati izlaz? 

Esmi, kćerki Umejsa, Poslanik, sallallahu “alejhi ve sellem, je 
kazao: ,,Zar nećeš da te podučim riječima koje trebaš kazati 
kad osjećaš bol? Reci: 'Allah, Allah je moj Gospodar i osim 
Njega ne obožavam nikog drugog.'“3? 

Enes, radijallahu anhu, prenosi da je Poslanik, sallallahu “alejhi 
ve sellem, kada bi ga nešto rastužilo govorio: ,,O Živi,o Vječni, 
milošću Tvojom tražim pomoć Tvoju.“ 

Spominjanje Allaha, dova i namaz su najveći uzroci 


otklanjanja duševnih bolesti i zbog toga Allah kaže: „Mi dobro 


znamo da ti je teško u duši zbog onoga što oni govore, zato veličaj 


Hadis bilježi Ahmed, br. 4091. 
33Hadis bilježi Ebu-Davud, br. 1304 i Ibn-Madže, br. 3872. 
*“Hadis bilježi Tirmizi, br. 3446. 

Gospodara svoga i hvali Ga i sedždu obavljaj, i sve dok si 


živ, Gospodaru svome ibadet čini.“ (El-Hidžr, 97-99.) 
Liječenje problema duševne praznine 


Poslanik, sallallahu “alejhi ve sellem, je liječio problem 
duševne praznine tako što je oživljavao ona odgojna značenja koja 
proizilaze iz vjerovanja u Allaha, Njegove jednoće i distanciranja 
od širka, te vjerovanja u sve poslanike i vjerovjesnike, nebeske 
knjige, meleke, Sudnji dan i Allahovu odredbu, bilo da je ona 
dobra ili loša. 

Kao dodatak vjerovanju srcem, Poslanik, sallallahu “alejhi 
ve sellem, je liječio duševnu prazninu pomoću šerijatskih 
propisanih obreda koji u svakom trenutku povezuju muslimana sa 
njegovim Gospodarem. Najvažniji od tih obreda su pet islamskih 
šartova, a to su: kelime-i-šehadet, obavljanje namaza, davanje 
zekata, post mjeseca ramazana i obavljanje hadža. 

Pored ovoga, Poslanik, sallallahu “alejhi ve sellem, je 
odgajao muslimane značenjima bogobojaznosti, iskrenosti prema 
Allahu i čvrstom uvjerenju, zatim oslanjanju na Njega i usađivanju 
stalnog osjećaja da Allah prati svako njegovo djelo i da poznaje 
njegove tajne i skrivene razgovore, te gajenju osjećaja 
odgovornosti i onda kada ga niko od ljudi ne vidi, jer ga Allah 


Uzvišeni vidi. 

Allahov Poslanik, sallallahu ‘alejhi ve sellem, je rekao Ibn- 
Abbasu: „O mladiću! Pazi na Allaha i On će na tebe paziti. Pazi 
na Allaha, On će uvijek biti uz tebe. Ako budeš išta iskao, traži 
samo od Allaha. Ako i od kog budeš tražio pomoć, traži je od 
Allaha. I dobro znaj, kada bi se cijeli svijet sakupio da ti 
pomogne, neće moći pomoći, izuzev onim što ti je Allah već 
odredio. A kada bi se sakupili da ti naude, neće ti nauditi ničim 
drugim, osim onim što ti je Allah propisao. Pera su se osušila, a 
listovi uzdignuli.“ 

U jednom nešto dužem hadisu Džibrila, Poslanik, sallallahu 
“alejhi ve sellem, pojašnjava temelje islama, imana i ihsana. To je 
jedan od najvažnijih hadisa Allahovog Poslanika, sallallahu “alejhi 
ve sellem, koji u veoma kratkoj formi obuhvata islamsku vjeru u 
potpunosti. 

Prenosi se od Omera, radijallahu anhu, da je rekao: 
„Jednog dana dok smo sjedili kod Allahovog Poslanika, 
sallallahu “alejhi ve sellem, pomoli se prema nama čovjek 
izrazito bijele odjeće, izrazito crne kose, na njemu se nisu 
vidjeli tragovi putovanja, a niko od nas ga nije poznavao. Sjeo 
je pored Allahovog Poslanika, sallallahu “alejhi ve sellem, i 
prislonio svoja koljena uz njegova, a ruke je stavio na svoja 
stegna, i zatim rekao: 


'Muhammede, obavijesti me o islamu.' 


*SHadis bilježi Ahmed, br. 2537 i Tirmizi, br. 2440. 

Na to Poslanik, sallallahu “alejhi ve sellem, reče: 'Islam je 
da svjedočiš da nema boga osim Allaha i da je Muhammed 
Allahov poslanik, da obavljaš namaz, daješ zekat, postiš 
ramazan i da hadž obaviš posjećujući Kabu, ako budeš u 
mogućnosti." 

Na to će onaj nepoznati čovjek: 'Istinu si rekao.' 

Mi mu se začudismo, pita ga a zatim veli: 'Istinu govoriš." 

Onda taj čovjek reče: 'Obavijesti me o imanu.' 

Poslanik, sallallahu “alejhi ve sellem, odgovori: 'Iman je da 
vjeruješ u Allaha, Njegove meleke, Njegove knjige, Njegove 
poslanike, Sudnji dan i da vjeruješ u Allahov kader — odredbu 
dobra i zla.' 

Na to nepoznati čovjek reče: 'Istinu si rekao, pa obavijesti 
me o ihsanu.' 

Poslanik, sallallahu “alejhi ve sellem, reče: 'Ihsan je da 
obožavaš Allaha kao da Ga vidiš, jer ako ti Njega ne vidiš, On 
tebe, zasigurno, vidi.' 

Zatim nepoznati čovjek reče: 'Obavijesti me o Sudnjem 
danu (kada će nastupiti)?! 

Poslanik, sallallahu “alejhi ve sellem, na to odgovori: 
'Upitani o tome ne zna ništa više od onoga koji pita.' 

'Paobavijesti me o njegovim predznacima.', reče nepoznati, 


a Poslanik, sallallahu “alejhi ve sellem, reče: 'Kada robinja 

rodi svoju gospodaricu i kada vidiš gole, bose, siromašne 
čobane kako se nadmeću u gradnji.' 

Zatim taj nepoznati čovjek ode. Nakon nekog vremena 
Poslanik, sallallahu “alejhi ve sellem, me upita: 'Omere, znaš li 
ko je bio onaj što me je pitao?' Ja rekoh: 'Allah i Njegov 
Poslanik najbolje znaju.' Onda Božiji Poslanik, sallallahu 
‘alejhi ve sellem, reče: 'To je Džibril, došao vam je da vas 
poduči vašoj vjeri." 

Poslanik, sallallahu “alejhi ve sellem, je i one koji nisu bili 
vjernici pozivao na razmišljanje. Tako se od Imrana b. Husajna, 
radijallahu anhu, prenosi da je kazao: „Allahov Poslanik, 
sallallahu “alejhi ve sellem, je kazao mom ocu: 'O Husajne, 
koliko bogova danas obožavaš?' On je odgovorio: 'Sedam, šest 
na zemlji i jednog na nebesima.' Pa ga je Poslanik, sallallahu 
‘alejhi ve sellem, upitao: 'A od kojeg od njih strahuješ i kojem 
se nadaš?' Husajn odgovori: 'To je onaj na nebesima." 


Kao da mu je Poslanik želio kazati: „Kako obožavaš nekog 


pored Allaha, a nadaš se i strahuješ od Njega.“ 


Liječenje seksualnih problema 


*Hadis bilježi Muslim, br. 9. 
"Hadis bilježi Tirmizi, br. 3405. 

Poslanik, sallallahu “alejhi ve sellem, je liječio probleme 
ovakve vrste tako što je podsticao na brak u ranoj mladosti. 
Također je onoga koji nije bio u mogućnosti da se oženi podsticao 
da posti i time naglasio kako se trebaju zatvoriti svaka vrata koja 
vode ka razbuktavanju strasti. Jedna od stvari je zabrana 
osamljivanja sa ženama strankinjama i gledanje u njih. Također je 
kroz razgovor sa mladićima upozoravao na opasnost i ružnoću 
bluda. 

Rekao je Allahov Poslanik, sallallahu “alejhi ve sellem: ,,O 
skupino mladića, ko od vas ima mogućnosti neka se oženi, jer 
mu to pomaže u obaranju pogleda i čuvanju spolnog organa. 
Ukoliko neko ne može da se oženi neka posti jer mu je to 
zaštita.“?? 

I rekao je: „Ako vam dođe neko čijom ste vjerom i 
ponašanjem zadovoljni, oženite ga. Ukoliko tako ne postupite, 
na Zemlji će zavladati velika smutnja i nered.’ 

I rekao je: ,,Neka se niko ne osamljuje sa ženom ukoliko tu 
nije prisutan njen mahrem. “° 
Kada je upitan o gledanju u žene Poslanik, sallallahu “alejhi ve 


sellem, je kazao: „Okreni svoj pogled.““! 


I rekao je: ,,Bludnik u trenutku dok čini blud nije vjernik.“ 


Hadis bilježi Buhari, br. 4677 i Muslim, br. 2485. 
Hadis bilježi Tirmizi, br. 1005. 

“Hadis bilježi Buhari, br. 2784 i Muslim, br. 2391. 
“IHadis bilježi Ebu-Davud, br. 1836. 

Prenosi da je jedan mladić došao Allahovom Poslaniku, 
sallallahu “alejhi ve sellem, i rekao: „Allahov Poslaniče! Dozvoli 
mi blud!“ Prisutni kod Allahovog Poslanika, sallallahu “alejhi ve 
sellem, okrenuše mu se i počeše ga koriti. Allahov Poslanik, 
sallallahu “alejhi ve sellem, mu reče: ,,Priđi.“ Mladić mu priđe. 
„Sjedi.“ — reče Allahov Poslanik, sallallahu “alejhi ve sellem. 
Nakon što je sjeo pored Allahovog Poslanika, upita ga: „A dali bi 
volio da neko čini blud s tvojom majkom?!“,,Ne, tako mi 
Allaha! Sačuvao me Allah toga!“ — odgovori mladić. „Također, 
ni drugi ljudi ne vole da se to čini s njihovim majkama. A voliš 
li da se to čini s tvojom kćerkom?“ — ponovo ga upita Allahov 
Poslanik. ,,Ne, tako mi Allaha! Sačuvao me Allah toga!“ — 
odgovori mladić, na što mu Allahov Poslanik, sallallahu “alejhi ve 
sellem, reče: „Također, ni drugi ljudi ne vole da se to čini s 
njihovim kćerima!“ Ponovo ga upita Allahov Poslanik, sallallahu 
“alejhi ve sellem: „Da li bi volio da to neko čini sa tvojom 
sestrom?“ „Ne, tako mi Allaha! Sačuvao me Allah toga!“ — 
odgovori mladić. Allahov Poslanik, sallallahu “alejhi ve sellem, ga 
je nastavio dalje pitati, a mladić bi uvijek davao isti odgovor, sve 
dok, na kraju, Allahov Poslanik mu nije stavio ruku na njega i 


proučio: „Gospodaru moj! Oprosti mu grijehe, očisti njegovo 


“Hadis bilježi Buhari, br. 2295 i Muslim, br. 86. 

srce i sačuvaj njegovo stidno mjesto!“ Nakon toga, mladić se 
više nikada nije osvrtao ni na šta.“ 

Kada je u pitanju homoseksualnost, u islamu je ona na većem 
stepenu zabrane od bluda. Rekao je Allahov Poslanik, sallallahu 
“alejhi ve sellem: „Allah je prokleo onoga ko radi ono što je 
radio Lutov narod. Allah je prokleo onoga ko radi ono što je 
radio Lutov narod. Allah je prokleo onoga ko radi ono što je 


radio Lutov narod.“ 
Liječenje problema alkoholizma i opojnih sredstava 


Cijeli svijet pati od problema alkohola i opojnih sredstava. 
Islam je veoma strog u borbi protiv ovih pošasti te je zabranio sve 
ono što utiče na gubljenje razuma bez obzira koliko se razlikovala 
njihova imena i ono na što se ta imena odnose. 

Allah Uzvišeni veli: „O vjernici, vino i kocka i kumiri i 
strelice za gatanje su odvratne stvari, šejtanovo djelo, zato se toga 
klonite da biste postigli što želite.“ (El-Maida, 90.) 

Rekao je Allahov Poslanik, sallallahu “alejhi ve sellem: ,,Sve 
ono što opija u velikim količinama i u malim je zabranjeno.“ tj. 


haram.+? 


I rekao je: „Svako piće koje opija je haram.“* 


“Hadis bilježi Ahmed, br. 21185. 
“Hadis bilježi Ahmed, br. 2763. 
“Hadis bilježi Ahmed, br. 6271 i Ebu-Davud, br. 3196. 

U ovo ulaze sve vrste opojnih sredstava. 
I rekao je: „U Džennet neće ući notorni pijanica.“ 

I rekao je: „Nemojte piti alkohol jer je on ključ svakog 
zla.“ 

Prenosi se od Ummu-Seleme, radijallahu anha, da je kazala: 
„Poslanik, sallallahu “alejhi ve sellem, je zabranio sve ono što 
opija i što uzrokuje slabost (mufettir).““? 

Mufettir je sve ono što uzrokuje apatiju, a apatija je 
neosjetljivost, slabost, opuštenost tijela i nereagovanje na vanjske 

faktore, a bez sumnje, sve ovo navedeno prouzrokuju droge i 


opojna sredstva. 
Liječenje problema sihra, proricanja sudbine i vradžbine 


Unatoč industrijskom i tehnološkom napretku svijeta, milioni 
ljudi širom svijeta žive u zatvorenom svijetu sihra, magije i 
vradžbine. Čitali smo da neki ugledni svjetski političari imaju 
svoga posebnoga sihirbaza i vračara koji ih obavještavaju o nekim 
stvarima koji će se desiti u budućnosti. 

Sihr je stvarnost, a njegovo učenje i bavljenje njime je 


nevjerstvo, kao što Allah kaže: „{ povode se za onim što su šejtani 


“Hadis bilježi Buhari, br. 5157 i Muslim, br. 3727. 

4Hadis bilježi Ahmed, br. 6251, Nesai, br. 5577 i Ibn-Madže, br. 3367. 
“Hadis bilježi Ibn-Madže, br. 3362. 

Hadis bilježi Ebu-Davud, br. 3201 i Ahmed, br. 25416. 

o Sulejmanovoj vladavini kazali. A Sulejman nije bio nevjernik — 
šejtani su nevjernici učeći ljude vradžbini. “ (El-Bekara, 102.) 

Uzrok njihovog nevjerstva je bilo podučavanje ljudi vradžbini. 
Poslanik, sallallahu “alejhi ve sellem, je zabranio sihr, proricanje 
budućnosti i vradžbinu rekavši: „Nije od nas onaj koji proriče i 
kome se proriče, onaj koji gata i kome se gata, onaj koji pravi 
sihr i onaj za koga se pravi sihr.“*“ 

I rekao je: »Klonite se sedam upropaštavajućih grijeha“. 
Rečeno je: „O Allahov Poslaniče, a koji su to grijesi?“ On je 
kazao: „Pridruživanje druga Allahu, sihr, bespravno ubijanje, 
kamata, jedenje imetka siročeta, bježanje sa bojnog polja, i 
potvora čestitih vjernica.“?! 

Poslanik, sallallahu “alejhi ve sellem, je sihr spomenuo odmah 
nakon širka koji je najveći grijeh. 

Poslanik, sallallahu “alejhi ve sellem, je zabranio da se ide 
onima koji proriču sudbinu i gatarima, kazavši: ,,Ko ode gataru 
pa ga upita o nečemu, namaz mu neće biti primljen četrdeset 
noći.“ 

Još je većim grijehom učinio ukoliko čovjek povjeruju gataru 


rekavši: „Ko ode gataru pa mu povjeruje u ono što kaže, 


“Hadis bilježi Taberani, br. 4262. 
5“IHadis bilježi Buhari, br. 2560 i Muslim, br. 129. 
“Hadis bilježi Muslim, br. 4137 i Ahmed, br. 16041. 

negirao je ono što je objavljeno Muhammedu, sallallahu “alejhi 
ve sellem.” 

Neki ljudi govore da sihirbazi nekada kažu istinu i to je dokaz 
da je istina ono što oni govore, a odgovor na to pitanje jeste govor 
Allahovog Poslanika, sallallahu “alejhi ve sellem, kada su ga neki 
ljudi upitali o vračarima. On je kazao: „Oni ne predstavljaju 
ništa.“ Pa su ljudi kazali: „Oni nekada kažu nešto pa se ispostavi 
da je to istina.“, a On je odgovorio: ,,To je riječ istine koju džin 
ukrade pa je ubaci u uho svome pristalici i uz nju doda još 
stotinu laži.“““ 

A u predaji kod Buharije stoji da je Aiša, radijallahu anha, čula 
Poslanika, sallallahu “alejhi ve sellem, kako veli: „Meleki se 
spuštaju na oblake pa spomenu nešto po pitanju čega je 
donešena presuda na nebesima, a zatim to šejtan prisluškuje i 
čuje, te nakon toga obavijesti vračara spominjući mu uz to još 
stotinu laži.““> 

Prenosi se od Ebu Hurejre, radijllahu anhu, da je Allahov 
Poslanik, sallallahu “alejhi ve sellem, kazao: „Nema 
(natprirodne) infekcije i zaraze, nema sujevjerja, nema 


vjerovanja u sovu, niti je ispravno vjerovanje u safer.“?* 


"Hadis bilježi Tirmizi, br. 125 i Ahmed, br. 9171. 
“Hadis bilježi Buhari, br. 5745 i Muslim, br. 4135. 
“Hadis bilježi Buhari, br. 2971. 

*Hadis bilježi Buhari, br. 5316 i Muslim, br. 4116. 

Poslanikove riječi: „Nema infekcije i zaraze.“, se ne odnose 
na to da se bolest ne može prenijeti, jer je on u drugim hadisima 
potvrdio da se bolest može prenijeti, kao što kaže: ,,Pobjegni od 
gubavog kao od lava.“ A u drugom hadisu veli: „Neka se ne 
miješa bolestan sa zdravim.“,* tj. neka vlasnik bolesne deve ne 
miješa tu devu sa zdravom, kako se ne bi prenijela zaraza. 

Dakle, Poslanikove riječi: ,,Nema infekcije i zaraze.“, se 
odnose na to da se bolest prenosi sama po sebi, da je ona ta koja to 
radi i da je njen utjecaj neminovan, a to nije tako, jer se bolest 
nekada prenese, a nekada ne i zato kada je Poslanik, sallallahu 
“alejhi ve sellem, kazao: „Nema infekcije i zaraze.“, neki čovjek 
mu je rekao: ,,O Allahov Poslaniče, nekada deva bude zdrava 
kao antilopa, pa se sastane sa devom koja je krastava pa se ova 
zdrava razboli.“ Tada je Poslanik, sallallahu “alejhi ve sellem, 
upitao: „A ko je zarazio prvu?“,* tj. ona prva deva se razboljela 
bez bilo kakve zaraze i njoj je Allah odredio tako, te ukoliko bi se 
zaraza prenijela to bi bilo samo Allahovom odredbom, jer bolest se 
nekada prenosi, a nekada ne, sve je to u Allahovim rukama. 

Poslanikove, sallallahu “alejhi ve sellem, riječi: „Nema 
sujevjerja.“, se odnose na pesimizam, a njegove riječi: „nema 
vjerovanja u sovu“, se odnose na to da su Arapi imali neku vrstu 
sujevjerja kada je ona u pitanju. 

""Hadis bilježi Buhari, br. 5328. 


“Hadis bilježi Buhari, br. 5328 i Muslim, br. 4117. 
“Hadis bilježi Buhari, br. 5330 i Muslim, br. 4116. 

Poslanikove riječi: „Niti je ispravno vjerovanje u safer.“, 
znače da su Arapi vjerovali da se događaju određene nesreće u 
mjesecu saferu, a sva ova iskrivljena vjerovanja Allahov Poslanik, 
sallallahu “alejhi ve sellem, je dokinuo, jer su ona povezivala ljude 
sa mitovima, proricanjima i magijom. 


Liječenje problema siromaštva 


Poslanik, sallallahu “alejhi ve sellem, je tražio zaštitu od 
siromaštva i uporedio ga je sa poniženjem rekavši: ,,Allahu moj, 
ja ti se utičem od siromaštva, neimaštine i poniženja.“ 

Također je siromaštvo spomenuo zajedno sa nevjerovanjem: 
„i utičem ti se od siromaštva i nevjerovanja.“! 

Ovo je dokaz da je siromaštvo veoma opasno i da ono čovjeka 
može odvesti u nevjerovanje. Sačuvao nas Allah toga. Poslanik, 
sallallahu “alejhi ve sellem, se suprotstavljao siromaštvu tako što je 
podsticao na rad 1 izbjegavanje traženja imetka od drugih. On je 
kazao: „Da neko od vas uzme svoje uže i da rano ode u brdo 
kako bi sakupio drva i prodao ih, pa se od toga hranio i sadaku 


dijelio, bolje mu je nego da traži od ljudi.“ 


Hadis bilježi Ebu-Davud, br. 1320 i Ahmed, br. 7708. 
“IHadis bilježi Ebu Davud br. 4426 i Ahmed, br. 19514. 
*Hadis bilježi Buhari, br. 1386 i Ahmed, br. 10033. 

I rekao je Vjerovjesnik, sallallahu “alejhi ve sellem: „Ne priliči 
vjerniku da se ponižava.“ 

I rekao je: „Kada bi se vi oslonili na Allaha onako kako 
treba, On bi vas opskrbljavao kao što opskrbljava ptice. One 
porane gladne, a vrate se site.“ 

Ptica porani kako bi tražila opskrbu, ide i vraća se 1 ne staje 
osim na mjestu na kojem je vidjela hranu. Ona ne prestaje da 
spominje Allaha u zraku sve dok ne vidi vodu pa se spusti kako bi 
se napila. Sve je ovo traženje opskrbe i činjenje uzroka koji vode 
do nje, a prije svega toga je oslanjanje na Allaha, a pribjegavanje 
Njemu je prvi uzrok kojim se rješava siromaštvo u islamu. 

Poslije ovoga dolazi zekat koji se daje onima koji nemaju 
mogućnost da rade ili onima kojima njihov imetak ne pokriva 
potrebe. Oni uzimaju imetak koji se sakupi putem zekata. To je 
obaveza koja se uzima iz imetaka bogatih i daje onima koji su 
siromašni. 

Nakon ovoga dolazi sadaka koju bogati dobrovoljno izdvajaju 
kako bi time zaradili sevap i nagradu od Allaha Uzvišenog. 

Rekao je Allah Uzvišeni: ,/ oni u čijim imecima bude 
određen dio za onoga koji prosi i za onoga koji (je potreban ali) 


ne prosi.“ (El-Mearidž, 24-25.) 


"Hadis bilježi Tirmizi, br. 2180 i Ahmed, br. 22327. 
“Hadis bilježi Tirmizi, br. 2266 i Ahmed, br. 200. 

I rekao je: „I hranu su davali — mada su je i sami željeli — 
siromahu i siročetu i zarobljeniku.“ (Ed-Dehr, 8.) 

Rekao je Poslanik, sallallahu “alejhi ve sellem: ,,Ko bude imao 
jahalicu viška, neka je da onome ko nema, a ko bude imao 


viška opskrbe neka dadne onome ko nema.“ 


Liječenje problema prirodne okoline 


Poslanik, sallallahu “alejhi ve sellem, je bio veoma aktivan u 
borbi protiv problema okoline tako što je ljude upućivao i 
savjetovao da vode brigu o vodi, zemljištu, balansu životne okoline 
i da cijene život pa čak i onaj životinjski, ukoliko se ne radi o 
štetočinama. 

Rekao je Allahov Poslanik, sallallahu “alejhi ve sellem: „Nema 
nijednog muslimana koji posadi sjemenku ili sadnicu, pa se 
njome nahrani ptica, čovjek ili životinja, a da mu to neće biti 
uračunato kao sadaka.“ 

Poslanik, sallallahu “alejhi ve sellem, je zabranio vršenje nužde 


po putevima kojima ljudi prolaze, izvorima vode i hladovinama 


rekavši: „Čuvajte se tri stvari koje su uzrok prokletstva: 


Hadis bilježi Muslim, br. 3258 i Ebu-Davud, br. 1416. 
*Hadis bilježi Buhari, br. 2152 i Muslim, br. 2904. 

vršenje nužde na izvoru vode, sredini puta kojim ljudi prolaze 
i hladovinama.“ć" 

I zabranio je pretjerano trošenje vode rekavši: „Nemojte 
pretjerano trošiti vodu, pa makar to bilo i na tekućoj rijeci.“ 

Zabranio je beskorisno ubijati životinje kada je kazao: ,,Ko 
ubije pticu i ono što je iznad nje bespravno, Allah će ga o tome 
pitati na Sudnjem danu.“ Rečeno je: „O Allahov Poslaniče, a 
koje je njeno pravo?“ Poslanik, sallallahu “alejhi ve sellem, je 
odgovorio: „Da je zakolje pa je pojede, te da joj ne odsječe 
glavu pa da je baci.“ 

Poslanik, sallallahu “alejhi ve sellem, je vodio brigu o čistoći 
zemlje tako da ju je uporedio sa džamijama kada je u pitanju 
čistoća. On je kazao: „Meni je zemlja učinjena mesdžidom 
(mjestom za klanjanje) i čistom.“ 

Prenosi se da je Poslanik, sallallahu “alejhi ve sellem, kazao: 
„Jedan mrav je ugrizao nekog poslanika, pa je on naredio da 
se cijeli mravinjak zapali. Allah mu je objavio: 'Zar si zbog 
mrava koji te je ugrizao uništio cijelu zajednicu mrava koja je 
spominjala Allaha?'“ A u drugoj predaji stoji: „Pa mu je Allah 


objavio: "Zašto nisi kaznio samo jednog mrava?!““/! 


"Hadis bilježi Ebu-Davud, br. 24, Ahmed, br. 2580 i Ibn-Madže, br. 323. 
Hadis bilježi Ahmed, br. 6768 i Ibn-Madže, br. 419. 

Hadis bilježi Nesai, br. 4369 i Ahmed, br. 6264. 

"Hadis bilježi Buhari, br. 419 i Muslim, br. 811. 

"IHadis bilježi Buhari, br. 2796 i Muslim, br. 4157. 

U ovome je dokaz održavanja balansa okoline, jer kada bi 
svaki čovjek kojeg uznemiri neka vrsta životinje, pa on ubije 
stotinu ili hiljadu istih, ne bi ostala nijedna životinja te vrste, a ovo 
se suprotstavlja sistemu kojeg je Allah uspostavio. 

Poslanik, sallallahu “alejhi ve sellem, je naredio da se čiste i 
održavaju kuće, kako se ne bi pojavila epidemija. On je kazao: 
»Održavajte svoje domove čistim.“ 

Poslanik je podsticao na poljoprivredu koja je dobar prijatelj 
životne okoline. On je kazao: „Ako neko od vas bude imao 
sadnicu u ruci i vidi da nastupa Sudnji dan, neka je zasadi, 


prije nego Sudnji dan nastupi!“ 


"Hadis bilježi Taberani, br. 4057. 
"Hadis bilježi Ahmed, br. 12512. 

